
ÎNTIMPINÎND 
A 40-a ANIVERSARE A 
PARTIDULUI 


AUTORI 
REGIZORI 
ACTORI 
TEATRE 


DESPRE MUNCA 
ȘI PROIECTELE LOR 


eatrul nostru şi slujitorii lui sint în plin efort 
de a da viață marilor sarcini pe care Congresul 
al III-lea al partidului le-a trasat oamenilor 
muncii și oamenilor artei. Aceste sarcini pre- 
supun, în mod organic, întărirea înaltei funcţii 
care revine artei dramatice în creşterea şi edu- 
carea oamenilor muncii, spre identificarea intere- 
selor lor particulare cu interesele generale ale 
construcției socialiste în țara noastră, spre dăruirea lor întreagă 
acestei opere. Ele presupun cunoașterea adincă a realităţilor ace- 
stei construcții, în stadiul actual, a perspectivelor ei, a elanu- 
rilor şi eroismului, a realizărilor și frământărilor poporului mun- 
citor, a psihologiei lui transformate şi în continuă transformare. 


MOTEC 
AR LA IOTECĂ N 
INSTITUTULUI 
g ISTO i ) 

Lupta între nou și vechi, și îndeosebi, lupta pentru afirmarea 
și puritatea ideologiei marxzist-leniniste în gindirea şi în morala 
oamenilor noi, ce se construiesc pe sine construind socialismul, 
lupta împotriva rămășițelor ideologiei burgheze şi pentru lichi- 
darea acestora, lupta pentru întărirea lagărului socialist şi pentru 
afirmarea prestigiului său sporit in lume, pentru pace şi liber- 
tatea popoarelor — iată citeva din obiectivele majore care carac- 
terizează deopotrivă viața și munca oamenilor muncii, ca şi 
mişcarea noastră teatrală de azi. Atingerea acestor obiective este 
stimulată în lunile acestea de apropiata aniversare a 40 de ani 
de la întemeierea partidului nostru. 

Istoria acestor ani, glorioasă prin tot ce a însemnat ea 
eroism,jertfă, ataşament meabătut față de cauza poporului, este 
în același timp pilduitoare și îmbărbătează pe omul muncii, pe 
omul artei, în eforturile sale, îi dă un spor de elan în realizări, 
îl determină să întimpine acest eveniment pe măsura marii lui 
semnificaţii. 

Hotărirea C.C. al P.M.R. cu privire la sărbătorirea acestei 
glorioase aniversări şi Directivele adresate tuturor organelor și 
organizațiilor de partid, sindicale, ale U.T.M., cu privire la crite- 
riile principale ale întrecerii socialiste în cinstea aniversării, 
au generat un climat entuziast de creaţie în rîndul oamenilor de 
artă. Scriitorii și colectivele teatrale se pregătesc să cinstească 
marea sărbătorire avind în față obiectivul concret al Decadei 
dramaturgiei originale. 

Am crezut de aceea util să încercăm a cunoaște şi înfățișa 
citeva din aspectele, foarte cuprinzătoare, ale activităţii, proiec- 
telor, realizărilor în curs și perspectivelor de creaţie ale scriito- 
rilor şi oamenilor de teatru, însufleţiți de puternicul avint creator 
care a cuprins întregul nostru popor muncitor. 


CONŞTIINŢA COMUNISTĂ 
IN REFLECTAREA ACTUALITĂŢII 


Munca creatoare a dramaturgilor este în chip firesc centrată în jurul realită- 
ților și problemelor construcţiei socialismului, așa cum ele apar luminate de marile 
învățăminte ale istoriei de luptă și victorii a partidului. Asemenea învățăminte au 
fost în mod nemijlocit puse în valoare de piese ca Întoarcerea de Mihai Beniuc, Oa- 
meni care tac, de Al. Voitin, Cind scapătă luna de Horia Stancu, care trebuie con- 
siderate nu ca simple evocări, ci ca adevărate demonstraţii pentru îmbogățirea 
spiritului de partid în conștiința oamenilor. Ele se completează în perspectivă 
cu noi piese de aparentă evocare (in fond, de dezbatere a actualităţii în 
lumina trecutului), cum sînt Vis împlinit de Lucia Demetrius, Primăvară timpurie 
de Aurel Mihale, Marele fluviu îşi adună apele de Dan Tărchilă și altele. 

Al. Voitin ne-a făcut cunoscut că lucrează în momentul de față la Oamenii 
înving, piesă care continuă pe cea reprezentată la Naţional și pe care autorăl in- 
tenționează s-o termine înainte de sfîrşitul anului. Dacă Oameni care tac surprinde 
un moment din viața şi lupta ilegală a comuniștilor, Oamenii înving tratează eve- 
nimentele de la 23 August 1944, mai precis insurecția armată, condusă de comuniști, 
din noaptea de 22 spre 23 August 1944. Se vor reîntilni în această lucrare personaje 
din prima piesă: Axinte, Rada, studentul Mihai. Schița noii piese e terminată și 
primele scene scrise. În linii mari, Al. Voitin şi-a prefigurat planul a încă două 
lucrări, una privind momentul naţionalizării (Oamenii sînt oameni), şi cealaltă, 
ajungind pină în actualitatea imediată (Oameni sub stele). O tetralogie, așadar, în 
intregime închinată luptei comuniștilor şi partidului pentru socialism și fericire. 

„La baza multelor lucrări inspirate direct din realitățile noastre de astăzi, 
din „sursa inepuizabilă“ care este „avintul uriaș al forțelor creatoare ale 
poporului“ se află puternicul suflu eroic, marea cunoaştere a sensului istoriei, 
convingerea neabătută în victoria cauzei clasei muncitoare, de care au dat dovadă 
comuniștii de-a lungul celor 40 de ani. 

Mihai Beniuc.?în mij- 
locul echipei artistice 
a Casei de cultură 
din Sebiş, raionul 
Gurahonţ, regiunea 
Crişana 


Mihai Beniuc lucrează, de pildă, la o piesă: Autorul moral, care va dezbate 
o problemă de etică comunistă, problema răspunderii comunistului față de colec- 
tivul căruia îi aparține; Aurel Baranga închină noua lui piesă, Gloria, în curs 
de elaborare, luptei pentru însuşirea tehnicii celei mai înaintate în industria 
noastră. Al Mirodan s-a inspirat în scrierea piesei Căutătorii de comori, dintr-o 
inițiativă patriotică a tineretului din uzinele „Ernst Thälmann“; Ochiul albastru 
al lui Paul Everac înfăţişează oamenii şi faptele care au ridicat Hidrocentrala de 
la Bicaz. La piese noi lucrează scriitorii M. Davidoglu, Dorel Dorian, Titus Po- 
povici, Al. I. Ștefănescu, Ion Istrati, şi nenumărați alții. Toate acestea vorbesc — 
dacă ținem seama de mărturisirile făcute de unii dintre autorii lor — despre un 
orizont mult mai larg de cunoaștere, despre modalități artistice noi, corespunză- 
toare şi fructificate de conţinutul de viață reflectat în operele respective. 


LEGĂTURA CU VIATA — 
CONDITIA ÎNNOIRII CONTINUE 
A CREAȚIEI DRAMATICE 


Wlan 


Horia Lovinescu 


Horia Lovinescu, de pildă, își denumeşte piesa la care lucrează, o piesă 
„de toate zilele“ şi socotește că specificul ei rezidă în faptul că e scrisă 
astăzi, după 16 ani de la Eliberare. Ce înseamnă, printre altele, acest specific? 
Horia Lovinescu consideră că însăşi viața şi, prin urmare, reflectarea ei veridică 
pe scenă au determinat o evoluție, un progres în scrisul dramatic, şi în sensul 


duală 


că au fost depășite acele piese în care numărul comuniștilor era restrins. A 
reflecta realitatea actuală înseamnă, pentru Horia Lovinescu, a aduce pe scenă 
în una şi aceeași piesă, dacă nu unanimitatea, în orice caz, majoritatea personajelor 
avînd calitatea de comuniști, cu însușirile şi lipsurile lor, aşa cum ni-i înfățișează 
viața de toate zilele. Pe de altă parte, autorul Surorilor Boga socotește că viața 
și problemele personale ale acestor eroi nu pot fi privite izolat, și de aici, 
mecesitatea de a profila destinul dramatic al personajelor pe un fond social care, 
în cazul piesei în lucru, este uzina. 

Interesant de relevat, din cele ce ne-a mărturisit Horia Lovinescu, este faptul 


că a sesizat deplasarea accentului şi grăhtății specifice în piesa de teatru, spre 
oamenii cu trăsăturile cele mai noi. 


NU O IMAGINE GENERALĂ, 
CI INDIVIDUALIZAREA ARTISTICĂ 
A OMULUI NOU 


Paul  Everac 


lată o lecţie a vieţii, pe care dramaturgii încep s-o aplice în practica lor scrii- 
toricească. În adevăr, lecţia aceasta o urmează și Paul Everac, a cărui ultimă lu- 
crare dramatică, Ochiul albastru, oglindește aspecte ale amplelor transformări re- 
voluționare din țara noastră — așa cum ele se răsfring din construirea marii Hidro- 
centrale de la Bicaz — și influențele lor hotăritoare în conștiința constructorilor ei. 


La această piesă — ne spune Paul Everac — am dus o muncă mai ordonată 
și mai sistematică decît în primele mele lucrări. Am locuit mai mult timp la Bicaz, 
atit anul trecut cît şi anul acesta; faptul acesta m-a ajutat să culeg un bogat ma- 
terial documentar. Problema cea mai dificilă în construcția piesei a fost nu dez- 
voltarea unui simbure dramatic, ci selectarea materialului dramatic necesar, din- 
tr-un abundent material de viaţă. Piesa îmi apare, de altfel, şi acum, în faza 
încheierii ei, încă foarte încărcată, căci e greu să pui semnul egalităţii între selec- 
tare și abandonare, atunci cînd te afli în fața unei avuţii „documentare“, de prețul 
celeia întilnite de mine. (Mi-am îngăduit, de aceea, să nu las pierdute aflările mele 
de la Bicaz şi să încerc şi un scenariu de film despre Hidrocentrală.) 

Consider că sarcina dramaturgului este să fie ancorat în realitate şi să 
reflecte noul din viața noastră, contribuind, pe măsura posibilităților sale, la întă- 
rirea acestui nou. Nu mai pot concepe munca mea de creaţie fără un contact cît mai 
strîns cu viaţa. De aceea, în afară de plecările mele în documentare propriu-zisă, 
mă bucur să pot avea o legătură permanentă cu o întreprindere din Bucureşti, 
căci contactul permanent şi sistematic cu viaţa oamenilor muncii ni se arată extrem 
de profitabil, dincolo de actul documentării faptice, pentru cunoașterea omului nou, 
a psihologiei şi mentalităţii sale, şi, de aici, pentru individualizarea artistică a unor 
tipuri despre care aveam pînă acum doar o imagine generală. 

Multitudinea de fapte, de oameni şi de procese de conştiinţă, pe care scriito- 
rul le întilneşte în viața lui de fiecare zi și care devin material al creației sale, 
oferă și lui Dorel Dorian prilejul unor reflecții pe marginea propriei experiențe 
scriitoricești şi a noii lucrări, aflate în curs de încheiere. 


EROII AU EVOLUAT, TRĂIND AZI 
ÎN PLIN MERS SPRE MINE... 


a 
N 
Dorel Dorian 


De aproape doi ani lucrez la o piesă... Aceeași piesă și mereu totuși alta. Nu 
s-a schimbat, e drept, nici locul acţiunii — noua regiune petroliferă a Olteniei — 
n-am renunțat la nici una din datele așa-zis „primare“ ale conflictului, şi nici 
măcar, la „învechita“ formulă a cazuriloriimită, a conflictelor surprinse în mo- 
mentul lor culminant. Eroii însă au evoluat... Au devenit alţii! Mai exact, cred, au 
devenit ceea ce s-ar fi cuvenit şi ceea ce aş fi vrut să fie de la bun început: în- 
cercînd să trăiască nu „cîndva“, în imprecisa și comoda formulă „anii noștri“, 
ci, trăind cu adevărat azi, în plin mers spre miine, în noua etapă a desăvirşirii 
construirii socialiste, partinitatea devenindu-le o trăsătură intrinsecă, organică, defi- 
nindu-se fiecare în parte ca erou — şi comunist — în acțiune, în plină confruntare. 
Dar nu numai atit: eroii piesei au devenit alţii, pentru că, activind — din „vina“ 
conflictului — pe tărîmul complex al lichidării înrîuririlor educaţiei burgheze din 
conștiința oamenilor, au simţit ei înşişi nevoia — firește şi autorul — să depășească 
momentul finalurilor sentențioase, moralizatoare, şi să solicite în piesă, ca şi în 
viaţă, noile forme, obștești, de influențare a celor ce încalcă normele vieții sociale, 
apelînd în primul rînd la judecata opiniei publice, a colectivităţii. Şi pentru că tot 
am început să vorbesc de eroii piesei: am încercat să reflect, firește, în acţiune. 
minunatul lor eroism, cotidian, adesea nespectaculos, dar nu mai puţin bogat în 
semnificaţii, eroismul — cu alte cuvinte — înțeles ca o dăruire a vieţii pe parcursul 
unei întregi vieţi. Firește că acest eroism cotidian nu exclude — nici în piesă — 
accepţia eroismului ca dăruire a vieţii într-o singură clipă, într-un moment culmi- 
nant al dramei... Dar prea multă teorie! Fapt cert rămîne doar că reflectarea 
veridică a vieţii impune şi în dramaturgie lărgirea „ariei“ eroului pozitiv, şi im- 
plicit, noi delimitări şi regrupări de forţe — mă refer în primul rind la lista per- 
sonajelor antrenate în conflict — în funcţie de gradul de înțelegere și apreciere 
a noului, de participarea mai mult sau mai puţin activă la lupta dintre vechi şi 
nou. Eroismul — ca și accepţia eroismului — va diferi de la unul la altul, după 
cum va diferi şi modul lor de înţelegere a vieţii. A fost nevoie însă, pentru aceasta, 
de un contact mai îndelungat cu adevărații eroi ai piesei — cei care mi-au inspirat-o 
—, documentarea încetind să mai însemne numai cunoașterea vieţii, ci şi trăirea 
şi retrăirea, înzecită ca intensitate, a conflictului. Am reușit sau nu, rămîne de 
văzut... Sper, totuși, ca la apariţia acestor rînduri, piesa să fie predată vreunui 
teatru, și autorul „eliberat“ de situaţia de a vorbi el însuşi despre încercările sale. 

Mi-am mai propus cîndva, e drept — şi n-am renunţat întrutotul — să realizez 
un ciclu de piese într-un act, cu mereu aceiaşi eroi. surprinși în cele mai diferite 
situaţii de viaţă, conflictele fiind inspirate din actualitate şi — hai să mă laud! — 

încercînd să fie uneori şi de stringentă actualitate. În sfîrşit, un ciclu de piese 
pledind pentru combativitate, vigilență, spirit de rășpundere, combătind mediocri- 
tatea, rutina, inerția, în numele unei continue nemulțumiri a fiecărui erou faţă de 
el însuşi, de pe poziţiile a ce ar putea și ar trebui să devină. Dificultatea cea mare 
a unor astfel de piese — în afara descoperirii conflictelor înseși şi a dezbaterii 
lor complexe, convingătoare, partinice — constă în realizarea unui anumit firesc 
şi a unei mari simplităţi în tratare. De aci, poate — mulţumită acestui firesc —, 
ar rezulta şi formule artistice oarecum diferite, cu un pronunțat caracter agitator. 
Firește, există o rezervă... Procesul îndelungat al formării conștiinței socialiste 
nu poate fi „ingrămădit“ în limitele a 15—20 de pagini. Dar piesele acestea nici 
nu-şi propun decît să marcheze începutul procesului, să reflecte acea hotărire 
intimă care semnifică pentru fiecare personaj, definitiv şi definitoriu, începutul 
schimbării și — dacă se poate, cu atît mai bine — momentul saltului calitativ. Iar 
în cazul în care, pe parcurs, vreunul dintre conflicte va protesta împotriva limite- 
lor impuse de piesa într-un act — ce să fac? — voi încerca să fiu concesiv... 

Am convingerea că aceste piese s-ar dovedi utile brigăzilor artistice de agita- 
ție şi echipelor de amatori din întreprinderi... lar dacă vreun teatru va considera 
că, grupind trei-patru piese într-un act, s-ar putea realiza un spectacol, fireşte că 
m-ar bucura... Dar nu, şi despre asta, tot după terminarea lor... 


Din ansamblul noii recolte dramatice, la care ne putem aştepta într-un viitor 
apropiat, ne apare peisajul material și spiritual al realităților construcţiei socia- 
liste în țara noastră, ca și al variatelor modalități stilistice pe care ele le generează. 
Totuşi, nu putem să nu semnalăm, privind problematica și tematica generală a 
acestor lucrări, că in afara piesei Milionarii de Ion Istrati, un sector important, 
acel al gospodăriilor agricole colective — care au început de mult să domine în 
lumea satelor, prin tot ce contribue ele material și spiritual la creşterea bunăstării 
şi înnoirea sufletească a ţăranului —, nu apare în suficientă măsură în preocupările 
creatoare ale dramaturgiei şi teatrului nostru. Scriitorii noştri. ca şi conducerile tea- 
trelor, trebuie să sesizeze că în stadiul actual, problemele construirii socialismului 
la sate au încetat de mult să se limiteze la acelea pe care dramaturgia noastră 
inspirată de transformarea socialistă a agriculturii le-a consemnat pînă acum: lupta 
împotriva chiaburului, șovăiala mijlocașului etc. Că ele sint de o complexitate, de o 
noutate și o forță dramatică ce nu pot fi uşor trecute cu vederea de privirile unui 
creator de artă ce se apropie de ele. 


ACTUL ARTISTIC NU POATE FIINȚELES 
DESPRINS DE VIATA CETĂTENEASCĂ 


Este firesc, în această ambianţă de fierbinte clocot creator, ca și ceilalți oa- 
meni de teatru — regizorii, actorii, în general colectivele teatrelor și conducerile 
lor — să fie preocupaţi în mod serios de felul în care se vor prezenta la Decada 
dramaturgiei originale și, prin aceasta, de felul în care vor întimpina marele 
eveniment al aniversării. Grija pentru o continuă creștere a nivelului artistic 


Radu Beligan, discutind cu in- 
ginerul Ştefan Rădvan, unul din 
constructorii docurilor viitorului 
Combinat Siderurgic de la 
Galaţi 


se însoţeşte la oamenii de teatru, de dorința de a cunoaște tot mai bine viața 
şi de a lega tot mai strînse relaţii cu masele muncitoare, cu preocupările, cu munca 
lor. Actul artistic nu mai poate fi înțeles pentru ei, desprins de viața cetățenească, 
dezlegat de cunoașterea vieţii poporului. 

Sint în acest sens semnificative cuvintele lu Radu Beligan, deputat în Marea 
Adunare. Naţională, directorul Teatrului de Comedie din București. 


La fel cu toți oamenii muncii din patria noastră, întimpin cea de a 40-a ani- 
versare a partidului nostru, muncind, muncind intens, atit pe plan profesional cît 
şi pe plan obştesc, fiindcă nu pun nici un hotar, nu văd nici o deosebire între 
aceste activităţi. Eu consider că aceste două planuri ale activității mele se conjugă 
într-o simbioză desăvirşită, şi fie că sînt pe scenă, fie în mijlocul oamenilor muncii, 


Pe amplasamentul marelui Combinat Siderurgic de la Galaţi: 
un grup de ziariști, scriitori şi actori ai Teatrului de Comedie, 
în frunte cu Radu Beligan, in documentare 


mă domină același sentiment de răspundere pentru ceea ce fac. În ultima vreme 
legăturile cu viaţa au crescut mult. Am călătorit prin ţară, prin oraşe și sate, 
şi am avut revelații multiple, într-un cuvint, am realizat apropierea mai strinsă 
de „teren“, fapt care va contribui, fără îndoială, la îmbogățirea conţinutului profe- 
siunii mele. Cînd interpretez pe scenă destinul Celebrului 702, consider că realizez 
şi o muncă obștească, făcînd cunoscut oamenilor noştri, strivitorul mod de viaţă 
american, legile sale violente şi inumane. Totodată, oamenii pe care i-am cunoscut, 
activiștii de partid, preşedinţii de gospodării colective, ţăranii muncitori mi-au 
deschis orizonturi mari, mărturisesc — înainte doar teoretic bănuite — asupra 
nivelului înaintat de gîndire al contemporanilor noştri, oamenii noi ai zilelor 
noastre. 

Am fost de-a dreptul impresionat de maturitatea politică, de orizontul larg 
de gindire al acestor activişti de partid şi activizatori ai conştiințelor, care duc o 
muncă eroică şi zilnică, pentru construirea societăţii socialiste în ţara noastră... 

AUTORI, TEATRE, PUBLIC — O UNITATE! 


Actorii constituiți în brigăzi teatrale, care colindă regiunile cele mai îndepăr- 
tate, prezentind unui public proaspăt, lucrări corespunzătoare setei lui de frumos, 
ca şi setei lui de a cunoaște; turneele teatrelor, și în ultima vreme exemplul Tea- 
trului de Comedie, care s-a deplasat cu un colectiv de scriitori, ziariști şi actori, 
pe unul din cele mai importante șantiere ale planului nostru şesenal — Combinatul 
Siderurgic de la Galaţi — pentru a descoperi acolo simburele unui viitor spectacol 
agitatoric, toate acestea sînt vrednice de semnalat ca elemente noi în procesul 
continuu de reciprocă înrîurire dintre realitate şi artă. În adevăr, Lucian Giurchescu, 
regizor la Teatrul de Comedie, vorbindu-ne despre această inițiativă, luată în 
vederea participării teatrului la Decada dramaturgiei originale, se ocupă şi de 
consecințele ei fireşti în creaţia colectivului şi a scriitorilor de teatru: 


Această acțiune de a surprinde actualitatea în ce are ea mai inedit, mai nou. 
constituie o preocupare permanentă a colectivului nostru. 

Teatrul își propune de asemenea să formeze o echipă de dramaturgi, legaţi 
de colectivul nostru, neexcluzind, bineînţeles, posibilitatea pentru oricare alt scriitor 
de a colabora cu noi. Vrem să promovăm cît mai mulţi tineri, să îndrumăm cît mai 
multe condeie talentate pe calea scrisului dramatic; să căutăm, să scoatem la 
lumină, să „consacrăm“ cît mai multe talente care nu și-au încercat încă forţele 
în domeniul dramaturgiei. 

În altă ordine de idei, pe planul spectacolului, sîntem preocupaţi de realizarea 
unei cît mai mari expresivități scenice. Sintem în căutarea acelor mijloace de co- 
medie care să exprime cît mai pregnant ideea piesei şi caracterul personajelor. 
Pentru aceasta vrem să folosim tot arsenalul de mijloace de care dispune comedia, 
fără a dispreţui sau neglija nici unul dintre ele. Personal, vreau să realizez un 
contact cît mai direct și continuu cu sala, solicitind o cît mai activă participare a 
spectatorului la evenimentele de pe scenă, să-l „oblig“, concomitent cu judecarea 
eroilor piesei, la un proces de autojudecare a sa, în funcţie de cerinţele contem- 
poraneităţii. 


SĂ DĂM SCENEI MĂREȚIA ACTUALITĂȚII! 


Pentru realizarea unor spectacole cît mai eficiente, în raport cu înalta semni- 
ficație a aniversării, unele teatre depun de pe acum eforturi pentru închegarea 
unei cit mai strinse legături cu autorii, pentru asigurarea unor cît mai valoroase 
texte dramatice, în stare să capete, la Decada dramaturgiei originale, o expresie 
scenică de mare ţinută artistică, 

În tendința de relevare a grandiosului, agitatoricului și înălțătorului în spectacol, 
se înscrie şi strădania lui Horea Popescu, care va pune pe scena Teatrului Munci- 
toresc C.F.R. piesa Ochiul albastru. 


Acum, în lunile din preajma aniversării partidului — ne spune regizorul — 
sint prins cu trup şi suflet în munca de montare a piesei Ochiul albastru, cu care 
teatrul meu va participa la entuziasmul şi bucuria generală. Paul Everac aduce 
în ultima sa piesă o pasionată confruntare între nou şi vechi, axîndu-şi tematica 
și acţiunea pe anii aspri, dar bogaţi în împliniri, ai construirii Hidrocentralei de la 
Bicaz. Se înfruntă aici rutina cu progresul, prejudecata sau superstiţia cu gîndirea 
limpede şi înaintată. Personal, vád în Ochiul albastru un fel de epopee a Bicazului, 
o epopee, în care se împletesc nenumărate destine, şi pe care autorul a vrut s-o 
trateze pe trei filoane paralele, urmărind transformarea unor tineri muncitori, a 
unor ţărani şi a unor intelectuali, prin contactul lor cu şantierul. 

De obicei, cînd vorbim de epopee, ne gindim la nararea unor fapte consumate 
de mult în istorie, eroii acestor fapte căpătind un anumit nimb, care se traduce 
şi într-un limbaj mai mult sau mai puțin retoric. Din vechiul concept de epopee 
voi căuta să rețin îndeosebi grandiosul, planurile şi desfășurările ample. Dimpo- 
trivă, în ce priveşte limbajul scenic, voi căuta să mă apropii cît mai mult de 
autenticitatea caracterelor şi situaţiilor dramatice culese aproape pe viu de către 
autor. Așadar, m-aș angaja să aduc dimensiunile de epopee ale zilei de azi în 
spectacol, cadrul istoric fiind al strictei contemporaneităţi. 

În termeni scenici, voi încerca să asigur spectacolului o mare amplitudine şi 
respiraţie, voi încerca să fac mereu prezent fondul social — marea hidrocentrală — 
pe care se profilează eroii contemporani ai lui Everac. Îmi dau seama că sarcina 
e grea și însăși construcția piesei mă va obliga la o susținută „cavalcadă“ pe trei 
planuri, în trei medii diferite, aproape paralele. Mi-au trecut și îmi trec prin 
minte multiple soluţii scenice, dintre care dezvălui deocamdată una singură: mă 
gîndesc să întăresc factura dorită a spectacolului prin comentariul şi prin in- 
tervenţia în acțiune a unui cor. Dar această sarcină aș încredința-o unei orchestre 
(simfonice sau semisimfonice, aşezată cu tot volumul ei pe scenă), care să facă 
parte integrantă din spectacol, împlinind în acelaşi timp două funcţii: de comen- 
tariu „coral“ şi ilustrare muzicală. Elaborarea partiturii muzicale cu o funcţie atit 
de însemnată a fost încredințată compozitorului Theodor Grigoriu, și am convin- 
gerea că rezultatul va fi cel scontat. 

Dar, dincolo de orice soluţie ingenioasă şi expresivă, mă voi declara mulțumit 
de munca desfășurată abia atunci cînd spectatorul va fi profund mişcat şi 
mobilizat de învăţătura pe care va putea s-o tragă din Ochiul albastru, reţinînd 
lecţia de muncă, de transformare a conșştiințelor spre o treaptă superioară, de 
fierbinte patriotism, pe care ne-au oferit-o minunaţii constructori de la Bicaz. 


FUNCŢIA EDUCATIVĂ A INTERPRETULUI... 


Preocupările pasionate pentru împlinirea artistică a creaţiei scenice, stimulate 
de elanul general către creșterea calitativă a actului creator și afirmarea măiestriei, 
stau în egală măsură şi în atenţia interpreţților noștri. De pildă, Ștefan Ciubotărașu, 
interpretul de neuitat al soldatului Șadrin şi al comunistului Dănilă Bulz, socotește 
aniversarea partidului „nu numai un eveniment personal, de bucurie restrinsă la 
propria sferă de activitate şi realizări“. 


Evenimentul — ne spune Ștefan Ciubotărașu — este al întregului popor, iar 
realizările obținute pe plan de artă și de teatru nu sînt decît o infimă parte din 
măreţul ansamblu de cuceriri, pe care le-a dobîndit poporul condus de partid. 
O contribuţie personală modestă voi căuta să aduc prin interpretarea personajului 
Mastacan din comedia Prietena mea Pix de V. Em. Galan, în curs de montare la 
Teatrul de Comedie. 


În Mastacan, Ciubotăraşu vede un om dintr-o generaţie şi cu o formaţie veche, 
care izbutește să facă pași înainte în societatea noastră. Este şi el un constructor 
al vieții noi; mai mult, el e chemat chiar să educe pe cei tineri. Dar, ecouri din 
vechea lui educaţie se mai jac încă simţite. Ecouri din vechea influență a banului 
și din vechea prejudecată a puterii „bitei“, şi tocmai împotriva acestor rămășițe, 
se va ridica Ciubotărașu în rolul interpretat, subliniind contradicţiile şi zbuciumul 
din sufletul lui Mastacan, scoțind la iveală biruința, pe care influenţele noi, sănă- 
toase, o vor avea în sufletul lui Mastacan, dizolvind deprinderi vechi şi perimate. 
Ștefan Ciubotărașu ne asigură că va face totul pentru ca frămîntarea lui Mastacan 
să fie înţeleasă și, mai ales, pentru ca rezolvarea ei pozitivă să constituie un bun 
exemplu de urmat. Odată cu ciștigarea totală a lui Mastacan la principiile morale 
ale vieţii noastre socialiste, şi prin ilustrarea scenică a acestei cuceriri, artistul are 
ambiția de a contribui și cu acest rol la educarea şi formarea în spirit nou a 
acelora care, în măsură variabilă, mai au nevoie de acest lucru. 

„„.ŞI EDUCAREA VIITORILOR 
INTERPREȚI 


lon Finteșteanu 


Dacă funcția educativă a artistului — despre care vorbeşte Ștefan Ciubotărașu 
— este o preocupare firească pentru un profesionist al scenei, ea devine cu atît mai 
mult, şi mai arzător, o preocupare în rindul acelora chemaţi să-i formeze pe înșiși 
acești viitori profesioniști ai scenei. 

Ion Finteșteanu, în calitatea lui de pedagog, ne-a declarat: 


Corpul didactic al Institutului de teatru „I. L. Caragiale“ a înţeles că este 
răspunzător de felul cum pregătește pentru teatru şi pentru viaţă, tinerele mlădiţe 
care îi sînt încredințate. Şi, în spiritul acestei răspunderi, îşi duce cu multă grijă 
munca. Ca prim punct al activităţii noastre se înscrie, fără îndoială, lupta pentru 
dezvoltarea conștiinței cetățenești a studenţilor. Studentul-actor este îndemnat și 
îndrumat să cunoască realitatea şi să o studieze. Numai așa poate el să înțeleagă 
problemele societăţii în care trăieşte şi perspectivele ei de dezvoltare. Studenţii 
Institutului de teatru au înţeles că — pentru a pătrunde în adîncul problemelor 
de viaţă — actorul-cetățean trebuie să fie în același timp şi un cercetător ştiin- 
tific şi că fondul de idei al artei sale se găseşte în învăţătura marxist-leninistă. 
Înarmat cu această învăţătură, el va putea deveni un mesager al marilor idealuri 
umane. 

Pentru aceasta noi am studiat şi studiem problemele pieselor revoluţionare, 
înregistrind reale progrese şi succese cu Uraganul, Ruptura, Tragedia optimistă 
şi, mai recent, Poemul lui Octombrie. 

Am fost pe bună dreptate criticați că n-am inclus piese originale, dar dacă 
privim repertoriul pe întregul an şcolar, vedem că figurează Surorile Boga de 
H. Lovinescu (cu toate clasele anului IV) și Secunda 58 de D. Dorian. Noi căutăm 
și așteptăm întotdeauna cu nesaţ literatura dramatică nouă, dar aici, de bună 
seamă, nu este vorba numai de tematică. ci şi de împlinirea unor exigenţe 
pedagogice. În această lumină, se înscrie şi reconsiderarea clasicilor, prin spec- 
tacolele Alecsandri şi Caragiale. 

Una din contribuţiile noastre la sărbătorirea aniversării partidului va fi 
montarea scenică a unui Poem, alcătuit din versuri din opera lui Marcel Breslașu. 
Au şi fost alese momentele nodale din istoria și lupta partidului și ajunge să 
cităm că nu vor lipsi episoade ca: Iașul 1917, cu primele ecouri ale Marii 
Revoluții Socialiste, înființarea partidului (1921), luptele greviste din 1933, lupta 
împotriva fascizării ţării, culminind cu insurecția armată de la 23 August, pînă 
la realizările importante ale zilelor noastre. Poemul va fi montat cu concursul 
întregului Institut. 

Dar toate acestea privesc, desigur, sarcinile obişnuite ale Institutului, nu sînt 
manifestări structural noi. De aceea, ne-am gîndit să întîimpinăm aniversarea 
partidului şi cu un fapt cu totul nou, inedit. E vorba de iniţiativa de a crea pe 
lîngă Institutul de teatru şi Studioul acestuia, un cenaclu de dramaturgi, invitînd 
acolo atit pe cei consacraţi, cît, mai ales, pe cei tineri. Vom încerca să-i facem 
să vibreze la unison cu noi pentru arta teatrală, să-i cîştigăm pentru scena 
noastră. Ne-am gindit chiar și la unele teme, pe care le-am propune în vederea 
scrierii de piese. Pe scurt, Studioul Institutului de teatru are ambiția de a da 
şi el premiere absolute cu piese originale. 

TEATRUL NOSTRU: 
MESAGER DE PACE ÎN LUME 


Ne aflăm, aşadar, în fața unei foarte largi și variate mișcări de idei, de 
elanuri, de căutări şi de perspective, care ating toate sectoarele frontului nostru 
teatral. Această pasionată efervescenţă creatoare e de natură să făgăduiască ani- 
versării partidului, nu numai o întîimpinare demnă de anvergura acestui eveni- 
ment, dar şi să constituie un real pas înainte în dezvoitarea teatrului nostru 
realist-socialist. 

Bunul renume cîștigat peste hotare de teatrul nostru, în anii revoluției cul- 
turale, conduse de partid, este şi el edificator pentru sporirea prestigiului său. 
Actrița Dina Cocea, membră în conducerea Asociaţiei oamenilor de artă din 
instituţiile teatrale și muzicale (A.T.M.), ne-a împărtăşit cîteva lucruri în sensul 
acesta. 


E firesc sentimentul de mindrie — spune Dina Cocea — pe care-l simte 
fiecare artist pentru prestigiul obţinut de el şi de arta lui în mijlocul poporului 
său. Acest sentiment însă devine mult mai puternic, atunci cînd, departe de 
patrie, pretutindeni unde teatrul romînese e cunoscut — fie prin turneele noastre, 
fie prin literatura noastră dramatică —, sesizezi în ochii oamenilor din străi- 
nătate, lucirea unor gînduri de admiraţie, a unor sentimente care constituie 
avtentice omagii aduse artei noastre. Teatrul nostru își trage puterea din zămis- 
lirile vieţii însăşi şi-şi împlineşte menirea fiind purtătorul de cuvint al acestei 
vieți noi. Fie că am stat de vorbă cu vechii şi bunii prieteni Alexei Arbuzov şi 
Jurii Zavadski, la Moscova; fie că am discutat cu Jean Darcant, secretarul I.T.I. 
din Paris, sau cu Vincenzo Torraca, directorul Teatrului Eliseo din Roma; fie că 
am ascultat impresiile americancei Rosamond Montgilder, vicepreşedinta I.T.I., sau 
că am schimbat păreri cu Milan Bogdanovici, directorul Teatrului Naţional din 
Belgrad, pe toate meridianele m-au întîmpinat numai cuvinte de laudă şi stimă la 
adresa teatrului nostru de azi. Trecînd peste hotarele ţării, cuvîntul artei noastre — 
un cuvînt animat de fierbinte patriotism socialist și, în același timp, de un fierbinte 
sentiment internaţionalist proletar — întărește puternic, acolo unde dăinuiese încă 
alte orînduiri decît a noastră, orînduiri vechi, crepusculare, speranţa că lumea se 
schimbă, că viața umană are preţ, că învinge adevărul. Acesta este cuvintul răs- 
pindit şi de teatrul nostru, iar cei ce-l ascultă, îl iubesc, îl preţuiesc, cred în el. 
Aniversarea a 40 de ani de la înființarea Partidului Comunist din Romînia va fi 
desigur un prilej de trecere în revistă a realizărilor artei şi teatrului nostru realist- 
socialist, ale scriitorilor, actorilor, regizorilor şi scenogratilor noștri, care va prilejui 
publicului clipe de mare bucurie estetică, de sporire a cunoștințelor sale despre 
realitatea zilelor noastre, transfigurată în expresia ei artistică. 

În bilanţurile făcute cu prilejul aniversării partidului va fi cu neputinţă să nu 
se ţină seamă şi de felul în care arta noastră s-a impus peste hotare, de prestigiul 
cîştigat pretutindeni, acolo unde ne purtăm mesajul de pace şi prietenie. 

Cuvîntul autorului 


ă aflam astă-vară la Reșița, dornic să-mi revăd vechi prieteni. 

Pe Sebastian Mazilu, maistrul principal de la hala turnătoriei, 

pe Stubnya Matei, prim-maistru la oțelărie, pe Gropșan Du- 

mitru, prim-maistru la jurnale, pe bătrinul Obradovici — eroit 
mei din Cetatea de foc. 

Ideea piesei de față s-a născut ulterior. Noile oţelării reșițene, cu 
capacitatea lor uriașă de azi, cer muncitori cu o înaltă calificare — 
prim-topitori la nivelul unor adevărați maiștri. Se cere azi prim-topt- 
torilor, în primul rind, școală. Școală de maiștri. Unii din ei, oameni 
care conduseseră şarie în valoare de sute de milioane, stau azi pe 
băncile școlilor ca orice învățăcel. 


Aceasta a fost dintru început ideea piesei! 

Ulterior, un personaj secundar, Victoriţa Dudu, care trebuia să 
exemplifice tentațiile lui Tiberiu Postole, această Victoriță — aproape 
fără voia autorului — a început să „pătrundă“ în piesă, să capete am- 
ploare, dominind celelalte personaje, schimbînd pînă şi arhitectonica 
textului dramatic. 


De unde autorul îşi propusese să arate cît e de greu să ajungi 
la învățătură, să dobindești înalte cunoștințe, iată că mesajul piesei 
s-a axat pe o cu totul altă direcţie: orice om care mai are în adincul 
său o urmă de cinste, de puritate, în drumul acesta al său, în con- 
tactul cu clasa muncitoare, va fi recuperat şi redat vieţii cu tot ce 
are frumos în el. cu tot ce are frumos şi bun. 


Mihail Davidoglu 

MIHAIL DAVIDOGLU 


PERSONAJELE: 


Victoriţa Dudu, laborantă; 
Florica Băeţan,  laborantă; 
Postole Tiberiu,  prim-topitor O.S.M.; 


Ponoran Ion, topitor; 
Bologa Ştefan, maistrul principal 
al oțelăriei; 
Ionci, laborant şi — în orele 


libere — cîntăreţ şi filozof 

Acţiunea se desfăşoară în încăperea lui Ponoran Ilon. Odaie de om tînăr, cu preocupări 
pentru carte şi studii, Primul plan, dreapta, ușă. Fund, ferestre mari. Ori de cîte ori se dau 
de o parte perdelele — peste olanele acoperișurilor — se întrevăd siluetele celor cinci 
coșuri ale oțelăriei. Din cînd în cînd, fereastra este cuprinsă ca de un incendiu. O nouă 
şarjă a fost turnată sus, pe platoul oţelăriei. Pe parcurs, ca un decor sonor, se aud chemările 


şi şuierul locomotivelor uzinale, iar mai încolo, 


punctind noaptea de vară, ajung pînă aici 


stridențele macaralelor din hala de turnare, cu clopotele lor insistente. 


PONORAN (se aude cum descuie ușa, 
a trecut pragul, şi cînd să închidă 
ușa, -cuiva de afară): Mulţumesc 
Mori-nene. Mulţumesc. Ai auzit bine 
ce-ai auzit, dar poate că nu plec. Nu 
mai plec. Nu s-a întîmplat nimic. 
Cine spui că m-așteaptă? Prim- 
maistrul ? Poftește-l, te rog. Poftiţi, 
tovarăşe Bologa! (Se trage -de o 
parte să-i facă loc lui Bologa.) 

BOLOGA: Am trecut să te văd. Hi- 
hi-hi! Că nu ne-am văzut de mult. 
(Și-i trage una pe spate.) 

PONORAN: Încă una, şi m-ai curăţat. 
(Ride, ride şi Bologa.) 

BOLOGA: Na, mă Ioane! Trebuia 
adică să te dai plecat, ca să mă-ndur 
să-ți văd casa. Să văd şi eu cum 
trăieşti. Asta, trece-mi-o la autocri- 
tică. Hai repede, pînă nu desfund 
sticlele celea. (Pune pe masă două 
sticle, mai pune şi un pachet.) Că 
vezi, eu am venit să ne luăm rămas 
bun. No, hai vino și tu pe masă cu 
un păhărel, două, că ești gazdă, chi- 
purile, nu ? Şi zic că rău îmi pare, 
că-mi spuneam chiar: „Copilul ăsta 
a fost bun muncitor. Topitor eu l-am 
scos şi mi-a stat om de bază, ce 
mai !“ Asta laudă trece-ți-o degrabă 
prin urechi şi caută s-o uiţi. (Între 
timp, a destupat o sticlă şi a turnat 
în paharele aduse de Ponoran.) Apoi, 
pentru carte şi ca să te întorci mai- 
stru cu şcoală şi-ţi mai doresc să 
răzbaţi cu răbdare şi să fii sănătos, 
şi drum bun! 

PONORAN: Mulţumesc pentru tot, dar 
nu plec. 

BOLOGA (a lăsat paharul neatins): 
Cum asta, nu pleci? 

PONORAN: Nu plec. 

BOLOGA: Tu, Ioane, îţi rizi de mine. 
(Ponoran tace.) Cum? i se face 
cinstea ca să fii trimis la şcoală, 
doi ani de şcoală fără altă grijă 
decît să înveţi, să înveţi... Apoi, noi 
ăştia bătrînii nici în visurile noa- 
stre... ! Şi cui i-ai spus? Ştie careva? 

PONORAN: Pînă acum nimeni. 

BOLOGA: Da’ din ce, de unde-ţi 
veni ? 

PONORAN: Trebuia să plec cu Tibi 
— cu Tiberiu Postole. 

BOLOGA: Aşa. 


PONORAN: Şi el, Tibi, nu pleacă la 
școală. Nu vrea. 

BOLOGA: Am auzit eu ceva. Şi ce-are 
a face? 


PONORAN: Păi, cum îi pornit... A 
apucat-o prost. Prost de tot. 

BOLOGA: Ştiu. Se știe tot. 

PONORAN: Nu pot să-l las. Acum nu 
pot şi nu vreau să-l las. Singur nu 
ştiu ce s-o alege de el. 

BOLOGA: Că nu rămine el singur. Şi 
nici nu rămîne, c-o pleca şi el. 

PONORAN: Nu pleacă. 

BOLOGA: S-o fi socotind că ştie tot. 
(La tăcerea lui Ponoran.) Apoi, să 
nu-i adun una lingă alta şarjele 
unde l-am scos de urechi eu! I le 
pun în faţă, să se vadă ca într-o 
oglindă. Să-l vezi atuncea fuguța la 
şcoală. 

PONORAN: Nu. Nu-l cunoşti. Nu 
pleacă. Şi cu el aici, nu plec nici eu. 

BOLOGA: Şi mă rog, de ce? 

PONORAN: Sintem — adică amîndoi 
am pornit odată. Am fost prieteni 
buni, şi mai mult. Şi-apoi, răspund 
pentru el. I-am dat recomandaţia de 
partid. 

BOLOGA: Da' noi ceilalţi, unde ne 
socotești că sîntem ? 

PONORAN: Mi-e prieten. 

BOLOGA: Da' tu lui? 

PONORAN: Şi eu... 

BOLOGA: Prieteniile din tinereţe îs 
prietenii tari, se știe, şi-i bine că-i 
așa. Da’ și viața să ţi-o trăieşti soco- 
tită. Cinstit şi cum se cuvine. Iar 
cu Tibi, păi de-a fi să-l iei pe sus 
şi tot nu te lăsa. Da’ ţi-l ajung eu 
îndată, acolo, pe platou. Şi cum ţi 
l-oi freca, las' numai. 

PONORAN: Degeaba, că nu se dă 
plecat. 

BOLOGA: Nu se dă plecat? 

PONORAN: Nu. 


BOLOGA: Şi nu pleci nici tu... (Pauză.) 
Spune, mă, că ţi-i frică de carte. 
Ți-i frică. Şi eu îmi ziceam, aşa, 
că-ți place să înveți. 

PONORAN: Îmi place. 

BOLOGA (infuriat): Apoi dacă-ți place, 
ce dracu’ stai şi nu te duci. Du-te! 
Pleacă ! Să fi fost școli de astea de 
maistru, cînd eram topitor, la anii 

mei tineri ! La capătul țării, cu pîne 
uscată și apă, şi tot m-aş fi dus. 

PONORAN: Și cu Tiberiu cum ră- 
mine ? 

BOLOGA: Că-i este lui de carte ca 
babei de moarte. El, Tibi, să ciu- 
pească un ban mai mult. Şi dacă e 
să iasă la față cu ce-a făcut şi a 
dres, şi mai bine. (Cu un gest.) Eh! 
Mi-i prim-topitor şi-i îndemînatic şi 
priceput. Se cheamă că ce ştie, eu 
l-am învățat. Da’ uite că nu mi-s 
mîndru de cum l-am învăţat. (Pri- 
vindu-l lung.) Şi zi aşa, măi 
Ioane, fără Tibi nu pleci ? Ha-ha-ha! 
Nu de alta, da' vezi că eu aşa-mi 
făceam socoata: în doi ani se-ntore 
băieţii meșteri. Tocmai bine intru şi 
eu în pensie și merg la Caroşova sau 
la Buhui, la lac, ori poate în sus 
la Claus. Ure c-o unghiţă lungă, 
lingă mine o flașcă cu vinars. Bă- 
trina mi s-a pierdut, da’ iau eu alta, 
una de la noi, o sifonăreasă... (Brusc 
lovindu-se peste frunte.) Na stai...! 
(Cu intenţie privind încăperea.) Apoi, 
nu e uriîtă încăperea asta a ta. Ba-i 
faină. Numai că-i prea mare pentru 
unul singur. 

ROI: Eau s-o aduc o 


BOLOGA: PGi crezi tu c-o cobont ea din 
sus de Meria ? Să-și lase ea muntele 
pentru patru pereţi, fără alt suflet 
de om, să schimbe o vorbă, un cu- 
vînt ?! Ori tot nu m-ai înţeles ? 


BOLOGA: Atunci, ce mai stai? Că 
nu-i de stat. (Cu un gest de alint.) 
Că e om cumsecade şi că e vred- 
nică, mă! 

PONORAN: Nu ştiu de cine vorbeşti! 

BOLOGA: Ei, nu ştii... Florica. Flo- 
rica lui Lazăr Băeţan de la fabrica 
veche. Ha, ha, ha! Că am şi eu ochi 
să văd. (La tăcerea lui Ponoran.) 
Da’ tu de ce taci? 

PONORAN: Păi n-am ce răspunde. 

BOLOGA: Cum n-ai ce răspunde? 
Apoi că-i fi avut un gînd cu ea. Te 
întreb ce gînduri ai cu ea. 

PONORAN: Eu? 

BOLOGA: Da' cine, tata? Acuma, nu 
cumva te-i trage deoparte? 

PONORAN: Nu mă trag deoparte, dar 
vezi că ea, Florica... 

BOLOGA (negru de furie): Nu se trage 
deoparte, „dar vezi că ea, Florica...“ 
Ori nu-i fată vrednică şi cinstită? 
Şi pe deasupra frumoasă şi bună... 
om de-al nostru! Răspunde! Hai, 
răspunde ! 

PONORAN: li tot ce spui. Şi mai 
mult. 


BOLOGA: Atunci! 

PONORAN: Eu te-aş ruga, tovarăşe 
Bologa, să lăsăm asta. 

BOLOGA: Ba nu las, nimic nu las. 
Adică, aşa mă cunoşti tu pe mine ? 
Şi socoteşti tu, Ioane, că prim-mais- 
trul Bologa Ştefan e omul acela... 
Îmi pare rău. Sa A a iu 
pare rău. V-am văzut. Amîndoi ti- 
neri şi cuminciori. Tu mi-eşti topi- 
torul la patru. Şi pe Florica o ştiu 
din vecini. O ştiu de mititică. Ca o 
floare, sub ochii mei s-a ridicat. Şi- 
acuma în urmă am văzut-o slăbită 
şi parcă era și plinsă, da’ n-am luat 
seama... Vas-că de-asta i-au pălit 
obrajii — obrăjorii ei de floare — 
fiindcă sub chip de om i-a venit 
înainte un cîne şi-un ticălos. Şi pe 
memernicul şi mîrşavul ăsta l-am 
crescut și l-am ţinut la piept, eu ?! 
Să nu te mai văd în ochi! 

PONORAN (izbucnind şi a Da’ nu-i 
vorba de mine! Şi nu eu.. 


PONORAN: N-am ce să pe IE E Şi 
dacă ţi-e în grijă de Florica, apoi 
vorbeşte cu Tiberiu Postole. 

BOLOGA: Tiberiu ! 

PONORAN: Da. Tiberiu. Cu mine 
dac-ai văzut-o, mergea ca să nu fie 
OES: Asta pînă-l întilnea pe Pos- 


tole. 

BOLOGA: Apoi de Tiberiu — aşa mi-a 
ajuns la ureche.. Se ţine cu una 
care-l ciugulește de bani. Cu lingu- 
roiul, așa-l mănîncă. O fişneaţă cu 
motor. Mai mînce-o şi dracu cu 
neamurile lui. (La tăcerea lui Po- 
noran.) Adică, el, Tibi, e şi cu una 
şi cu alta ? 

PONORAN: Acuma-i mereu numai cu 
asta nouă! 

BOLOGA: Şi de Florica nu vrea să 
ştie ? 

PONORAN: Nu vrea! 

BOLOGA: Şi ea, sărăcuța, se uscă pe 
picioare şi se prăpădeşte. Proaste-s, 
mă, muierile! Proaste, de dau în 
gropi. Da’ tu de ce nu-mi răspunzi 
nimic ? 

PONORAN: N-am ce răspunde ! 

BOLOGA: Da’ spune că nu-i adevărat. 
Ia-le apărarea, că ești om tînăr. Om 
tînăr! Pe dracu’. Că dacă erai om 
tînăr, Florica după tine se ţinea, şi 
nu după bezmeticul şi hîrbarețul 
ăsta. Da’ lasă că vorbesc eu cu el. 

PONORAN: N-are rost. 

BOLOGA: „N-are rost“. Ia numai au- 
zi-l! Adică, aicea „nu se poate“, 
acolo „degeaba“, dincoace „n-are 
rost“. Da' ce-i cu tine, mă? Şi cine 

ești ? (Privindu-l lung.) Ioane, uită-te 
în ochii mei și spune-mi ce prieteni 
ai. Cu cine te iei? El, Tibi, îi cu 
poama asta a lui, dar tu cu cine 
te-ai înhăitat ? Cu cine? 

PONORAN: Cu nimeni. 

BOLOGA: Te-ntreb, cu cine te vezi 
mai mult. 

PONORAN: Cu nimeni. 

BOLOGA: Cum așa, cu nimeni! Da' 
cînd ieși din lucru, cu cine te iei? 

PONORAN: Nu prea am vreme, că 
am de citit. Am mult de citit. A- 
proape că nu dovedesc. 

BOLOGA: Ce mai cititor! (Priveşte 
în jur, umblă printre cărți.) Şi te ţii 
mîndru de atîtea cărți? C-ai ajuns 
să le citeşti... Da? de tovarășii tăi 
te-ai tras deoparte. 

PONORAN: Nu. 

BOLOGA: Ba da. Altfel, nu ajungeai 
să gîndeşti: „că nu se poate, că n-are 
rost“. Păi cine eşti tu, măi tată? 
Ori te pomenești că-ţi tragi învăţă- 
tura de la vreun trîndav din chiliile 
de piatră ale Călimanului! (Pono- 
ran ride.) Nu ride, că nu-i de riîs 
şi nici că pot trece așa, că-mi ești 
muncitor. Muncitor. Om. Om viu, 
mai viu ca toți oamenii și mai om. 
Om care trece prin viaţă luminat şi 
luminînd, ca stelele pe cer. Cu min- 
tea şi trupul să răstoarne și munţii, 
dacă-i bine şi trebuie. Nu rîde, mîn- 
zule, că aşa, la anii mei... (Şi-i trage 
una de prietenie.) Spuneai că încă 
una, şi te-am curățat, da' tu abia 
te ţii de ris. (Cu alt ton.) Pregăteş- 
te-te de școală. Striînge ce ai de 
strîns şi nici o vorbă. Iar cînd ţi-a 
veni dom’ Tibi, aruncă-te pe el şi 
freacă-l la sînge. Nu-l cruța, că 
nu-i timp de cruțare. De a fi nevoie, 
ia-l pe sus... Şi să nu te mai prind 
cu vorbe sau gînduri de-astea po- 
peşti... Așa. (Între timp, a dat de 
o parte perdeaua.) Ia uite: dau fonta 
la cinci. La cinci e Tibi, nu? 

PONORAN: Tibi. 

BOLOGA: Păi el, cine altul. (Se uită 
la ceas.) Iar a scos şarjă rapidă. 
Spui: „un păcătos!“ Da’ uite că-n 
meserie nu-l ia nimeni. Na. Atunci, 
să ne ducem și noi. (Deschide ușa.) 
Va să zică: „Nu pleacă Tibi, nu 
plec nici eu...“ Ha, ha, ha! Om se- 
rios, şi-şi dă boii pe gheaţă. (A în- 
chis ușa și întorcîndu-se înspre Po- 
noran.) Ai să mă întrebi că ce vă 
intru atîta în suflet. Da' eu pe cine 
am decît pe voi ? Fii-mea, vezi bine, 
cu treburile de acasă, cu bărbatu- 
său. Iar ginere-meu, o fi el om bun, 
da-i cum îşi spune şi el: „altă bran- 

şă“, alt soi de om. (Cu un of.) Nici 
cu nepoți nu m-a învrednicit, păcă- 
tosul ! (Iar a deschis uşa, dar parcă 
tot nu-i hotărit să plece, cînd deo- 
dată vesel.) Ia uite-o şi pe Florica! 
Florică ! (Cuiva de afară.) Stai, Flo- 
rico, că mergem împreună ! Sau vin- 
aici. Vin să-l vezi pe Ion Ponoran, 
cum şade singur cuc şi nu se gă- 
sește cine să-i treacă pragul. Hai, 
că vă ştiţi doară. 

FLORICA (mai mult trasă pe sus): 
Bună seara. (Lui Ponoran, stinghe- 
rită.) Ca să nu spui că nu ţi-am 
trecut pragul. 

BOLOGA: Ei, cum îți place? Spune 
că nu-i frumos! 

FLORICA: E frumos! 

BOLOGA: Ca la un gospodar. Aşa-i 
totul la locul lui. 

FLORICA: Da, da. 

BOLOGA: Da' ca să fie om în rînd cu 
oamenii, ceva tot îi lipsește. (Cum 
cei doi tineri tac, Bologa cu un ic- 
net, lui Ponoran.) Ia, măi Ioane, mai 
vin pe masă cu un pahar acolo, că 
de vorbit vorbim, da’ treabă nimic. 
(Floricăi.) Poate că nu știi, Florică, 
da' Ponoran trebuie să plece la 
școala de maiștri. Doi ani în cap. 

FLORICA: Ştiu! 

BOLOGA: Eh, că nu mai pleacă. Hi, 
hi, hi! (Lui Ion) Ce tot stai cu pa- 
harul ăla în mînă şi nu-l dai fetei? 
(Cu paharul în mină, Floricăi.) C-o 
pleca Tibi. Tiberiu Postole. Da', îmi 
spun eu așa că nici el Ion n-a fi în 
pagubă. (Riîde.) Apoi, cu noroc şi 
pentru cei de pleacă, noroc şi celor 
de rămîn. Noroc, Ioane! Noroc, Flo- 
rică ! (Tocmai dă să ciocnească, cînd 
Florica scapă paharul.) Na, că sîn- 
tem binecuvintați. 

PONORAN (a sărit să stringă de pe 
jos, odată cu el și Florica): Nu-i ni- 
mic, lăsați. 

BOLOGA: Se cheamă că-i laborantă, 
care toată ziua umblă cu eprubetele. 
(Floricăi) Da' să vede că-i vremea 
să-ți dai mîna şi cu cele ale casei... 
Florică, nu căuta că-ți vorbesc ca 
mai din topor... Tu înțelege cu de- 
licatul, cum se cuvine pentru o fată. 
(Şi-n timp ce Florica șterge pata 
de vin, ajutată bineînţeles de Pono- 
ran.) Ehei, săraca practica, ca să 
vezi ce nu face ea! (Și trecînd înspre 
fereastră, dă de o parte perdeaua. 
De-acolo, brusc.) Dă fierul vechi! 
N-au terminat bine fonta şi dau fie- 
rul vechi! Fuge după șarjă, după 
cîştig. Dar cum o să iasă oţelul, aia 
nu-l doare. Ei, lasă că-ți dau eu, 
dom’ Tibi! (Lui Ponoran) Tu, Ioane, 

l-ai mai prins cu d-al de astea. 
(Ponoran tace.) L-ai prins, că- de 


aceea... 

PONORAN: De aceea! 

BOLOGA: Se cheamă că-s maistrul 
principal şi trebuia să fiu numai 
ochi şi mai mult. Ure eu pe platou 
şi-i spun o vorbuliță — o vorbă 
dulce...! (Şi-i gata să iasă, cînd se 
aude un ciocănit uşor şi cu un „se 
poate ?“ cîntat, și fără a aştepta răs- 
punsul, cu un larg şi prietenos „bună 
seara“, a intrat Victorița Dudu, o 
tinără drăguță și tare cochet îm- 
brăcată. Bologa, fără a-i fi răspuns 
la „bună seara“, schimbă o privire 
cu Florica, apoi trecindu-şi ochii de 
la Victorița la Ponoran, se opreşte 
asupra acestuia cu o insistență supă- 
rătoare.) Mda ! Apoi, văz că se mai 
găsește cin’ să-ți calce pragul. Hm! 
(Victorița, ca şi cum n-ar fi vorba 
de ea, are un ris ca niște clopoței 
de argint și, zimbindu-i dulce, îl si- 
lește să se rupă din loc. Nu fără a 
o prinde de mînă pe Florica.) Haide, 
Florică, hai. (Și luind-o mai mult pe 
sus, aceasta n-a E, apucat nici 
„bună seara“ să spună 

VICTORIȚA (după ie Ei tu, 2, Dă 
puşico, de-o „seară bună“ nu-ţi căd 
gura, să ştii. (Lui Ponoran, care = 
făcut gestul să se ducă după bătrin 
cu pachetul de pe masă.) Mistreţul 
care-a ieșit nu-i maistrul Bologa ? 

FLORICA (de-afară): Un cuvint. Un 
singur cuvînt, şi am plecat. (A in- 
trat, Bologa în urma ei.) M-am în- 
tors. (Victoriței) Nu pentru bună 
seara care nu ți l-am dat la ple- 
care, dar fiindcă nu pot și nu vreau 
să mă crezi o proastă. O proastă 
care înghite tot. 

VICTORIȚA: Îmi pare rău, dar n-am 


spus... 

FLORICA: Nu ştiu ce-ai spus şi cît 
îți pare de rău. Dar ce vreau să ştii, 
e că dacă azi eşti prietenă cu Ti- 
beriu, usta-i fiindcă a ajuns numai 
bun pentru una ca tine. 

PONORAN: Florica ! Dar nu-i frumos! 

FLORICA: Ştie careva ce-i frumosul ? 
Poate ai să-mi spui că cinstea-i şi 
frumosul. Atuncea, ia-o de frumoasă, 
fiindcă despre cinste are să dea şi 
altora. 

PONORAN: Taci, taci! Nu-mi place! 

FLORICA: Dar pe mine m-ai între- 
bat dacă-mi place? Dacă-mi place 
să te văd cum schimbi fețe-fețe ? 
Uite cum ai roșit şi cum nu-ţi gă- 
seşti cuvintele să-i vii în ajutor. Şi 
priveşte-o și pe ea, sărmana, nevi- 
novata. Mieluţa neștiutoare! 


PONORAN: Tovarăşe maistru, spune-i 
dumneata... 

FLORICA: Poate ar fi bine să spună 
şi tovarăşul maistru ce ştie. Dar 
întîi, să m-asculţi pe mine. 

PONORAN: Nu! Şi nu vreau să te mai 
ascult, Nici nu mai înţeleg ce spui. 

FLORICA: Dar pe ea o înţelegi. Văd 
că-i asculţi şi tăcerile. Hai, hai, vor- 
beşte. Văd că ţi-ai adunat în minte 
şi vorbele cu care să-i vii în apă- 
rare. 

PONORAN: Nu am cum s-o apăr şi 
nici pentru ce. 

FLORICA: Dacă-i pe vorbe prefăcute, 
mai bine-i să taci. Ori, poftim, spune 
ce vrei. Apăr-o cît îţi place. Nu-mi 
ține de cald și nu-mi ţine de frig. 
Dar mi-i ruşine pentru voi. Mi-i 
ruşine cum îi veniţi înainte, fiecare 
pe buze cu zîmbetul fericit, să calce 
şi peste el ca pe-o frunză veştedă. 
Vă strivește pe rînd sub picioare şi 
trece mai departe chicotind. 

VICTORIȚA: Nu chicotesc. Rîd. Îmi 
place să rîd. 


FLORICA: Îţi place să rizi. Ai răs- 
punsul uşor. Dar pînă cînd?! Şi cu 
Tibi, pot să-ți spun: n-a ajuns el 
pină acolo, dar nu-i mult... Cînd o 
fi una cu tine, ca sacul cu petecul, 
abia că s-o vedea în apucăturile şi-n 
firea ta. S-o vedea pe el însuşi, și-i 
va fi scîrbă. I-o fi scîrbă şi de tine, 
şi de el, şi de toţi. Pentru ziua aceea 
de întristare ce-o va trăi Tiberiu 
Postole, pentru acea zi nu va răs- 
punde nimeni altul decît el însuşi 
şi-apoi tu. Şi vor răspunde şi aceia 
care au îngăduit unei nefericite ca 
tine să se numere printre oameni. 

PONORAN  (Victoriţei): Te rog s-o 
ierți. Nici nu ştie ce spune. 

FLORICA: Ba ştiu ce spun. Ce-am 
spus ? Că-i o prefăcută, o vicleană. 
Ori nu-i adevărat ? 

PONORAN (luîndu-l martor pe Bo- 
loga): Dar cum se poate...! 

FLORICA: Am spus că vă striveşte 
în picioare ca pe-o frunză bicai 
Ori nu-i adevărat ? 

PONORAN: Nu-i adevărat. 

FLORICA: Spuneai că n-ai s-o aperi, 
că n-ai pentru ce. Dar se vede că 
ești născut să fii strivit sub picioare. 
Atunci, să-i fie de bine şi-o mie de 
ani pace. 

BOLOGA (sare și el): Ei, nu! 

FLORICA: Ei, da! (Lui Ponoran) Așa 
cum ai auzit. Şi nu-ţi mai bate 
pleoapele, că la jocuri de-astea se 
pricep ei și alţii. 

BOLOGA: Florica! 


FLORICA: Ce „Florica“ ?! Ori crezi 
că ăștia-s bărbaţi ? Cîrpe! (Lui Po- 
noran, cu lacrimi în glas) Ce-ţi 
spun, nu-i fiindcă-ţi port de grijă. 
(Au copleșit-o lacrimile, dar se bi- 
ruie de îndată, cu glasul uscat.) 
Aleagă-se şi praful de tine, şi-o la- 
crimă n-am să vărs. Dar nu-i drept. 
Nu-i drept să-și bată joc de fiecare 
şi să-i meargă. 

PONORAN: Nu-i adevărat. Cel puţin 
în ce mă priveşte. 

FLORICA: Nu te-arăta mai înger decît 
ești. 

PONORAN: Nu -sînt înger. 

VICTORIȚA: Şi-i foarte bine că nu 
ești. Gindesc că pentru îngeri nu-i 
deloc amuzant i nici comod să fie 
zica atenţi la aripioare. Ha, ha, 

a! 

FLORICA: Nu te-am chemat în vorbă. 
Şi riîsul tău de om fals şi ipocrit 
păstrează-l pentru mai tirziu, cînd 
om fi plecați. (Lui Bologa) De altfel, 
nici nu știu pentru ce am mai sta. 
Hai, tovarășe maistru. (Lui Ponoran 
și Victoriţei) Iar voi, poftim, spă- 
laţi-vă pe cap, c-aveţi tot timpul. 
Hai, moş Bologa. 

BOLOGA (rizind): Acuma da, brava, 
putem pleca şi noi. (Lui Ponoran) 
Şi-auzi, Ioane, nu uita să te speli 
pe cap. (Hohotind, a ieșit după Flo- 


rica.) 

VICTORIŢA: Fără haz şi fără sare! 
Dar pe Florica nici n-am ştiut-o ce 
poate. Ce-a izbucnit! Ca o mitralie. 
Îi veneau vorbele ca pe bandă fără 
fine. 

PONORAN: I-e adevărat că pînă azi 
n-am auzit-o nici eu. A fost ca o 
revărsare. 

VICTORIȚA: Şi cu ce furie! 

PONORAN: Miînie de om blind. Ca 
omul potolit cînd se-nfurie şi nu 
mai ştie unde să se oprească. Minie 
de om blind. 

VICTORIȚA: Straşnic de blindă! 

PONORAN: De mine ai auzit ce-a 
spus: „Aleagă-se şi praful...“ 

VICTORIȚA: S-ar părea că vă bucură. 

PONORAN: Poate. ş 

VICTORIȚA: „Aleagă-se de tine şi 
praful !“ Eşti bucuros. Aş spune, fe- 
ricit.. Dac-ai fi judecător, într-un 
asemenea ceas, după un astfel de 
cuvînt de mîngiiere, ai porunci să 
se deschidă toate închisorile. 

PONORAN: Numai că nu sint jude- 


cător. 

VICTORIȚA: Din păcate, nu. Altfel, 
m-ai ierta si pe mine. 

PONORAN: Pentru ce? 

VICTORIȚA: Pentru tot ce-ai auzit 


c-am făcut. Ca una care-s o prefă- 
cută şi o vicleană. 

PONORAN: La furie mai spune omul 
şi ce nu trebuie. 

VICTORIŢA: Dar poate că-ntr-adevăr 
sînt prefăcută şi vicleană. (Ride.) 

PONORAN: Poate. (Şi ride şi el.) 

VICTORIȚA: Nu ești sperios. 

PONORAN: N-am timp. 

VICTORIȚA: Bună! (Și privindu-l în 
ochi.) Dar nici nu ţi-am spus cine 
sînt. (Înaintînd cu mâna întinsă.) Eu 
sint Vichi. Victoriţa Dudu. 

PONORAN: Ştiu. 

VICTORIȚA: Prietena lui Tibi. Ştii şi 
asta ? Şi că sînt laborantă şi că am 
cinstea să fiu la gazeta de perete, 
asta pentru a doua oară. Cu acelaşi 
record. Cele mai multe eprubete 
sparte ! Ştiai şi asta ? Şi ce mai ştii ? 
Că-s fată veselă? Ha, ha, ha!.. 
Atunci, să-ți spun un secret. Cînd 
sint singură, nu-s deloc veselă. De 
aceea, caut mereu societatea. Să nu 
fiu niciodată singură. Ha, ha, ha!.. 
Niciodată singură. Asta-i deviza mea. 
Şi-acum, dacă-mi dai voie, am să-l 
aştept pe Tibi. Ne-am dat întîlnire. 
Adică, mi-a telefonat el de la platou 
că vine aici. Vine cu căţel şi purcel. 
După cîte am înțeles, dumneata ai 
să fii plecat pentru mai multă vre- 
me. Atunci, pot să-l aştept? 

PONORAN: Vă rog. ` 

VICTORIȚA: Să nu vă deranjez! 

PONORAN: Nu. 

VICTORIŢA: Ce grav! Un om tînăr 
şi-aşa de încruntat. Te gîndeşti la 
furtuna care a trecut. Nu-i ea Flo- 
rica furtună. Mai mult ploaie de 
vară. Ploaie care nu ţine... Aţi 
zîimbit. Acum o să rîdeţi. Puțin. 
Pentru plăcerea mea. Ei vezi, dacă 
vrei, poţi să fii şi drăguţ. Părerea 
mea e că-n general ești un om dră- 
guţ, da' acuma cu mine, anume ţi-ai 
impus aşa ca o mască... Ştii ce bi- 
ne-ţi stă cînd rizi? Aduci cu un 
artist, i-am uitat numele... Vă plic- 
tisesc. 

PONORAN: Nu! 

VICTORIȚA: Ce citiți? 

PONORAN: Mă îndoiesc că o să vă 
intereseze. 

VICTORIŢA: Mă crezi o gîsculiță. 
Spune drept! 

PONORAN: Nu-mi permit. 

VICTORIȚA: Poţi să-ți permiți. Dacă 
ai şti cît m-am muncit să arăt aşa 
gisculiță. Nu-i genul meu; dar da- 
că-aşa le place bărbaţilor... 

PONORAN: Credeţi ? 

VICTORIȚA: Sigur, e un domeniu în 
care nu mă înşel. (Rizind.) Cînd eram 
mică, îmi spuneam Uta. 

PONORAN: Uta? N-am mai auzit. 

VICTORIȚA: Îmi spuneam şi Tori. 
Dar mai mult Uta. De la Victoriţa. 
Mai apoi, am aflat de la un student 
că Uta era un fel de principesă din 
piatră. O statuie din piatră, cu zîm- 
betul şi mîna ca de vis. O vreme am 
încercat să ajung şi eu ca acea Uta 
din piatră. N-am putut. Prea mă 
trage firea înspre ce-i pămîntesc. 
(Ride, apoi privindu-l cu ochi priete- 
noși.) Dar nu mi-ai spus ce citeşti. 
(Citeşte peste umărul lui Ponoran.) 
„Dolomita“. Ce-i aia? Că-l aud şi 
pe Tibi: „Am dat dolomita, n-am 
dat dolomita, pînă să dau dolo- 
mita...“ 

PONORAN: Vezi, greul nu-i să topeşti 
şi să fierbi oţelul. Dar să întreţii 


cuptorul. 

VICTORIȚA: V-ascult ! 

PONORAN: Cuptoarele în care topim 
oţelul sînt căptușite cu cărămizi de 
şamotă. Şamota — cum ştii — e 
foarte rezistentă la foc; dar la cele 
1.500—1.600 de grade ale noastre tot 
se mai mănîncă, se mai arde. Şi 
după fiecare topire reparăm ruptu- 
rile, golurile, cu dolomită. Bineîn- 
teles, în strat subțire, ca să adere 
la vatra încinsă. Cum s-ar spune, 
facem întreținerea. Şi apoi, încărcăm 
cuptorul pentru altă șarjă. Nu ştiu 
cit ai înțeles, dar asta-i tot. 

VICTORIȚA: Foarte interesant. Ca un 
profesor, așa explici. (Priveşte prin 
raft.) Tot cărți de tehnică. Uite şi 
literatură. Eşti un om interesant. 
Ţi s-a mai spus? 

PONORAN: Mi s-a spus. 

VICTORIȚA: Ha, ha, ha! Am auzit 
eu multe de dumneata. (Privindu-l 
de aproape.) I-adevărat că te-ai cerut 
omul patru la cuptorul dumitale? 
Mi-a spus Tibi. 

PONORAN: I-adevărat. 

VICTORIȚA: i-ai stat la lopată o 
lună întreagă ? 

PONORAN: Am stat. 

VICTORIȚA: Cu muncă neagră, neca- 
lificată, și salariul pe jumătate! 

PONORAN: Exact! 

VICTORIȚA: Spunea Tibi că ai cal- 
culat la milimetru toate mişcările 
cîte trebuie. Adevăru-i că rîdea. Rî- 
dea întreg platoul. Da mie mi-a 
părut rău. Mi-a părut rău de dum- 
neata, ca să știi. 

PONORAN: Ţi-a părut rău? 

VICTORIȚA: Da. Un om tînăr trebuie 
să fie vesel, să rîdă. Dar să ajungi 


de rîsul alor tăi! Rideau, că ce te-a 
găsit. Spune-mi chiar, pentru ce ai 
fâcut asta? Pentru ce? 

PONORAN (caută o mapă şi scoate 
nişte desene pe care le întinde pe 
masă): Uite pentru ce! Uite-te! 

VICTORIȚA: Mă uit! 

PONORAN: Şi ce vezi? 

VICTORIȚA: Desene, planuri. Nu mă 
prea descurce în tehnică... Dar asta 
ce-o mai fi? (Citește.) „Buncăr de 
aruncat dolomita...“ Poartă semnă- 
tura dumitale. Înseamnă că... 

PONORAN (cu simplitate): E o maşină 
de reparat vatra și pieptul cuptoru- 
lui. În numai două minute va face 
munca de aproape un ceas a cinci 
oameni. 

VICTORIȚA: Ia uite! Şi asta e in- 
venţia dumitale ? 

PONORAN: A mea. Adică, mi-a venit 
în minte după o discuţie cu un stu- 
dent. Venise la noi în practică şi a 
aruncat o vorbă, că ce-ar fi dacă... 
Ca să fiu drept, în mare, ideea a 
fost a lui. N-am mai dat peste el. 
Nici nu ştiu cum îl cheamă. Unul 
scund, spătos, cu ochii rotunzi. Dis- 
cutase mai aprins cu Tibi şi am in- 
tervenit să-i despart. Apoi, din una 
în alta, mi-a vorbit şi de un dis- 
pozitiv să-i înlocuiască pe încărcă- 
tori. Pe atunci n-am dat importanţă 
la ce mi-a spus. Gindesc că nici el. 
Abia mai tirziu mi-am dat seama ce 
se poate face. Şi-am început să cio- 
cănesc pe gîndul ăsta. Ce să-ţi spun? 
Nu mi-a fost uşor. (Se uită la plan, 
se uită şi Victoriţa.) 

VICTORIȚA: Nu știam că aşa se fac 
invențiile. 

PONORAN: Nici eu. 


VICTORIȚA: Pentru asta ai stat în- 
cărcător, omul patru. Ei toţi rideau, 
și dumneata îți însemnai în minte 
fiecare mișcare. (Brusc, cu ochii la 
desen.) Uite! Un trandafir. Dum- 
neata l-ai desenat. La cine te gîn- 
deai ? 

PONORAN: La nimeni! 

VICTORIȚA: În plin lucru, şi ţi-a 
venit să te joci. Eşti copilăros, da-mi 
place. Îmi place că pe undeva ai 
rămas copil. Să nu rîzi, dar pentru 
un trandafir de ăsta mi-aş da şi 
viaţa ! (Ponoran ride.) Ce mult îmi 
place să-i aud pe oameni rizînd, 
să-i văd veseli. (Ponoran abia ride, 
ride şi Victoriţa, apoi după o pauză, 
rar, ca pentru sine.) Trandafirul 
ăsta-i copilăria, izvorul cinstei şi-al 
purității tale. 

PONORAN: Într-un fel, fiecare om are 
un trandafir de-acesta. (Privind-o 
lung.) Totu-i să nu-și ridă de el. 

VICTORIȚA: Te gîndeşti la mine, la 
viața mea. 

PONORAN: M-am gîndit şi la mine. 

VICTORIȚA (ca să schimbe mersul 
vorbirii, brusc): Trandafirul, pentru 
cine l-ai desenat? Pentru Florica, 
știu. (La tăcerea lui Ponoran.) Ei, 
nu poate avea omul noroc în toate. 

PONORAN (rizînd): Nici n-ar fi drept! 

VICTORIȚA: De ce? Cite unuia, îi 
merge bine şi în lucru și în viaţa 
lui de-afară. 

PONORAN: Te gindești la Tibi? 

VICTORIȚA: La Tibi. Dumneata, cum 
te văd, nu-ţi merge în toate. De 
aceea, te-ai tras înspre carte, înspre 
studiu, să faci invenții. 

PONORAN: Poate! 

VICTORIȚA: Fiindcă ştiu că Florica... 

PONORAN: De Florica nu discutăm, 
te rog. 


VICTORIȚA: Sintem colege la labo- 


Se obișnuiește. (RE) Într-o zi s-o 
trezi şi Tibi că m-a suflat careva, 
poate chiar un prieten de-al lui. 
PONURAN: Crezi ? 
VICTORIȚA (privindu-l cum ştie ea): 


Da. 

PONORAN: Dacă te gîndeşti la mine, 
-geaba ! 

VICTORIȚA: Eşti prins rău! 

PONORAN: Mă privește! 

VICTORIȚŢA: Şi cînd o vezi pe Flo- 
rica, aşa cum îi în fiecare zi, fiindcă 
adineauri n-a fost Florica, oricine 
vrei, da' nu ea. Păi, cînd o pospe 
aşa 'moale, doi bani nu dădeai pe 
Da' e genul dumitale. Aia-i! Pe tiu 
şi ce-ţi place la ea. Că-ți pare fără 
ocrotire. Şi socoteşti c-ai să fiji 
pentru ea totul. C-o să privească 
lumea prin ochii şi mintea dumitale. 
Spune că nu-i așa! 

PONORAN: Nu m-am întrebat! 

VICTORIȚA: Într-un fel, eşti un mic 
dictator. (Chicotind.) Ca şi mine. 
(Ride iar.) Poate să-ţi pară curios, 
dar potrivită pereche am fi noi doi. 
Nu crezi ? 

PONORAN: Să vorbim de altele! 

VICTORIȚA: O iubeşti mult? 

PONORAN: Mă priveşte! 

VICTORIȚA: O iubeşti în tăcere! 

PONORAN: Te rog! 

VICTORIȚA: Pe mine nu m-a iubit 
nimeni așa de adînc. Ca o lespede, 
ca din piatră ţi-i dragostea... (Și fără 
alta, izbucnește în plins.) 


PONORAN: Ce ai? Ce este? Ce-i cu 
dumneata ? Îţi curg lacrimi, de ce? 

VICTORIŢA: Am vrut să văd dacă 
pot plînge la comandă. (Încercînd 
risul ei, dar cu o undă de lacrimi.) 
„Pe-un cal alb ca lebăda / Trece 
fata Dunărea / Şi Ionică după ea.“ 
Ha, ha, ha! (Curmâînd risul, cu gra- 
vitate.) Pentru o zi, pentru un ceas 
să fi fost eu Florica! Ca să mă 
iubeşti cu așa iubire. Ca din piatră, 
şi fără noroc. (Cu prietenie.) I-ai 
spus vreodată cît o iubeşti ? 

PONORAN: Nu! 

VICTORIȚŢA: Şi crezi că ea nu ştie? 

PONORAN: Nu ştie! 

VICTORIȚA: Nu ştie. Pe dracu’. Nu 
cunoști femeia. Cînd e vorba de ea, 
aude cu o sută de urechi, vede cu o 
mie de ochi. (Cum Ponoran s-a apu- 
cat să lucreze la desen.) Cu maşina 
asta a dumitale ai să câştigi bani 
mulţi. Şi faimă. O să te ştie toată 
țara. 

PONORAN: Nu m-am gîndit. 

VICTORIȚA: Ştiu! Dumneata, ca să 
dai şarja cu un ceas mai repede. În- 
teleg! Dar gloria, banii, dacă vin, 
poți: să-i goneşti? De aceea te-au 
propus să pleci la şcoală ? 

PONORAN: N-are nici o legătură. Şi 
cu mașina asta a mea, mai am. Pa- 
letele. Au jocul prea mare. Mă ţin 
în loc de trei săptămîni. 

VICTORIȚA: Mă uit la dumneata şi 
parcă mereu te descopăr. Eşti un 
om ciudat. Şi om, şi bronz. Parcă ai 
fi un bronz. Serios. 

PONORAN: Ce spui îs de-a dreptul 
prostii. Şi invenţia asta, pentru care 
mă lauzi atita, la început am por- 
nit-o gîndind la nevoile noastre... 
Pe drum însă, mi s-a lipit aşa un 
gînd, c-o ajunge la urechile cui ştii 
şi dumneata; şi nu am alungat gin- 
dul ăsta... Ca să-ţi spun cinstit, Flo- 
rica e singurul om cu care am vor- 
bit de mașina asta a mea. 

VICTORIȚA: Şi nu a interesat-o... 

PONORAN: Poate, dacă venea de la 
Tibi... 

VICTORIȚA: Nici atunci. Vede lucru- 
rile prea aproape. 

PONORAN: Eşti răutăcioasă ! 

VICTORIȚA: De un bănuţ. Puțin rău- 
tăcioasă, puțin cochetă... 

PONORAN: Puțin, e puţin zis. 

VICTORIȚA (ride): Cochet eşti şi 
dumneata. 

PONORAN: Eu? 

VICTORIȚA: Da. Da. Dumneata. Alt- 
fel, nu-ţi lăsai mustață. Şi încă una 
ca vrabia. Parcă ești o focă. Ha, ha! 
Ai roşit. Te pomeneşti că ţi-i ruşine 

cu mustață. N-ai pentru ce. Şi-apoi, 
e-n firea omului, și-i bine să te în- 
făţişezi celorlalți mai îngrijit, mai 

„frumos. Înseamnă că le dai respectul 
ce se cuvine 

PONORAN: Adică, dumneata din res- 
pect pentru mine, pentru noi, de 
aceea cochetezi ? (Ride, ride şi Vic- 
torița.) Spui de Florica că e moale. 
Ai văzut-o! Nu e moale. (Victoriţa 
ride, ride şi Ponoran apoi.) Vezi, 
am avut o copilărie grea, fără 
bucurii. Nu mi-a fost ușoară nici 
tinerețea. Acolo la noi, în munţi, 
viața ne-o ducem departe unul de 
celălalt. Poate de aceea și cînd dăm 
peste un om, ne legăm într-atîta. 

VICTORIȚA: Dar asta nu-i dragoste. 

PONORAN: Nu ştiu. Poate nu-i dra- 
goste ce simt eu pentru Florica. Dar 
numai ce mă gindesc la ea, şi-i ca 
şi cum am merge amîndoi mînă în 
mînă pe o pajiște însorită, sub co- 
paci în floare... Ori îmi vine a 
crede c-am înnoptat în pragul casei, 
sau răzămați de fereastră, stăm așa 
fără de-un cuvint, iar.luna ne-a cu- 

prins şi ne învăluie cu razele ei. 

VICTORIȚA: Dar cum poţi fi aşa de 
crud, așa de rău! 

PONORAN: Crud ? 

VICTORIȚA: Uiți că sînt femeie? 
Şi care-i femeia să nu fie dorită de 
o vorbă frumoasă ? Pentru ea şi nu 
pentru alta. 

PONORAN: Mă iartă. De obicei, nu 

prea sint guraliv. 

VICTORIȚA: Ba ești; dar n-ai cui te 
deschide. Îţi mulţumesc pentru în- 
crederea ce mi-ai arătat-o. (Pauză 
lungă. Cum stătea lingă fereastră, 
brusc o deschide larg.) Auzi? Îl 
auzi ? Ionci. Cîntă de unul singur. 
(Cu capul pe fereastră). E singur 
pe bancă. Singur cu vioara, şi cîntă. 
Oare cui îi cîntă? Poate, nouă... 
Pentru noi cîntă. 

PONORAN: Cum, pentru noi ? 

VICTORIȚA: Ne-a văzut în noapte, 
răzămaţi de fereastră, cu luna care 
ne învăluie în razele ei... Te-ai spe- 
riat. Şi eu îmi spuneam că nu eşti 
dintre cei sperioși. (Rizind.) Şi așa 
mai cred şi acuma... (Cu capul pe 
fereastră.) Ionci băiatule! Cine te 
strigă? Uta. Vichi, mă  băiețaș. 
Spune ceva de floare albastră. Nu 
mie, unui prieten. Un prieten care 
s-a îndrăgostit de razele lunii. 

PONORAN: Te rog... Ce rost are! 

VICTORIȚA (fără a-l asculta pe Po- 
noran): Hai, Ionci, spune ce ştii. 
Hai, că m-a ajuns şi pe mine un 
dor, un dor cumplit. Un dor nebun 


de dragoste. Să iubesc, să iubesc! 
Să ard, să mă topesc, să mor de 
atita foc. Să mor din dragoste! Fra- 
ţilor ! Oameni buni, ştiţi voi ce sînt 
eu acuma ? Parcă-s o vioară; o vi- 
„oară în care s-au strîns toate cînte- 
cele. Sint o vioară, dar fără de arcuş 
şi fără de viorist. Arcușul s-a pier- 
dut mai de mult şi vioristul nu se 
mai arată. Spuneţi-mi! Spuneţi-mi, 
fraţilor, oare se va arăta și pentru 
mine vioristul pe care-l aştept? Se 
va arăta vreodată ? (Între timp, Ionci 
s-a apropiat de fereastră, şi-a proptit 
vioara de bărbie şi-i cîntă de floare 
albastră. Acestuia, cu glasul mai 
mult șoptit.) Ai fost plecat. 

IONCI: Am fost plecat, da. . 

VICTORIȚA: Spun fetele c-ai fost să 
dai examen. (lonci nu-i răspunde şi 
trece într-un cîntec vechi, bătrinesc. 
Cind își va fi încheiat cintecul, se 
va retrage pe nesimţite, așa cum s-a 
apropiat. După o tăcere, Victoriţa 
cu un glas de departe.) Uite că 
ne-am întors iară. Ca să vezi cît de 
puţin îi trebuie omului să umble, 
să călătorească peste mări şi ţări, 
peste ani și ani, peste veacuri poate. 
Acuma parcă ne-am cunoaşte de 
cînd lumea. 

PONORAN: Să mă ierți pentru păre- 
rea ce mi-o făcusem înainte. (La tă- 
cerea Victoriţei.) Eşti o fată bună. 

VICTORIȚA: Mulţumesc. Dar altceva 
nu ai găsit să-mi spui? 

PONORAN: Eşti un om bun. 

VICTORIȚA: Şi dumneata, un om in- 
teresant. Eşti. un om interesant. Aşa 
mi-am închipuit eu inovatorii, oa- 
menii de ştiinţă. Pînă azi, i-adevărat 
că n-am cunoscut nici unul, dar în 
adincul sufletului meu, întotdeauna 
mi-am dorit, adică am visat... un om 
singur, un cercetător, un savant, Un 
om. modest şi dezinteresat, iar- eu 
să-l ajut. Să-i fiu aproape, să-i ghi- 
cesc pină şi gîndurile, să trăiesc 
pentru el. Şi dorinţele, viața mea să 
nu existe. Credeţi oare că s-ar putea, 
că voi ajunge vreodată să-mi trăiesc 
visul acesta ? , 

PONORAN (stringe mapa): Singură 
ai spus că e un vis și visurile, se 


ştie... 

VICTORIȚA: Da’ sint şi visuri care 
se-nfăptuiesc. 

PONORAN: Desigur ! 

VICTORIȚA: Să spunem că omul a- 
cesta al nostru... că-i vin înainte, că 
ne-am întîlnit și ne privim unul pe 
celălalt, ca doi prieteni. Doi prie- 
teni care se ştiu de mult, de cînd 
lumea, şi așa, fără vorbe, fără ex- 

plicaţii, dintr-o pomire lăuntrică, 
fără să ştie nici unul, nici celălalt, 
ne învăluie pe amindoi o dorinţă, o 
chemare... o chemare, care nu e alta 
decît dragostea. (Îl priveşte în tăce- 
re.) Nu credeţi în visuri, văd bine! 

PONORAN: În visuri, asta aşa-i, nu 
prea cred! 

VICTORIȚA: S-ar putea să se întîm- 
ple lucrurile şi în alt fel. Să spunem 
că acest tînăr, fără să fie o fire 
rece, închisă, este un om bănuitor, 
care nu-și deschide inima cu uşu- 
rinţă. Se dezvăluie pe încetul. Ori nu 
sînt şi-asemenea oameni ? 

PONORAN: Cum nu! 

VICTORIȚA: Înseamnă că cu timpul 
mă va cunoaşte și va ști cine sînt. 
Nu credeţi ? 

PONORAN: Mde, ştiu eu... 

VICTORIȚA (direct): De ce nu mă 
crezi ? ! 


PONORAN: Vedeţi că eu... 

VICTORIŢA (cu violență): Fiindcă nu 
arăt moacă şi bleagă ? 

PONORAN (reușește să strecoare un 
A Da' dumneata nu mă as- 

ți. 

VICTORIȚA: Decît idealul dumitale 
de femeie, mai bine să beau leşie, 
cenuşă de trei ori fiartă în apă. 

PONORAN: Bea ce poftești. (Şi apu- 
cînd mapa cu desene, se pleacă 
peste lucrul său.) 


VICTORIȚA: Ți-i uşor. Te-ai apucat 
de lucru, şi gata cu lumea dinafară. 
Ai intrat într-o lume a dumitale, 
numai a dumitale. Dar noi ceilalţi, 
ce vrei să facem? Pornim cînd în- 
tr-o parte, cind în cealaltă. După 
vînt. De unde să știm, care-i vîntul 
cel bun! Şi chiar dacă-l ştim, poate 
n-avem răsuflarea să ne ținem după 
el. Ori ni-i mersul mai repede şi-i 
trecem înainte. Şi ca să cumpănesc 
totul, totul, şi fiecare cuvînt să-mi 
fie măsurat, cântărit, nu sînt eu 
omul acela. Şi un asemenea om nici 
nu mă interesează. Ori n-am drep- 
tate ? 

PONORAN: Nu ştiu. Mă iertaţi. N-am 
fost atent. Mi-e mintea tot la pale- 
tele astea cu jocul lor, afurisitele! 
(Închide mapa.) V-aţi plictisit. 

VICTORIȚA: Nu. Dimpotrivă. Nu 
ştiam că am să mă distrez așa de 
bine ! 

PONORAN: Cum ? 

VICTORIȚA: Altul poate îmi făcea 
curte ! 

PONORAN: Pentru ce? 

VICTORIȚA: Ei, pentru ce. Ca şi cum 
la toate trebuie un de ce. Dar sînt 


bucuroasă şi abia: vă preţuiesc. Vă 
preţuiesc nespus. 

PONORAN: Dar ce am făcut? 

VICTORIȚA: Tocmai de aceea că 
n-aţi făcut nimic. Adică, n-aţi în- 
ceput ca oricare altul: că-s nostimă, 
ori că am un picior drăguţ, sau 
să-mi spuneţi ceva despre. talia 
mea... ; 

PONORAN: Dar ce să spun? 

VICTORIȚA: Ei, se. găsea ce. Dar 
dumneata, unde ştii că sînt prietena 
Jui Tibi... 

PONORAN: Sigur. 

VICTORIȚA: Numai că o vorbă plă- 
cută, cui să-i spui, dacă nu unui 
prieten, sau unei prietene. Aşa ca 
să-i ridici moralul. De exemplu: că 
mă îmbrac cu gust, sau că-mi stă 
bine ce-mi pun şi că am pe vino- 
încoace. Da, da, spui o vorbă, două, 
n-ai mîncat pe nimeni, şi omului îi 
face plăcere. Şi-ai făcut şi un gest 
cu adevărat de prieten. 

PONORAN: Nu m-am gîndit. 


VICTORIȚA: Asta nu cere să te gîn- 
deşti, vine din sînge. Dar poate nu-ți 
plac. Se vede că nu-ți plac deloc. 
Poate unde ai auzit... S-au spus de 
mine multe, vrute şi nevrute, ştiu. 

PONORAN: Nu ştiu ce s-a spus şi 
n-am auzit nimic. 

VICTORIȚA: Ai auzit, dar vrei să fii 
drăguţ. Ei, află că din ce s-a spus, 
ciîte-un adevăr o mai fi. Ei, da! Dar 
acuma uită tot. Ca şi cum niciodată 
n-ai auzit de mine şi nici nu m-ai 
văzut. E întiia oară în viaţă că-ți 
vin înainte. Îţi dau „seara bună“. 
Bună seara, Ioane. (Își răspunde sin- 
gură.) „Bună seara și bun venit îţi 
doresc, Victoriţa.“ (O pauză lungă.) 
Te rog mult, Spune-mi un cuvint 
prietenos. Hai, găseşte-l. Uite-te la 
mine, uite-te bine. Uite-te în ochii 
mei. Dacă te rog... te rog mult. Hai. 
Sînt în vorbire atitea cuvinte calde, 
cuvinte de alint şi mîngiiere. Zboară 
ca fluturii în jurul tău, numai să 
întinzi mîna. (La tăcerea lui Pono- 
ran.) Ori înfățișarea mea nu-ţi spu- 
ne nimic ? (Pauză.) Tăcerea dumitale 
e nedreaptă şi mă jignește. 

PONORAN: Îmi pare rău! 

VICTORIȚA: Adică, în toată fiinţa 
mea.: nu-i nimic drăguţ, să-ți placă 
cît de cît? 

PONORAN: N-am spus asta! 

VICTORIȚŢA: N-ai spus nimic. Adică, 
ce-i mai rău. Şi eu care am şi visat 
să te însoțesc pe toate drumurile. 
(Parcă şi-ar aduce aminte.) Ai să-mi 
spui de Tibi, că-s prietena lui. 

PONORAN: Așa se părea. 

VICTORIȚA: Pentua voi, cei dinafară. 
Dar în inima mea ştiu de mult că 
nu-i Tibi bărbatul acela... 

PONORAN: Imi pare rău. Îmi pare 

Tău pentru amândoi. 
ICTORIŢȚA:  Suileteşte, nici n-am 
fost legaţi vreodată. Sintem firi deo- 
sebite. Şi-acuma, mă iartă pentru 
ce-am să-ți vorbesc. Am să-ţi vor- 
besc deschis. Vreau să ştii că nu 
mi-i ușor. 

JONORAN. Te-ascult. 

YICTORIȚA: Dacă te-aş ruga... Te rog 
să mă iei cu dumneata. Te rog mult. 
la-mă. Scoate-mă de aici! Simt că 
mă inăbuş, că mă pierd. la-mă ca 
pe o prietenă, ca pe o iubită, ca pe 
o nevastă. la-mă şi ca pe o soră. 
Primesc şi asta. Nu ride. Degeaba 
qizi. Uite, rizi şi eu nu pot să rîd. 
Oamenii mă cred că sint veselă. O 
fată uşuratică şi veselă. O zvintura- 
tă. Dar nu asta mi-e firea. De feti- 
şoară, cum am deschis ochii şi am 
luat seama că se uită băieţii la 
mine, nu ştiu care mi-a spus că 
sint veselă... Şi eu, ca să nu-l deza- 
măgesc... Apoi, nu ştiu cum, 
mi-a mers vestea că-s fată veselă. 
Dacă ai şti cit mi-a fost de greu. 
Cu vremea n-am mai luat seama şi 
aproape mi-a intrat în obicei. Nu ţi 
se pare ciudat ? 


PONORAN: Dac-ar fi numai aia. 

VICTORIŢA: Ca să vezi ghinion! Cu- 
rat ghinion. Şi eu gata, îmi spu- 
neam... E, dac-ar pleca Tibi! 

PONORAN: Pleacă. 

VICTORIȚA: Cum asta! 


PONORAN: Pleacă. 


VICTORIȚA: Sigur ? 
PONORAN: Ce sigur. Mai mult ca 


sigur. 

VICTORIȚA: Da’ cum de s-a hotărit, 
că eu nu ştiu nimic. Adevărat? 

PONORAN: Dacă-ţi spun. 

VICTORIŢA: Așa. Atunci să mă pre- 
gătesc şi eu. De ce rizi? De mine-ai 
ris. Că m-am lipit iar de Tibi. Dar 
ce pot face? M-ai respins. De ce? 
Nu-ţi place firea mea. 

PONORAN: Nu-mi place. 

VICTORIŢA: Dar cum sînt? 

PONORAN: Uşernică. Mereu să baţi 
la uşi străine. Şi drumeaţă. Nu se 
prinde praful de încălțările tale. 

VICTORIŢA: Pentru tine-s drumeaţă 
şi nu se prinde praful de încălţările 
mele. Dar pentru toţi, îs de-a voas- 
tră. Pînă şi la vorbă... 

PONORAN: Te-ai adaptat. Te adaptezi 
repede. 

VICTORIȚA (repede): Şi să ştii că 
aşa-i. Şi că-s o visătoare. O roman- 
tică, o lirică. 

PONORAN: Unde-ai citit-o? 

VICTORIȚA (rîde): Într-o carte. Un 


roman englezesc. (Pauză.) Ioane, de 
ce nu ești îngăduitor cu mine? Vrei 
să mă vindeci ? 

PONORAN: Încerc. 

VICTORIȚA: Tirziu. 

PONORAN: Niciodată nu-i prea tîrziu. 


PONORAN: Oarecum ! 

VICTORIȚA: Dacă ar fi după mine... 
Oh, dacă s-ar putea să nu mai rîd 
la tot pasul, să nu mai petrec, să nu 
mai dansez noapte de noapte! Să fiu 
mai bleagă, mai puţin cochetă. Să 


beau sirop şi nu coniac. Dar toţi mă 
vor veselă, risipitoare. Să le fiu în- 
ger al pierzării, un fel de dulce 
otravă... Ei bine, acolo am să ajung 
dacă nu mă iei cu dumneata... Nu 
ride... Nu ride, că am să mă ţin scai 
şi, cînd ai să te urci în tren, am să 
mă urc şi eu. Sînt bun hotărîtă. 
Fără mine nu pleci, să ştii. 

PONORAN: Poate că nu plec. 

VICTORIŢA: Cum, nu pleci? (Des- 
cumpănită.) Te-au găsit cu ceva pe 
la cadre ? 

2ONORAN: Dacă vrei! 

VICTORIȚA (repede): Dar ai chestia 
aia cu dolomita. Mașina pentru re- 
paratul cuptorului, invenţia ta! Hai, 
călare pe ea, şi via Bucureşti. Direct 
la minister te-opreşti. 

PONORAN: Apăi, cînd o fi gata. 

VICTORIȚA: Şi cînd îi gata? 

PONORAN: Mai este. 

VICTORIȚA: Pentru porcăria aia cu 
paletele ? 


VICTORIȚA: Vezi, cînd vin înaintea 
cuiva, Faa să mă port simplu, des- 
chis; dar cînd m-ascult, îmi spun: 
„Hai că iar am pus placa“. Şi se 
învîrteşte, se învîrteşte. Pină şi par- 
tenerii mei, cît îi schimb, dar şi ei, 
parcă tot pe-aceeași melodie, după 
aceeași placă îmi răspund. 


PONORAN: Dar odată șşi-odată, melo- 


dia asta ţi-a sunat sincer, adevărat. 

VICTORIȚŢA: Odată şi-odată ! 

PONORAN: Aruncă atunci afurisita 
asta de placă. Fii tu singură. Întoar- 
ce-te la ce-ai fost. 

VICTORIȚA: Adică, la trandafirul de 
care spuneai. 

PONORAN: Întocmai. 

VICTORIȚA: Trandafirii îşi deschid 
floarea sub cîntul privighetorilor, în 
nopțile de mai, nopţi de cînt şi dra- 
goste... E o floare a dragostei, a 
poeziei. Şi-i poate mai mult decît 
o floare. E un cîntec. Un cîntec care 
închide toate glasurile, toate graiu- 

rile pămîntului. Cum închide şi ră- 
suilarea minerală și marea, uriașa 
tăcere a cerurilor cele veşnic rotitoa- 
re. Şi mai închide şi povestea unei 
sărmane paiațe de nimeni ştiută, de 
nimeni crezută, și care s-o pierde 
prin viață și s-o risipi fără de urmă 
ca un abur. S-o risipi ca un abur. 
Ha, ha, ha! 

PONORAN: De ce plingi ? 

VICTORIȚA: Unde vezi că pling? 
Rideam. 

PONORAN: Atunci, de ce rizi ? 

VICTORIȚA: Cum să nu rîd, cînd din 
toți trandafirii câţi îi cîntă oamenii, 
m-am ales: unul negru. 

PONORAN: Nu-i adevărat! 

VICTORIȚA: Singur ai spus: că în- 
torc viața și o împing înspre riîsul 
şi batjocura ei. Cum s-ar spune, cu 
mine nu mai e nimic de făcut. Vezi 
bine că sînt un trandafir negru. 

PONORAN: Te alinţi. 

VICTORIȚA: Eu? 

PONORAN: Trandafirul negru e o 
floare rară, aleasă, e o floare deose- 
bită. Nici nu ştiu să se fi găsit pînă 
astăzi vreunul... Dacă ţii să-ți dai 
numele unei flori de ocară, apoi la 
margine de drum ori pe maidane, 
găseai buruieni cu miile. 

VICTORIȚA: Eşti rău. 

PONORAN: Îmi plac florile. 

VICTORIȚA: Dar oamenii? 

PONORAN: Şi oamenii. 

VICTORIȚA: Ei tu, iubitorule de flori 
şi oameni, bunule, spune-mi de ce 
nu eşti bun cu mine?! (Crescendo.) 
Dar cine a fost bun cu mine, şi cine 
a avut încredere în mine? Cine a 
văzut în mine un om, că sînt un 
om şi eu?! Cine m-a socotit şi pe 
mine om ? 

PONORAN: Poartă-te ca un om. 

VICTORIȚA: Dar cum mă port? Ca 
o fiară? Ca o fiară la pîndă, nu? 

PONORAN: Ştii tu mai bine. 

VICTORIȚA: Spune, Ion Ponoran, de 
ce nu vrei să fiu femeia ta? Spune 
da. Şi o clipă n-o să ți se urască 
cu mine. Sînt nostimă şi veselă. Fac 
şapte zile dintr-o zi. Şi noaptea, nici 
luna .cu toate stelele nu au străluci- 
rea ochilor mei. Spune da. Uite, vin 
înspre tine cu braţele întinse. Îmi 
pa inima în brațe ca pe-un copil. 

de-mi şi tu mîna şi-ţi spun eu 
așa că nedespărțiți om bate împreu- 
nă şi pămîntul și cerurile. 

PONORAN: lar ai pus vreo placă din 
cîte le ştii. 

VICTORIȚA: Şi dacă ce-ţi spun e 
adevărul adevărat şi nu l-am spus 
nimănui altcuiva ? (Şi fără a aştepta 


răspunsul acestuia, îl sărută pe gură.) 
Ce om ești tu, Ioane! Din piatră şi 
oțel. Ca și oţelul ce-l fierbi în cup- 
toarele tale. Dar îți mulțumesc, şi 
poate cîndva să mă întorc şi la 
trandafirul de care ai spus. (Şi în 
tăcerea care se lasă, brusc, cu glasul 
ei cîntat.) Leul! El îi. (Se aude po- 
cănind o motocicletă. Motocicleta s-a 
oprit.) Ăsta e Tibi. Îi ştiu rablionul 
dintr-o mie. (A alergat la ușă, dar 
pînă să deschidă, Tiberiu  Postole 
a și intrat. Victoriţa sare să-i ia 
din braţe aparatul de radio cu alte 
multe deasupra.) Tibi, dragule, ştiu 
tot. 

TIBERIU: Ce ştii ? 

VICTORIȚA: Ştiu tot... Tot. Chestia 
cu plecarea. (Aleargă spre ușă.) Lasă 
că restul le-aduc eu. 

TIBERIU (după ea): Vezi că ataşul 
e plin de fleacuri, vreo două s-au 
şi spart. (Revine spre Ponoran, cău- 
tînd loc pentru radio.) Ce tot spune? 
Am venit, că știi palatul meu... (Des- 
pachetează din hirtie niște bibelouri.) 
Te uiţi la fleacurile astea? Vichi 
moare după ele. Pentru frumuseţe. 
Dar nu te văd prea vesel. 

VICTORIŢA (revenind în mină cu un 
costum, pe umăr cu un covoraş. A 
prins ultimele vorbe): Dar cum să 
fie vesel! Că nu pleacă, da' tu, 


PONORAN: Tu. 

TIBERIU: Serios? E-te-te, domnule! 
Va să zică, mereu pe a ta: să mă 
faci tobă de carte... 

VICTORIȚA (care a reintrat cu alte 
nimicuri): Plecăm, tăticule! Plecăm 
şi o să fim cineva! O să fim cineva 
şi o s-o facem lată. Adică, lată o 
s-o facem încă în seara asta. (Lui 
Tiberiu) Trece-ţi tu rablionul în şo- 
pron, că eu mă duc acasă să mă 
schimb. (Lui Ponoran) Vreau să pe- 
trec, să rîd, să cînt, să dansez. Seara 
asta o petreci cu noi. Dansezi ? 

PONORAN: Nu prea. 

VICTORIȚA: Te învăţ eu. E simplu. 
Ai să vezi. (Şi fredonînd uşor, îl ia 
la dans.) 

PONORAN (se mișcă cam stingher): 
Vă rog. Vedeţi că eu nu... 

VICTORIȚA: Nici un nu. Şi fii mai 
îndrăzneţ, ce dumnezeu ! Ai înfăţi- 
şare de om plăcut. Ai și ţinută. 
(Lui Tiberiu, care a mai adus cite 
ceva) Îmi pun rochia roșie... O rochi- 
tă roşie şi o floare la corsaj... (Lui 
Ponoran) Să-mi cumperi flori, flori 
multe. Vai ce-mi plac florile! Îmi 
place omul să fie larg, vesel, cu an- 

tren. (Şi fredonînd, iar îl ia la dans, 
după care îl prinde pe Tiberiu, face 
cițiva pași de vals şi desprinzin- 
du-se.) Îmi pun rochia şi un pic de 
pudră. Totul în doi timpi şi trei 
mişcări. Un minut, şi-aterizez. (A 
fugit.) 

TIBERIU: E nebună. Nebună rău... 
Muncești, munceşti, dar vezi că 
omul trebuie să şi petreacă, să fie 
vesel, să joace, să cînte. Din partea 
asta, Vichi e ca o pasăre. Noroc de 
ea că mă mai iau. (Pe alt ton.) Aud 
că nu pleci nici tu. Cum că, din 
cauza mea. E o prostie. 

PONORAN (sărind din locul său): A- 
tunci, hai vino şi tu! Spune „da“, 
și-am plecat. Pe loc plecăm. 

TIBERIU (mohorit): Nu. N-are rost. 
N-are nici un rost. La ce să învăţ? 
La ce? 

PONORAN: Cum, la ce? Pentru via- 
ță. Pentru anii ce-ţi stau înainte. 

TIBERIU: Şi dacă mîine mor? 

PONORAN: Mori. Dar în picioare şi 
nu în genunchi. 

TIBERIU: Ori nu-i totuna ? Hai, hai, 
şi nu mă privi așa. Am glumit şi 
eu. N-am voie ? (Cu alt ton.) Nu ştiu 
de ce, dar nu mă simt în apele 
mele. 

PONORAN: Nu ştii ? Întreabă-te şi ai 
să ştii. 

TIBERIU: Ce să mă întreb, cînd me- 
reu o duc într-o ceartă cu mine sin- 
gur. Şi asta mă osteneşte. Aud că-i 
semn de bătrinețe. Dacă starea asta 
de nemulțumire şi ciudată discuţie 
fără de sfîrşit şi fără de ieşire, că 
totul îţi ajunge deopotrivă şi nu mai 
vrei nimic și nici de așteptat nu mai 
aștepți nimic, dacă asta e bătrineţea, 
apoi nu-i fericesc pe bătrîni. (Cum 
Ponoran își vedea mai departe de 
hiîrtiile lui.) Dar tu nu m-asculţi. 
Ce faci acolo ? Aduni, scazi. Ce tot 
calculezi ? 

PONORAN: Şarja ta de azi. Şarja ta 
rapidă de la cinci. 

TIBERIU: De unde ştii că la cinci am 
dat şarjă rapidă? i-au telefonat ? 

PONORAN: Nu. 

TIBERIU: Atunci, ţi-a spus careva? 

PONORAN: Nu. (Îl trage înspre fe- 
reastră. Dă de o parte perdeaua.) 
Uite cine mi-a spus. 

TIBERIU: Nu văd pe nimeni. 

PONORAN: Uite-te. 

TIBERIU: Mă uit. 

PONORAN: Şi ce vezi? 

TORINI Nimic. Adică, pămîntul, ca- 
sele. 

PONORAN: Şi mai sus? 

TIBERIU: Acoperișurile. 


mare. Şi pe deal, caprele nu ştiu 
cui. Şi din jos de coastă urcă un 
crașovean. Ba nu, o crașoveancă. Ea 
ţi-a fi spus. Ha, ha, ha!... Păi ochi 
ca ai mei, tăticule! 

PONORAN: Numai că cuptoarele nu 
aa văzut şi nici coșurile, nici fu- 


mul. 

TIBERIU: Aha. Ai văzut după cum 
urcă fumul. Păi da, că-s cineva. Na. 
vezi că iar am dat şarjă rapidă. 

PONORAN: N-ai dat nici o şarjă 
rapidă. 

TIBERIU (intrînd în Ponoran): Cum 
asta ? Cum asta? N-am dat şarjă 


TIBERIU: Eşti nebun ! Bine, mă agea- 
miule, te iei după hiîrtiuţele tale, şi 
„la ceasul ăsta cuptorul cinci primeşte 
pentru a doua oară fierul vechi. 

PONORAN: Ştiu. 

TIBERIU: Atunci! Păi vezi. Ha, ha, 
ha! 


PONORAN: Nu ride. Hei, nu ride. 

TIBERIU: Adică, vrei să pling ? Fiind- 
că vă roade invidia. Unde mă ridic 
mereu. Cum se ridică careva, voi cu 
ghearele şi cu dinţii, gata să-l ru- 
peți, să-l sfişiaţi; da’ eu sînt îmbucă- 
tură. tare, şi-o să vă spargeţi dinţii. 
Păi, cum să nu rîd, dacă şi tu... Şi 
zi așa, te roade rău. Te roade ura şi 
invidia. 

PONORAN: Cum nu ţi-e rușine! 

TIBERIU: Să-mi fie ruşine? Că-ţi 
spun adevărul ! Adică, nu ştiu de ce 
mă tragi înspre şcoală? Ca să mă 
smulgi din producţie. Fiindcă-mi 
merge bine şi urc. Urc mereu şi la 
bănuţi şi-n laudă. Da’ voi, repede, 
ați găsit cum să mă opriţi din 
urcuş. (La tăcerea lui Ponoran.) Da’ 
ce! așa nu mi-i bine ? Nu scot cîştig 
bun ? Ori nu ştiu să dau oţelul după 
grafic ? Ba încă cum! 

PONORAN (gata să-i răspundă cu un 
cuvint aspru, se biruie): Trebuie să 


PONORAN: Trebuie !: 

TIBERIU (în loc de alt răspuns): 
„Mă uitai din deal în vale 
Văzui un păun călare, 

Nu e un păun călare 

Ci-i Ion cu gura mare.“ 
Ha, ha, ha! (Dă cu ochii peste două 
linguri, pe care, potrivindu-le, le 
bate anume în ritmul cântecului. 

Cum Ponoran îl priveşte în tăcere, 
s-a oprit din bătaie.) Trebuie, tre- 
buie să plec! Ha, ha, ha! Pentru ce 
să plec ? 

PONORAN: Ca să nu te dai la fund. 

TIBERIU: Mă dau la fund, eu? 

PONORAN: Tu. Nu citeşti, nu pui 
mîna pe o carte. (Tiberiu ride, Po- 
noran nu ia seama.) Cum scapi din 
lucru, alergi, știi tu unde. Şi asta, 
seară de seară. (Tiberiu ride şi mai 
mult. Ponoran continuă.) Noile cup- 
toare, cu automatizarea lor, cer 
cunoştinţe, studii. Nu mai merge 
după ochi. Apeși tu pe butoane, în- 
torci de manivele — asta mai mult 
să te găsești în treabă. Adevăru-i 
că aparatajul înregistrează tempera- 
tura şi presiunea, da' tu, tot după 
ochi dozezi compoziţia. Şi topirea tot 
din ochi o conduci. Trebuie să-nveţi. 

TIBERIU: Nu. 

PONORAN: Trebuie! 

TIBERIU: Spui că trebuie să-nvăţ, că 
nu cunosc cuptoarele; atunci, de ce 
pe toată oţelăria eu singur dau şarje 
rapide? 

PONORAN: De ce? Fiindcă goneşti 


după câștig. Pentru Vichi asta a ta, 


ca să-i astupi gura cu bani. Şi asta-i 
rău, e tare rău. 

TIBERIU: Ce-mi vii cu Vichi şi cu 
banii ? Eu te-ntreb: dau sau nu dau 
șarje rapide ? Ori practica mea, asta 
nu-i ştiinţă! 

PONORAN: Ei, măi Tibi, unde nu stă- 


pîneşti cuptorul, de aceea fugi să dai, 


şarjele înaintea oricui. Ca să ne do- 
vedeşti pe noi şi să-ţi dovedeşti şi 
ție singur, că ai rămas tot primul, 
omul de laudă, fruntașul cu care 
ne-am miîndrit noi, întreg platoul 
oţelăriei. 

TIBERIU: Şi nu-i bine? 

PONORAN: Nu-i bine. Că-n fuga asta 
a ta, ca să ieşi întâiul, fie ce-o fi, 


mă-mpiedic ? 

PONORAN: De neştiința ta. 

TIBERIU: E-te-te,' domnule ! 

PONORAN: Şi, ca să-ţi acoperi ne- 
ştiinţa, s-o ascunzi, ei, asta numai 
cu cinste nu se poate. Şi necinstea, 
acolo la noi, în oţelărie, înseamnă 
să-ţi primejduiești locul de muncă 
şi viața tovarășilor tăi, şi poate şi 


viaţa ta... De aceea, pentru o vreme: 


va trebui să pleci. E foarte bine să 
pleci la şcoală. Cînd te-i întoarce, 
vor fi uitate toate. Şi Vichi, şi goa- 
na asta a ta după bani. Şi, ce-i mai 
cu seamă, practica ta de azi va că- 
păta lumina științei. 


POEȚI: Lumina „științei, “frumos 

spus 

PONORAN: Da. Lumina ştiinţei. . Hai, 
măi Tibi. Hai, băiatule. Hai, că nu-ți 
vreau răul. Ori de azi ne ştim! 
Şi n-am urcat noi odată pe platou ? 
Şi moş Bologa o dată ne-a făcut el 
cu ou şi cu oţet ? Ştii, atunci la cup- 
torul tineretului, cînd am dat să-l 
destupăm fără prim-topitorul... (Ti- 
„beriu ride, ride şi Ponoran.) Pe tine 
n-a ajuns să te prindă, dar mie ce 
mi-a mai tras! Eh, că ne-a fost spre 
învăţătură... Ei, Tibi, m-asculţi ? 

TIBERIU: Nu! Şi nu mă duc. 

PONORAN: Atunci, n-ai să mai urci: 
pe platou. Nu mai urci la cuptoare. 

TIBERIU: Şi mă rog, de ce, cum?! 

PAN.. La şarja asta a ta, de 
acuma, din calcule se vede limpede 
că n-ai respectat operațiile, 

TIBERIU: Eşti nebun. 

PONORAN: Mai ai vreme să-mi răs- 
punzi. Pleci sau nu pleci ? 

TIBERIU: Nu. Ți-am spus „nu“, şi 
de-o mie de ori tot „nu“ am să-ți 
răspund. ; 

PONORAN: Ai grăbit undeva, la tem- 
peratură sau la cuptor, la reparație. 
Găsesc eu unde. 

TIBERIU: Găseşti pe dracu)... 

PONORAN: Te ţii deștept, c-ai şters 
urmele ca vulpea. 

TIBERIU: Ce vorbe sînt astea ? 

PONORAN: Vorbe. Ori mult crezi c-o 
să mai umblu cu mănuși! Avea el 
dreptate... 

TIBERIU: Cine? Cine are dreptate? 

PONORAN: Moş Bologa. C-am umblat 
cu mănuşi și te-am menajat. 

TIBERIU: M-ai menajat, tu? 

PONORAN: Da. 

TIBERIU: Pe mine? 

PONORAN: Pe tine. 

TIBERIU: Cu ce? 

PONORAN: Că nu ţi-am pus înainte 
oglinda, să te vezi cine ești. 

TIBERIU: Și cine sint? 

aee Mai degrabă cine ai ajuns 
s d 

TIBERIU: Spune odată! 

PONORAN: i-am mai spus. Şi-apoi, 
te ştii şi tu singur. 

TIBERIU: Cine sînt ? 

PONORAN: Cine ești? Un lăudăros 
şi un carierist. Un afemeiat şi un 
ahtiat după bani. 

TIBERIU: Spune, hai spune! : 

PONORAN: Un cortelaș şi-un şmecher 
care te-ai legat de-o uşernică şi-o 
drumeaţă, pentru că v-aţi potrivit 
la fire. 

TIBERIU: Spune! 

PONORAN: Ce să-ţi mai spun! Că 
toate cîte le auzi acum, le ştii mai 
de mult, fiindcă ţi le-ai spus şi sin- 


gur. 

TIBERIU: Mi le-am spus eu? 

PONORAN: Da. Ori, o dată ţi-a tre- 
cut înaintea ochilor toată viaţa asta 
care o duci ?! O viaţă de silă şi ru- 
şine. Şi acolo sus, pe platou, cup- 
toarele cu care te lauzi atîta, le stă- 
pinești ? Răspunde! Spune dacă nu 
ți se stringe inima purice la fiecare 
șarjă. Şi asta, fiindcă lucrezi ca pe 
vremea lui Truţan, din ochi, după 
ureche. 

TIBERIU: „Fără de lumina ştiinţei“. 

PONORAN: Rizi ca un prost. Nu ride, 
fiindcă nu te-ai văzut întreg. Uite 
altă oglindă. (Şi-i întinde înainte 
hîrtia pe care-și făcuse calculele.) 
Priveşte, să te vezi. Să-ţi vezi şi 
şarja ta rapidă. Citește. Nu-ţi place? 
Nu-mi place nici mie. Şi nu le-o 
plăcea nici altora. 

TIBERIU: Nu cumva gîndești să mergi 
la conducere ? 

PONORAN: Ba da. Am i informez, 
şi ce va urma ştii şi 

TIBERIU: Așa. (După o pr ME Ai să 
faci tu asta? 

PONORAN: Am să fac. 

TIBERIU: Şi o să te rabde inima? 

PONORAN: O să mă rabde. 

TIBERIU (în plin obraz): Caiafă ! (Po- 
noran dă să-i răspundă pe același 
ton, dar se biruie și tace.) Hai, răs- 
punde. Răspunde, mă caiafă! (Și 
cum Ponoran tace mereu, trece îm- 
potriva acestuia, cu pumnii strînşi.) 
Da’ știi tu pe cine caiaflești? Ştii 
tu cine mi-s? Cine-i Postole Tibe- 
riu ? (Și dă să tabere cu pumnii pe 
Ponoran, cum acesta s-a tras înapoi.) 
Fricoși, unul și-unul! (Și iar înain- 
tează cîțiva pași; de astă dată, Po- 
noran nu se mai trage înapoi.) Adi- 
că, vrei să spui că nu ţi-i frică. 
Spune. Răspunde! Răspunde, cînd 
îți vorbeşte Postole! (Cum Ponoran 
îl măsoară lung, în tăcere, Tiberiu 
nu mai poate răbda și sare cu pum- 
nii pe el. Ponoran parează, îi prinde 
brațul şi-l imobilizează. Totul se pe- 
trece fără o vorbă. Tiberiu, netezin- 
du-și părul şi fără nici o supărare.) 
Eşti tare. Te-am crezut slăbit, da' 
te ţii tare. Te ţii tare, mă Ioane. 
(Şi brusc, fără nici o trecere.) Adică, 
mă socotești fraier şi că nu ştiu... 
Nu știu de ce ţii atîta să plec? Ca 
să nu-ți stau în cale. Pentru Florica, 
că ea, bleaga, și-acum umblă după 
mine şi-mi ţine drumurile. Hai, că 
nu-ţi ard călciiele după ea! Hai! 


PONORAN: I-adevărat că pentru mine 
Florica înseamnă mult. Pot să spun 
că o preţuiesc mult. 

TIBERIU: Haida, hai. O preţuieşti. 
Mori după ea. Spune aşa, că nu-ţi 
ia nimeni capul. Da’ vezi, geaba 
mori, geaba te topeşti, că ele femei- 
le alta așteaptă. Adu-i un flecuşteț, 
cumpără-i un te miri ce, fă-te c-o 
asculți. Las-o să vorbească. Toarnă 
ea vrute şi nevrute şi tu te gîndeşti 
la ce vrei. Nu trebuie să-i răspunzi. 
Nici n-ar asculta răspunsul. Chiţcăie 
şi tu cînd crezi că a spus o vorbă 
de duh. Mai strecoară-i cîte o vorbu- 
liță din cele ce fac ocolul oraşului 
şi nu pierde ocazia: cît poţi, priveş- 
te-o lung, cu ochii leşinaţi. Să vezi 
atunci cu ce ochi s-o uita la tine. 
Parcă te-ar privi cerul cu toate ste- 
lele. Ha, ha, ha! Așa, mă copilule. 
Asta e femeia, mă băieţaş. 

PONORAN: Cum nu ţi-i ruşine! Ca 
un ticălos, așa gîndești. 

TIBERIU: Ioane, ia seama! Că alergi 
la Direcţie să mă torni, m-au turnat 
ei şi alţii, și eu tot cu capul sus, 
da’ să spui că... Dacă ţii la tine, te 
sfătuiesc să nu mai repeţi vreodată... 

PONORAN: Ori ştii c-ai schimbat un 
om — un om numai inimă — l-ai 
schimbat pentru... pentru o femeie 
fără inimă! 


"TIBERIU: De cînd te pricepi așa la 


oameni, să-i împarţi care sînt cu 
inimă şi care fără ? 

PONORAN: Oricum, ce-ai făcut tu, 
numai faptă de om cinstit nu-i. 

TIBERIU: Pentru a doua oară îmi dai 
palme. (Stăpinindu-se.) Bine. Spui, 
faci ce vrei, dar prietenia dintre 
noi, prietenia noastră a murit. Şi-a- 
cum du-te pe platou, caută, cerce- 
tează, fă rapoarte, fă ce gîndeşti. 
Nu te duci? 

PONORAN: Ba da. (O clipă se privesc 
în tăcere și Ponoran e gata să spună 
ceva, cînd ușa e dată în lături şi 
Victorița pătrunde ca o furtună.) 

VICTORIŢA (rotindu-se prin încăpe- 
re): Fraţilor, am aterizat. Un pic de 
colonie, un fir de pudră și fetița 
s-a făcut gigea. Da' voi, leilor, așa 
cum v-am lăsat. (Lui Ponoran.) Tu, 
urîtule, ce stai așa botos? Ai văzut, 
botosule, ce „chichiţă“ şi-a pus Vi- 
chi? Îţi place? Spune că-ți place. 

PONORAN (fără a-i răspunde, lui Ti- 
beriu): Faci ce ţi-am cerut ? 

TIBERIU: Nu. 

PONORAN: Atunci, mă duc unde am 


spus. 
TIBERIU: Du-te învirtindu-te şi vezi 
să nu-ţi rupi gîtul. 


WAR oio 


PONORAN: Ori crezi că am să aștept 
să-l rupi tu nostru, al tuturor? 

TIBERIU: Nu-i adevărat. Şi că am 
grăbit cuptoarele nereglementar — 
asta-i din închipuirea ta. 

PONORAN (după ce-l privește lung): 
Cine folosește pentru el numai fie- 
rul vechi, greu, ca să cîştige la în- 
cărcare, iar nouă ne lasă pe cel 
ușor, înfoiat, tablă, bidoane, ca să 
ne ia din timp, un asemenea om face 
el şi altele mai rele. 

TIBERIU: Fac eu treaba asta? 

PONORAN: Ba bine că nu. Adică, de 
ce te ocolește fiecare şi nu-ţi vor- 
bește ? Nu te-ai întrebat ? 

TIBERIU: Din invidie, din ură. 

PONORAN: Te minţi singur. (Din uşă.) 
Uite-l pe Adam, cu Bocăncios şi 
Văsăi. Întreabă-i pe ei. 

TIBERIU: Am să-i întreb. 

PONORAN: Şi zi, Tibi, dacă te rog eu 
să pleci... Te rog mult... 

TIBERIU: Am spus nu. (Cum Pono- 
ran, fără altă vorbă, a ieşit.) Adică, 
tu Ioane, mergi cu adevărat ? (După 
el.) Ioane, mă Ioane! Ioane, nu fi 
nebun ! 

VICTORIȚA: Ce-i cu el? Ce-a fost 
cu voi? Unde aleargă, încotro ? 
TIBERIU (de-afară): Mă Văsăi. Văsăi, 
mă tată! Adame! Măi Adame, mă! 
Auzi, mă Bocăncios! Ori ați surzit, 
mă fraţilor? (Se întoarce, după o 
pauză, mohorit.) M-au auzit. Ştiu 
bine asta, dar s-au făcut că nu 
m-aud. Nu vor să-mi vorbească. E 

limpede. 

VICTORIŢA: Ce-i limpede? Şi ce-a 
fost aici ? Ce-a fost între voi? De 
la ce v-aţi luat? 

TIBERIU: M-a găsit cu ceva la cuptor 
şi mă toarnă. A mers să mă toarne. 

VICTORIȚA: Şi de ce îl laşi? 

TIBERIU: l-am spus să n-o facă pe 
nebunul. 

VICTORIȚA: Ce înseamnă că i-ai 

? 


spus ? 

TIBERIU: Poate să-i cad în genunchi, 
nu ? 

VICTORIȚA: Opreşte-l. 

TIBERIU: Nu-l mai ajung. 

VICTORIȚA: Nu vrei. 

TIBERIU: Nu vreau, da. 

VICTORIȚA: Şi crezi că ţi-a veni 
bine ? (Brusc.) Lasă că-l întorc eu. 

TIBERIU: Nu-l mai prinzi. 

VICTORIȚA: Tai coasta în jos şi-l 
prind. 

TIBERIU: Nu. Nu, că-ți rupi oasele, 
nu, Vichi, nu. Cu rochia și pantofii 


ăștia 
VICTORIȚA (se întoarce din uşă): Că 
bine zici. (Se descalță.) Mi se du- 


ceau dracului ciorapii! (Şi aşa des- 
culță, aleargă afară.) 

TIBERIU (din prag): Uite-o cine n-are 
inimă. (Se răsucește.) ... Că nu mai 
ştiu să fac față cuptoarelor! Şi 
nu-i numai din capul lui. S-au vor- 
bit între ei. De aceea m-au propus 
la școală. Şi bătrînul o vorbă nu 
mi-a spus. Ca să mă menajeze. Dar 
nu i-am cerut nimănui... şi nici nu 
vreau ! Şi nu-mi trebuie! (Trece iar 
în prag.) Urcă singură. Nu l-a ajuns. 
Ori poate n-a vrut să se întoarcă. 
Atunci, ducă-se! Ducă-se unde o 
vrea. Dar c-o să mă tragă cu sila 
la şcoală, asta nu. Nu or trăi-o s-o 
vadă, nimeni. Că m-am îndulcit la 
uşor. Uşorul ăsta, pe capul cui crede 
că mi-i uşor. (Mohorit.) Au luat sea- 
ma că nu mai ştiu. Și nu mi-a spus-o 
așa pe ocolite, ci de-a dreptul. În- 
seamnă că într-o zi, poate să-i şi 
aud: „Jos, tovarășe, de pe platou, că 
mai mult ne-ncurci. Nu ştii. Nimica 
nu mai ştii.“ (Aproape urlind.) Cum? 
Nu ştiu eu! Eu care...! (Moale.) Eu 
care, ce? (Umblind prin cameră.) 
Vorbesc, vorbesc, da' degeaba... Da' 
nici să stau cuminte în bancă, „așa 
ca un belfer, şi s-o iau de la „a“ şi 
„b“. Iar vreun ochelarist: „Să mai 
încercăm o dată, tovarăşe Postole. 
Învățătura îi drum spinos. Cere răb- 
dare, atenţie“, „Da' ce? Să slobozi 
un cuptor de două sute de tone e 
joacă ? Şi fac asta în toată ziua. În 
fiecare zi, în fiecare ceas stau în gaze 
şi-n dogoarea focului... și-n vremea 
asta, dumneata, domnule ochelarist, 
îmi stai frumos în clasă, în labora- 
tor. Hai să schimbăm locul ! Eh ! Păi, 
nu-i uşor, nu-i“ (lar străbate came- 
ra.) Ponoran îi dă mereu cu priete 
nia. Dacă îmi era cu adevărat prie- 
ten, apoi trebuia să ştie cît mi-e de 
greu. Mi-i tare greu. Aicea am fost 
cineva, prim-topitorul, o făceam pe 
deșteptul, şi acolo: „poftim frumos 
în bancă“... (Se plimbă prin cameră 
şi-apoi răsuflind greu.) „Așa, Ioane, 
te ţii învățat și-i dai cu cartea, da’ 
despre oameni, ce știi? Ori ce ştii 
despre mine? Că-s fălos şi mă ţin 
bărbat straşnic și fără de frică. Da’ 
uite că stau ca un copil şi mi-i tea- 
mă. Mă tem de cite m-aşteaptă acolo 
la şcoală“. Dacă aş putea trece peste 
primul ceas! Cele dintîi vorbe 
schimbate, să le trec! Nu, nu pot, 
nu! 

VICTORIȚA (intră gifiind. La privi- 
rea mută a lui Tiberiu): Nu l-am 
ajuns. Parcă-l purtau toţi dracii, 

așa-i mergeau. picioarele. Nişte pre- 
făcuţi, toți sfinţii ăștia. 

TIBERIU (surd): Nu-i un prefăcut. 

VICTORIȚA: Ba-i așa cum îţi spun. 
Şi pot să jur c-a pornit ca din 
pușcă, să-ți ia locul. 

TIBERIU: Nu-i adevărat! Înţelege că 
pentru mine e gata să nu plece la 
şcoală. Şi cartea, învățătura, îi moar- 
tea lui. 

VICTORIȚA: Unde ești prea bun, îl 
crezi pe fiecare... Da’ dacă ţi-aş spu- 
ne ce ştiu... 

TIBERIU: Nu vreau să ştiu nimic şi 
să nu-mi spui ceva de rău de Ion, 
că...! 

VICTORIȚA: Că ce? 

TIBERIU: Pentru ce-ţi place să-i co- 
bori pe oameni ? 

VICTORIȚA: Eu îmi spuneam să te 
înalt pe tine. 

TIBERIU: Sus, pe vreo funie. 

VICTORIȚA: Ce vorbe sînt astea ? 

TIBERIU: Glumesc şi eu. Dar adevă- 
ru-i că mă simt nemulțumit. N-aș 
putea spune de ce. Sau poate că în 
adincul meu... Da, ducă-se dracului, 
c-am ajuns un flecar şi un... Mai 
bine, spune-mi ceva vesel, să rid. 

VICTORIȚA (s-a încălțat): Şi-n defi- 
nitiv, ce vrea Ponoran ? Ce 'se ţine 
de capul tău? Ce vrea? 

TIBERIU (mohorit): Ce vrea ? Să merg 
la școala de maiștri. 

VICTORIȚA: Şi ce-i rău în asta? Ori 
puțin am aşteptat să ies din groâpa, 
din cazanul ăsta ? În orice condiţii, 
numai să-mi iau zborul. r că că 
eu nu mă încap de bucurie. 
nebună, zău. 

TIBERIU: Pentru titlu, pentru că 'am 
să ies maistru ? 

VICTORIȚA: Ei, asta! C-ai să fii la 
București. C-o să punem piciorul în 
Bucureşti, dragule. (La risul lui Ti- 
beriu.) Nu cumva, școala asta e în 
altă parte şi nu la Bucureşti ? 

TIBERIU: Păi, cam așa. 

VICTORIȚA: Şi unde-i ? 

"TIBERIU: La Hunedoara. 

VICTORIȚA: Auzi, Hunedoara. Nu s-a 
găsit alt loc. N-am eu noroc, și 
pace... Adică, stai că ar fi ceva. (Se 
repede și scotocește printre hiîrtiile 
lui Ponoran. Tiberiu caută s-o o- 
prească.) Lasă-mă. (A recunoscut 
mapa cu planurile.) 

TIBERIU: Ce umbli acolo ? Îs hîrtiile 
lui Ion. 

VICTORIȚA: Nu tocmai. Nu te grăbi. 
Stai să vezi. De mult tineam să-ţi 
arăt... În primăvară a fost la voi în 
practică un student. Unul mărunt, 
spătos şi cu ochi rotunzi. 


TIBERIU: Au fost ei mulți. 
VICTORIȚA: Ai avut cu el şi o discu- 


ţie. : 

TIBERIU: Aha! Ce-i cu el? 

VICTORIȚA: A murit! Dintr-un acci- 
dent de motocicletă. 

TIBERIU: Cum ! Cînd ? De unde ştii ? 

VICTORIȚA: Se încurcase cu o fată 
de la noi şi tot la citeva zile făcea 
naveta Timişoara-aici şi înapoi. Oda- 
tă, n-a mai venit. Şi s-a repezit. ea, 
fata, la Timișoara. Gazda: „că numai 
ce-l: înmormîntaseră“, (Pauză, cu 
tristeţe adîncă.) Cînd să treacă podul 
peste Bega, i-a venit înainte o că- 
ruţă şi l-a zdrobit tot... Nu s-a găsit 
nimeni dintre neamuri, și gazda, om 
cinstit, ce a rămas i-a dat prietenei 
ăștia a mea, că o ştia doar. Printre 
hîrtii am dat noi şi peste un fel de 
plan şi i l-am dus lui Ponoran... (I-l 
arată.) Spuneam că el, toată ziua 
cu burta pe carte, o scoate ceva. 
Da’ văd că degeaba. Spune Ion că 
e un fel de mașină de reparat.cup- 
toarele. Ori crezi că-i ceva de capul 
ei ? 

TIBERIU: Strașnic ! Grozav! 

VICTORIȚA: Serios? 

TIBERIU: Extraordinar ! 

VICTORIȚŢA: Şi vă trebuie? 

TIBERIU: Ne arde buza. 

VICTORIȚA: Şi cine comunică chestia 
asta o să primească ceva loz? Cît 
să ducă în amiîndouă brațele? Mai 
mult? Nu spune! (Brusc.) Atunci, 
haide, repede ! Adică nu, stai. Luăm 
bilete cai București, şi direct la 
minister. 


TIBERIU : Cine? Noi? 
i pri ap Da’ cine-altul? Noi, 


TIBERIU : Eu? Ce să caut eu acolo? 
(Cu ochii pe plan.) Măi, ce cap pe 
băiatul ăsta ! Şi-i sigur că a murit? 

VICTORIȚA : Dacă-ţi spun. 

TIBERIU (cu ochii la desene): Şi ce 
simplu ! Un buncăr cu un sistem de 
palete. Numai ce m-am uitat şi pot 
să-l desenez din memorie... Şi Po- 
noran un cuvînt n-a scos. 

VICTORIȚA : Spunea că ar fi ceva 
de meșterit, nu ştiu, la palete. 

TIBERIU : Păi, da, aici la paletă. 
N-are jocul reglat, da' e un fleac. Cu 
un buncăr cilindric, şi s-a rezolvat 
problema. Și dincoace, un sistem sa- 
nie, dus şi întors, cu un arc. (Dă să 
lucreze la desen, dar Victorița îl 
oprește.) 

VICTORIȚA : Nu pe ăsta. Pe desenul 
tău. Pe desenul cu care ai să pleci 
la București. Plecăm în noaptea asta. 
Planul îl lucrezi în tren şi miine 

dimineaţă ceri audienţă ministrului. 
TIBERIU : Dar cum? Nu-i lucrul 


meu. 

VICTORIȚA: E al nimănui. Adică, 
al cui l-o comunica dintii. Şi tu o 
să-l comunici, cu desene cu tot. 

TIBERIU : Da’ să iau întîi legătura 
cu Ponoran, să vedem ce spune. 

VICTORIŢA : El a luat legătura cu 
tine? S-a ascuns. Un cuvint n-a 
suflat. 

TIBERIU : Dar nu-i lucrul meu! 

VICTORIŢA : Ba-i al tău! Apăi, la 
buncăr, i-ai şi schimbat forma. Cu 
paletele ai rezolvat. Şi arcul ăla... 
Mai faci nişte modificări, mai mo- 
difică şi ei la Bucureşti... Şi cînd 
s-o trezi şi Ponoran să-şi comunice 
invenția — care ştim noi cum i-a 
căzut în palmă, ehei ! Prototipul tău 
i fi pus pe platou înaintea cuptoa- 

or. 

TIBERIU : Ha, ha, ha... ! 

VICTORIȚA : Nu ride! Nu ride, că 
eu te şi văd cu bănuţii la mînă, 
la piept cu o medalie grea — dacă 
e steluță, poate fi şi mai mică. 
Şi-asta, unde ? La Bucureşti. Poate 
chiar în cadrul ministerului. 

TIBERIU : Da' nici gînd! 

VICTORIŢA : Ba da, dragule. Şi să 
nu spui nu. Înţelege că pentru mine, 
pentru noi...! Tibi, dacă-ai şti cît 
te iubesc, cît îmi eşti de drag! Păi 
bine, mă urîtule, răule, e-n mina ta 
să mă faci fericită, şi tu stai „botos 
şi rău. Uite-te la tine, la ochii tăi, 
pozei muchie de cuţit. Hai, rîzi, 


TIBERIU : Nu-mi vine să rîd. 
VICTORIȚA : Şi eu te rog să rizi şi 
să nu te mai gîndeşti la prostii. 

TIBERIU : Nu mă gîndesc la nimic. 

VICTORIȚA : Nici la mine? 

TIBERIU : Ba la tine, vezi... 

VICTORIȚA : Te gindeşti la mine. 
Ştiu, ştiam. Ştiam că n-o s-o laşi pe 
Vichi a ta. Spune, dragule ; spune, 
Tibi, dacă m-ai şti însetată, flă- 
miîndă şi singură în noapte, mi-ai 
da adăpost ? Mi-ai întinde o bucată 
de pîine şi-un pahar să beau? Ei, 
sînt însetată şi flămîndă şi fără 
de-adăpost. Adăpostește-mă. Dă-mi 
o îmbucătură de piine. Cu un singur 
cuvînt al tău... 

TIBERIU: Nu. Asta nu pot. Ce-mi 
ceri tu e furt. Furt, da, da. 

VICTORIȚA : Ah, voi bărbaţii, repede 
cu cuvinte mari. 

TIBERIU : Ştii bine că orice mi-ai 


cerut... 
VICTORIȚA : Fleacuri! Acum e vor- 
ba de viața mea. De viitorul meu, 


şi-al tău. Şi nu am să te las. Sînt 
femeia ta şi trebuie să-ţi port de 


grijă. 

TIBERIU : Una e să-mi porţi grija 
şi alta-i să-mi ceri un lucru ne- 
cinstit. 

VICTORIŢA : Acum, fă-mă şi ne- 
cinstită, că o merit, nu? Sint ne- 
cinstită fiindcă mă gindesc la viito- 
rul tău. (A izbucnit în lacrimi.) 

TIBERIU : Dar n-am vrut să spun 
așa. Nu plinge. Nu pot să sufăr. 
Dar cum să fac asta? Cu ce ochi 
să mai vin înaintea lui Ion? 

VICTORIȚA : Ei, cu ce ochi!? Da-el, 
mă rog, cum s-a ascuns de tine, de 
voi toţi ?... Şi-apoi, cum îi tipicar, 
pin-să creadă că-i totul gata, trece 
anul. Şi în vremea asta, mașina, în 
loc să intre în producţie, stă. Păi, 
bine-i asta? Nu-i bine. Şi chiar 
dacă o termina-o într-un tel, pînă 
să plece la București, ehei... Îl vezi 
tu descurcîndu-se în iem de-a- 
colo ? Nu e el Ponoran de București, 
şi nici Bucureştiul de Ponoran. Ce-i 
trebuie lui aiureala şi toată aler- 
gătura ? Adevăru-i că-i faci un ser- 
viciu. Mai ales că cea mai mare par- 
te va fi invenția ta, capul tău. Hai, 
dragule, nu fi rău, că Vichi te iu- 
beşte, aşa rău şi botos cum eşti. 
(Soarbe dintr-un pahar de pe masă, 
simțind gustul băuturii.) Fain ! (În- 
tinde cel de-al doilea pahar lui Ti- 
beriu.) Ia de bea. Să vezi ce fain. 
Uite, mă Tibi, numai ce am întins 
mîna. Ca să vezi cum se potriveşte 
totul. (Toarnă pe jos din pahar.) 
Pentru studentul cela sărmanul, fie-i 
ţărina ușoară... (Mai toarnă un pa- 
har.) No hai, prosit, şi să fie cu no- 
roc la tot ce-am gîndit. Spune, mu- 
tule, noroc ! 

TIBERIU : Noroc! (Dă peste cap şi 
cel de-al doilea pahar.) 

VICTORIȚA (umblă la pachet): Da’ 
aicea ce-o mai fi? Ia uite ce de 
bunătăţi ! 

TIBERIU: Nu umbla. Îs ale lui Po- 


noran, 

VICTORIȚA : Îs ale cui le-o mînca — 
mă-nţelegi ? Simţeam eu aşa un gol. 
Şi să mai spui că nu-ţi port noroc! 
(Şi turnind iar în pahare, bea, mă- 
nîncă.) Să pun eu piciorușul în Bucu- 
rești, şi apoi las pe mine! La mi- 
nister mergem împreună. Îmi fac o 
intrare, să vezi. Da’ întîi, îmi aleg 
un model. ceva turbat. (Înghițind 
îmbucătura.) Ne mai restringem din 
partea mîncării, dar o rochiţă, o 
pălărioară şi o pereche de pantofi îi 
musai să-mi cumperi, că doar n-o să 

umblu dezbrăcată. (Toarnă.) Apoi, 
noroc și bani, şi cînd ne-o fi mai 
rău, aşa să ne fie. (Bea, bea şi Ti- 
beriu.) 

TIBERIU (îi întinde paharul): 'Toarnă. 

VICTORIŢA (se execută, după care 
zărind pe aproape o cutiuță cu nişte 
cuişoare, mai introduce cîțiva bă- 
nuți, închide capacul și începînd să 
joace cutia într-un anumit tact): 


„Cine-a făcut crișma-n drum, 
Dorule, măi dorule, 

N-o făcut-o de nebun, 
Dorule, măi dorule. 

Şi-a făcut-o de cuminte, 
Dorule, măi dorule, 

Cine-o be din ea, să cînte, 
Dorule, măi dorule.“ 


(Între timp, Tiberiu a potrivit şi el 
cele două linguri şi, bătîindu-le în 
tact, intră şi el în cîntec. După care 
trec în „Bun e vinul ghiurghiuliu“.) 
Aşa, tăticule, așa te vreau. (Toarnă, 
bea și ea, apoi trece la fereastră de-o 
deschide.) M-am încălzit. (Privind în 
noapte.) Să le ia dracu' de focuri, 
dar îmi place cum lucesc în noapte. 
Şi mi s-a făcut o sete... Poate unde-i 
şi seara asta fierbinte. Ia stai. Auzi ? 
(Ascultă sunetele viorii lui Ionci.) 
Asta e Ionci. (Cu capul în stradă.) 
Ionci ! Ionci! Tot nu ţi-a trecut? 
Înseamnă că-i prost, prost de tot. 
Da' vin să iei un păhărel şi-ai să 
vezi cum uiţi şi de examen, şi tot... 
(Fredonînd.) „Az a szep, az a szep...“ 
(Trece la ușă, apoi de-afară.) Hai re- 
pede, băieţaș. Păi, se putea fără 
tine! (Reintră, de mînă cu același 
omuleț pe care-l știm... Poartă că- 
mașă galbenă, pantalon negru strîns 
pe pulpă, un fular mare roșu de 
mătase și vioara sub bărbie.) „Az 
a szep, az a szep.“ 

TIBERIU: Da' pe ăsta la ce l-ai pes- 
cuit? Cine-i? 

VICTORIȚA: Ionci! Nu-l cunoşti pe 
Ionci ? Sîntem colegi la noi la la- 
borator. Dar adevărul adevărat îi 
că Ionci e un artist și un filozof. Şi 
un om. Dacă ar fi să merg în iad 
şi acolo-i Ionci, apoi mă duc. (Arată 
pe Ionci.) A fost plecat să dea exa- 
men... (Acestuia.) Eh! 

IONCI (clatină din cap): Notele. Nu 
cunosc bine notele. 

VICTORIȚA : Să le ia dracu' c-ai să 
le înveţi. Le înveţi şi te prezinţi 
iară. Dar și fără note, ceva de inimă 
tot ai să-mi spui, ceva de dragoste, 
cum ştii tu și cum îmi place mie. 
(Fredonează.) „Cruce albă de mes- 
teacăn“. Hai Ionci, ce vrei şi ce 


te-ndeamnă inima. (În timp ce aces- 
ta cîntă.) Așa, dragule, aşa, puiule. 
Da' tu, Tibi, ce-ai rămas de lemn? 
Toarnă-i. 'Toarnă-i băieţelului, să-i 
ridici temperatura. Hai că-i uscat 
iască. (Şi-n vreme ce acesta îi cîntă 
la ureche.) Ştii că plecăm la Bucu- 
reşti ? Dar nu-i Vichi aceea să-şi 
uite prietenii. Te luăm cu noi. Spu- 
ne și tu, Tibi. Spune-i că-l luăm cu 
noi. „Az a szep, az a szep“. (Oprin- 
du-se brusc.) Ştii, Tibi, la ce mă 
gîndesc ? 

TIBERIU: Altă trăsnaie. 

VICTORIȚA : Alta. Ştii, mai lăsăm o 
zi, două, cu Bucureștiul. Acum, îna- 
inte de plecare, trebuie să munceşti. 

TIBERIU : Dar ce, pînă azi m-am 
jucat ? 

VICTORIȚA: Nu înţelegi. (Dă să 
toarne iar.) Va trebui să mai îm- 
prospătăm proviziile. Ionci dragule, 
repede-te după vreo 2-3 rachete. 
Trece-i, Tibi, „nişte loz“, că-s lef- 
teră. Ţine, Ionci. Iei trei explozi- 
bile. Dar cum, băiatule, n-ai venit? 
(Îl scoate pe ușă, apoi lui Tiberiu) 
De muncit ai muncit tu, dar aşa 
ca să ridici toată uzina, să urle zia- 
rele, ei! 

TIBERIU : Asta ce-o mai fi? 

VICTORIȚA : La voi, aud că-i mare 
lucru cînd topiţi la cuptoare mai 
repede, adică faceţi de astea, cum le 
spune... rapide... Şarje rapide. Exact. 

TIBERIU : Ia uite-o ce știe, ce-nvaţă! 

VICTORIȚA : Apăi, știu și-nvăţ. Pen- 
tru tine. Ca să te ajut. Să salţi. De 
aceea, acuma dacă tot o să pleci, 
trebuie să-ți iei rămas bun cu o 
șarjă rapidă. Rapidisimă. 

TIBERIU: La tine-i ușor. 

VICTORIȚA (repetiînd ce știe de la 
Ponoran) : Păi. greul şi timpul pier- 
dut nu-i să topești şi să fierbi oţelul, 
da’ să întreții cuptorul, să-l repari. 

TIBERIU : Ia să nu-l repari! Se per- 
forează ca nimica. O dată să nu-l 
repari, și gata, îţi vine în piept 
oţelul val. 

VICTORIȚA: Dar nu în schimbul tău. 
În schimbul celălalt. 

TIBERIU: Ce vrei să spui? 

VICTORIȚA: Că la o şarjă, două, 
pînă o luăm din loc, nu-ți pierde 
timpul cu reparaţiile... 

TIBERIU (se trage înapoi, cu as- 
prime): Nu înţeleg. 

VICTORIȚA (nu ia seama la schim- 
barea din glas a lui Tiberiu): Înţe- 
legi tu bine. Îţi dai șarijele tale ra- 
pide, ultrarapide. Să huie uzina şi 
ţara. Să intri acolo la minister ca 
printr-un arc de triumf. 

TIBERIU (și mai aspru): lar aici după 
mine, cimitir. 

VICTORIȚA (dezorientată de glasul 
lui Tiberiu): Ei, nici chiar aşa s-o 
ei 


iei. 

TIBERIU (izbucnind): Da cum! Iau 
seama că nu te pricepi! Eşti femeie, 
altfel ! 

VICTORIȚA: Altfel! (Tiberiu dă să-i 
răspundă, dar se stăpineşte.) O săp- 
tămiînă, dragule, citeva zile, să se 
vorbească de tine. Pentru o clipă să 
fii o stea. După aceea... (Încearcă 
visul ei.) Ce-ţi cer alta decît să mai 
ridicăm şi noi capul. 

TIBERIU: Şi pentru asta n-ar fi decit 
să ameţesc acolo vreo cîteva şarje 
rapide. 

VICTORIȚA: Da, dragă. La asta să 
te gîndeșşti şi la alta nimic. 

TIBERIU (fierbe): Şi că o să se pră- 
buşească cuptoarele, că am să-i fur 
pe tovarășii mei şi poate să-i ucid 
chiar... La asta, să nu mă gîndesc?! 

VICTORIȚA: Mă, da' prăpăstios mai 

ești ! 

TIBERIU: Tu, femeie! Ştii ce mi-ai 
cerut ? Dar cine socoteşti că sînt? 
Şi după cine mă judeci, cu cine mă 
asemui ? 

Enea ff Haida, hai! 

TIBERIU: Adică, unde-ai văzut că mă 
dau după tine şi prietenii tăi... Da’ 
sînt muncitor, sînt om din clasa 
muncitoare, înţelegi tu asta? Şi-ai 
crezut că pentru nişte bulendre şi-o 
mutră de păpușă boită, să-i primej- 
duiesc pe-ai mei, pe fraţii, pe prie- 
tenii, pe tovarășii mei! 

VICTORIȚA: Te-ai supărat. Îmi pare 
rău. Nu ştiam ce-ţi cer. Nu ştiam că 
e un lucru așa de grav. Crede-mă! 

TIBERIU: Dar să-mi fi cerut şi luna 
de pe cer! Cere-mi să-ţi dau luna 
şi stelele, dar nu cinstea mea. Cin- 
stea mea de muncitor. (Lui Ionci, 
care reintrase cu nişte sticle sub braţ 
și era numai urechi.) Gata. Acuma, 
cheful vezi bine că s-a spart. Du-te! 
Hai, pleacă ! Hai! Ia cu tine şi sti- 
clele. Ia tot şi şterge-o. (L-a scos pe 
ușă afară.) 

VICTORIȚA: Frumos! 

TIBERIU: Şi acum, du-te şi tu. Pleacă! 

VICTORIȚA: Nici nu mă gîndesc. 

TIBERIU: Te rog. 

VICTORIȚA: Nici gînd. 

TIBERIU: Te rog să nu mă înfurii. 

VICTORIŢA: Poftim. Ca la dumneata 
acasă. (Pe cuvintele ei a reintrat 
Ionci,.) 

IONCI: Mă iertaţi, mi-am uitat ţigă- 
rile. 


$ — Teatrul nr. 3 


TIBERIU: la-ţi ce-ai uitat şi şterge-o. 
Hai, mă omule, că şi tu munceşti, 
şi lăuta ceia ai dat bani pe ea, şi 
mi-e teamă să n-o sparg. 

IONCI: Se mai întîmplă. Cîte unul, 
în loc să se bată cu cine-i tare, ori 
cu el singur, se aruncă pe cine-i mai 
slab, ori pe lucrurile din jur. Te 
arunci pe lucruri, le faci praf, şi-ţi 
spui că-i gata. Da' nu-i gata. 

TIBERIU: Ei tu, filozofule, şterge-o, că 
acu... ! 

IONCI: Plec. Am plecat. (A ieşit, Vic- 
torița a izbucnit în ris.) 

TIBERIU: Nu mai ride! 

e îi ii Altă dată îţi plăcea cum 

pe-a _Nu te-am ştiut. N-am ştiut 
cine eşti. 

VICTORIȚA: Ha, ha, ha! Şi acum 
ştii ? 

TIBERIU: Eşti o femeie rea. Rea şi 
fără inimă. 

VICTORIȚA: O-la-la! Ce cuvinte 
mari! (Cu tonul lui Ionci.) „Cite 
unul, în loc să se bată cu cine-i tare 
ori cu el singur, se aruncă pe cine-i 
mai slab, ori pe lucrurile din jur.“ 
Ha, ha, ha! Acum asta-ar trebui: 
să spargi din lucruri. 

TIBERIU: Şi am să le sparg. 

VICTORIȚA: Poate să te ajut. Cu ce 
începi ? Să spunem, cu radioul. Ca 
să nu mai cînte. 

TIBERIU: Ei, n-o să mai cînte... 
(Apucă radioul şi l-azvirle pe ferea- 
stră. Se aude un zgomot surd.) 

VICTORIȚA: Cauţi de ce să te mai 
apuci. Poate de covor. (Apucă covo- 
rul.) Uite, asta e o treabă serioasă. 
(Lui Tiberiu, care a trecut la găleata 
cu apă.) Acuma, de ce să ne apu- 
căm ? De bibelouri. Să te ajut? 

TIBERIU: Ba să te ia dracu’! 

VICTORIȚA: Bravo! Straşnic. crap 
Cumplit te-ai răzbunat. 

TIBERIU (turnindu-şi apă pe cap): să 
taci ! 


VICTORIȚA: Am tăcut. Unde te duci ? 
TIBERIU: Pe platou. La oţelărie. să 
ia seama la compoziţia lui cinci. 
VICTORIȚA: Faci tu asta ?! 
TIBERIU: Vrei să spui că or să afle 
că nu am dat şarja rapidă ? Ei bine, 
n-am dat. (Privirea lui Tiberiu o in- 
terzice pentru citeva clipe.) 
VICTORIŢA: Şi acum ce cauţi? 
TIBERIU: Caietul cu maşina. Să-l arăt 
şi lui Ponoran; să-i spun şi de palete 
şi de sania aceea. Să vedem ce mai 
trebuie. Poate să aflăm şi numele 
studentului — adevăratul inventator. 
VICTORIȚŢA: A, inventatorul ?.., Ha, 
ha, ha! Inventatorul e Ponoran, iar 

ce ţi-am spus e poveste, aşa ca să 
ştii. (Şi izbucnește în risul ei nevi- 
novat. Tiberiu o privește o singură 
clipă, apoi iese repede. Se aude cum 
pornește motocicleta. Rămasă pentru 
o clipă singură.) Îs nebună. Nebună-s 
de legat. Dar ce pot face, dacă asta 
sînt și alta nu pot fi... Adică, n-aş 
putea fi şi altfel? De ce? De ce? 
(Cum motocicleta accelerează, Victo- 
rița fuge afară.) Nu, Tibi! Nu cu 
motocicleta. Eşti băut. (Motocicleta 
accelerează.) Nu te las! Nu singur! 
(N-au pornit bine motocicleta că 
Ionci va reintra, în braţe cu aparatul 
de radio: cutia de o parte, piesele 
cu lămpile, de alta.) 

IONCI (descurcîndu-se de povara din 
brațele sale şi după ce caută loc 
viorii): Noroc că a căzut pe stratul 
de flori. De asta-i bine să ai grădină 
lîngă casă. Nu se ştie niciodată. Nu- 
mai că eu știam. Eram sigur. Ştiam 
și cu ce o să înceapă. (Încercînd să 
monteze înapoi radioul.) De ce nu-mi 
place, de aia am parte. Uite, eu 
unul mor după oamenii serioşi, care 
vorbesc lucruri grele, grele că a- 
proape nu le înţelegi. Te munceşti 
să-i asculți, și nimica nu înţelegi, 
da-ţi place. Îți place, fiindcă vezi că 
sînt alții cu un cap mai sus. Asta 
înseamnă că într-o zi, poate şi tu... 
Da, da. Mult îmi plac oamenii se- 
rioşi cu discuţie adîncă, da-n viaţa 
pe care-o duc, uite că am parte de 
beţivi, cheflii, de ăştia care strică 
şi sparg totul. (Visător.) Dar asta-i, 
că se întîmplă şi câte-o pereche care 
vorbesc de cer și stele şi ce-o fi, cînd 
n-or mai fi. (Între timp a umblat cu 
şurubelnița şi-acum încearcă radioul 
la priză. Radioul hiîrîie. Minune! 
Cintă. Nemulțumit însă, îl scoate 
din priză și umblă iar cu șurubel- 
nita. Lui Ion Ponoran, care intrase 
cu Bologa şi în urma lor Florica) 
Dar dumneavoastră cine sînteţi ? 

PONORAN: Noi? S-ar cuveni să te 
întreb pe dumneata cine eşti ? 

IONCI: Am asistat la un început de 
discuţie... şi un tovarăş mai nervos 
în focul vorbelor... (Arată aparatul.) 
Acum încerc să-l pun pe linia de 
plutire. (Și meșterind mai departe 
la radio, cu urechile ciulite.) 'Țin-te, 
Ionci, să auzi acum discuţie... 

FLORICA (celor doi): A ieşit. Nu-i. 
V-am spus că i-am auzit motoci- 
cleta. Cam ştiu unde o fi. Îl chem 
să vă spună şi el. Să-l auziţi cu 
urechile voastre. Fiindcă n-a făcut 
asta. (Agitată.) Nu putea să facă. 
Nu! Nu! Nu! 


PONORAN: Vezi, Florica, nu-i dea- 
juns să spui nu şi nu. 

FLORICA (aproape să plingă): E un 
om cinstit, să ştii! 

PONORAN: În locul tău, nu m-aş 
grăbi. Şi nu-ţi cere nimeni să vii cu 
certificate. Nici nu-i nevoie. 

FLORICA (lui Ponoran): Tu-ţi spui că 
unde mor pentru „ Dar nu mor 
deloc... Sau dacă am murit vreodată, 
azi nu mai mor. Şi poate că la altul 
mă gîndesc. 

BOLOGA: E, e, hai, dă-i drumul! 

FLORICA: Lasă-mă și dumneata! Te 
ţii de glume şi inima mea numai eu 
o ştiu. 

BOLOGA: I-auzi, domnule ! Şi mă rog, 
la cine te gîndești ? 

FLORICA: Da' unde scrie că dacă mă 
gindesc la cineva, îi musai ce înţe- 
legi dumneata. Da’ ce, prieteni, to- 
varăși buni, nu pot să am? 

BOLOGA: C-or fi ei buni, nimic de 
zis, dar la anii tăi nu-i deajuns 
numai din ăştia. 

FLORICA: Şi ce vrei să fac? Să mă 
arunc de gitul celui dintii venit? 

BOLOGA: Te-am învăţat eu asta? 
Da’ din prietenii, tovarășii ăştia ai 
tăi buni, nu se arată ei nici unul 
mai chipeș? Vreunul cu mustaţa 
țapoșă. Cum s-ar spune, un prost 
şi-un mutălău. (Florica rîde.) Nu ride, 
că din ăștia s-aleg bărbaţii buni, cu 
dragoste și ascultare de femeia lor. 
Ehei ! Dacă mai trăia răposata, ce 
şcoală-ți mai făcea. Că şi ea a stat 
şi-a stat, dar și cînd a ales! Cum 
rizi, îmi dau seama că pe unul de 
ăsta l-ai ochit și tu. Apoi, cine o 
fi? Ori te pomenești că-l știu, şi-i 
pe oa, pe-aproape. Ori n-oi fi eu 


PONORAN (ca să scurteze scena): 
Bine-i ca în cele mari, la furie sau 
la supărare, să nu-ți asculți inima. 
Inima e un prost sfătuitor. Aşa. 

FLORICA: Ţi-i teamă să nu mă fi 
gîndit la dumneata ! 

PONORAN: Vorbeam pentru tovarăşul 
maistru. i 

FLORICA: Dar ca să înțeleg şi eu. 

PONORAN: Nu pot opri pe nimeni să 
înțeleagă ce vrea. 

BOLOGA (din fund, unde îl ajută pe 
lonci să fixeze lămpile la aparatul 
de radio): Eşti țăpos, măi copilule. 

PONORAN: lar dumneata ceri omu- 
lui să-și smulgă inima, numai ca să 
i-o poți citi de-aproape. 

FLORICA: Ştiu ce scrie în inima ta, 
Ioane. Şi tocmai de aceea, îngăduie 
să-ți răspund -altă dată, mai tirziu. 

PONORAN: Nu te-am grăbit să-mi 
răspunzi. Şi nici nu ţi-am cerut 
vreun răspuns. ` 

FLORICA: Are dreptate moşul Bologa. 
Eşti numai ţepi. 

PONORAN: Şi tu cum m-ai vrea? Să 
fiu mereu petale de trandafiri, să 
ai ce călca în picioare. 

FLORICA: Niciodată nu mi-ai vorbit 


așa. 

PONORAN: Fiindcă niciodată nu ţi-am 
vorbit cum trebuie. 

FLORICA: Şi cum ar trebui să-mi 
vorbeşti ? 

PONORAN: Pe deasupra. Ca uneia 
care se oprește numai la cuvinte... 
Dar nu sint Tibi. 

FLORICA: Şi nici eu acea domnişoară 
care te-a vizitat mai adineauri. 

PONORAN: Ai putea vorbi mai fru- 
mos de acea domnişoară... Ca să-mi 
păstrez părerea bună ce o am despre 
tine! Dacă nu de alta, de aceea că 
ești femeie. Femeie ca şi ea. 

FLORICA: Mulţumesc pentru sfat. 
N-am să-l uit. 

PONORAN: Mai sînt şi altele care ar 
fi bine să nu le uiţi. 

FLORICA: Prea multe să le învăţ 
dintr-o dată. 

PONORAN: Eşti mîndră. 

FLORICA: Poate. 

PONORAN: Bună-i miîndria, dar nu 
ca să-i calci pe ceilalţi în picioare. 

FLORICA: Am făcut eu asta? 

PONORAN: Ai început să răspunzi cu 
întrebări, ca Tibi. Numai că el gă- 
sește să dea răspunsuri în tact şi-n 
cînt, în tact de linguri. (Și luînd lin- 
gurile pe care le folosise Tiberiu, le 
bate în tact, ca să-l auzim şi cîn- 
tind.) 

„Mă uitai din deal în vale 
Văzui un păun călare. 
Nu e un păun călare 
Ci-i Floarea cu gura mare.“ 
Ha, ha, ha! Ca să vezi că toate se 
prind, se învaţă. 

FLORICA: Cînţi! Pînă azi nu te-am 
auzit niciodată. 

PONORAN: Cîntecul cere prietenie, 
să te ştii, să te cunoşti, să fii 
aproape unul de celălalt. 

FLORICA: Şi eu nu te-am ştiut. Ci 
doar așa pe deasupra. Dar poate că 
nici tu nu mă ştii. Şi nu sînt cine 
mă crezi. 

PONORAN: Asta-i adevărat. Adevă- 
ru-i că te-am învăluit în haine dina- 
fară, care nu sînt alta decit închi- 
puirea, gîndurile, dorurile mele. 

FLORICA: Nu ţi-am cerut. Şi-ai face 
bine să smulgi de pe mine toate 
aceste haine străine. Caută să mă 


vezi aşa cum sint. Şi arată-te şi tu 
aşa cum eşti. Poate să-mi şi cînți. 
Hai, de la voi din Meria. Cîntă. 

PONORAN: Nu vreau. 

FLORICA: Te rog. 

PONORAN: De o mie de ori să mă 
rogi şi nu cînt. 

FLORICA: Va să zică, știi să spui 
şi nu. 

PONORAN: Cum auzi. 

FLORICA: Îi ciudat, Ioane, dar îmi 
pare bine. Eşti tu, şi parcă e şi alt- 
cineva. 

PONORAN: Mulţumesc, dar nu-mi do- 
resc să fiu altul. 

FLORICA: Acuma cu adevărat te-am 
supărat. 

PONORAN: Ori crezi că e întîia oară ? 

FLORICA: Nu înţeleg. 

PONORAN: Înţeleg eu și pentru tine. 

FLORICA: Nu ai fost niciodată rău. 

PONORAN: Pentru o singură dată mi 
s-o ierta și mie. (Lui Bologa) Şi 
dumneata, maistre, stai şi rizi. Rizi 
că bine ai pornit-o. 

BOLOGA: Eu aşa-mi spun, c-am por- 
nit-o bine. Hai, hai, certaţi-vă, ce 
v-aţi oprit? Hai că-mi place. 

PONORAN (cu alt ton, lui Bologa şi 
ca şi cum nu s-a întîmplat nimic): 
Spuneai că vrei să-ţi arunci ochii pe 
mașina asta de care-ţi vorbeam. (Se 
duce să caute mapa cu desenele.) 
Ce-i asta ? Caietul era aici. N-a fost 
nimeni. Nimeni decît Tibi. El l-a 
luat. Ştiu şi pentru ce. 

FLORICA: Pentru ce? 

PONORAN: Ştii şi tu. 

BOLOGA: Ei, nu! Nu. Acuma vin şi 
eu cu nu. 

FLORICA (strigat): Niciodată! Ştiu, 
dai în el ca să baţi în mine. (Cei doi 
o privesc în tăcere.) Şi acuma, de 
ce tăceţi ? A făcut el ce-a făcut, dar 
în munca lui e un om cinstit. Şi hoţ 
care să fure munca altuia, nu-i și 
n-o fost. Şi n-o fi. (La tăcerea celor 
doi.) Adică, voi nu mă credeți? Nu 
pe mine, dar pe Tiberiu. Că e un 
om cinstit. Că a rămas un om cin- 
stit. Îl ştiu mai bine decît voi toți. 
Mai bine decit se ştie el singur. De 
ce tăceţi? (Se întoarce brusc. În 
pragul casei sta Postole Tiberiu, care 
intrase cu puțin înainte, cu hainele 
sfişiate, obrazul pătat cu ulei, dar 
în mină cu caietul cu planul ma- 
şinii.) Tiberiu ! 

TIBERIU: Leul ! El îi! (Celor de față.) 
De la platou mi-au spus că ați por- 
nit încoace. M-am cam grăbit, aşa 
că... Rablionul mi-a ajuns unde tre- 
buie. La fier vechi. Poate că l-oi 
topi la unul din cuptoare, şi atunci, 


5 
RA 


ce motocicletă faină o ieşi! (Săltînd 
planul, trece înspre Ponoran.) Ioane, 
la mașina asta a ta, paletele, uite 
cum se pot regla. Şi aici, un sistem 
sanie, dus-întors. (Între timp, a sunat 
telefonul. Bologa, cel mai aproape, 
a ridicat receptorul.) 

BOLOGA (la telefon): Alooo! Aici, 
maistrul principal Bologa. Da, în- 
tocmai. Ultimele sfaturi. Cum? Că 
nu vor să plece? Da' asta cine a 
mai scornit-o ? Băieţii ? Păi îmi stau 
în faţă amîndoi și rîd. Rid de ce 
aud. (Cu gesturi, i-a silit pe cei doi 
tineri să se pronunțe. Acestora, ca- 
rea fac semn că merg, cu un oftat) 
Așa, măi tată. (La telefon.) De ce am 
oftat ? Nu ştiu să fi oftat. Şi doar 
am răsuflarea bună. Poate de la cen- 
trală, careva... Să trecem pe la dum- 
neavoastră ? Apoi, o să trecem. Uite 
că numai ce venim. (A închis tele- 
fonul, își șterge fruntea şi clipind 
celor doi tineri în anume înțeles, 
abia oftează. Cum băieții au izbucnit 
în ris, ride şi el, apoi aspru.) Risul 
pe altă dată. Acuma, repegior, fu- 
guţa, la secretar. Umblă, măi feciori. 
(Dă să iasă.) Cu bine, Florică, şi mai 
vorbim noi. Hai Tibi, hai Ioane. 

TIBERIU: Florica, îţi mulțumesc. Şi 
mai vreau să știi... (li cuprinde cu o 
privire pe Florica şi pe Ponoran, şi 
cu un glas tremurat.) Cu bine... (Dă 
să plece cu Bologa.) 

PONORAN (oprindu-l): Stai, mă, şi nu 
ne lua aşa popeşte. Că ea Florica pe 
tine te vrea şi nu pe mine. (Şi îm- 
pingindu-l lingă Florica.) Vă spuneţi 
ce vreţi, da’ fuguţa. Auzi cine ne-a- 
şteaptă. 

FLORICA (se trage deoparte): Da' ce, 
hotărăști tu pentru noi, pentru 
mine? Şi nu mi-l arunca aşa de 
gît, că uite nu-l mai vreau. Nici pe 
tine, nici pe el. Nu-mi trebuie ni- 
meni. 

BOLOGA: Ei, nici aşa. 

FLORICA: Ba aşa. (Şi cu un început 
de plins, aleargă afară.) 

BOLOGA: Duceți-vă, mă, careva de-o 
împăcaţi. Ei, care te duci ? Tu, Tibi, 
ce mai. (Și cînd Tibi e gata să 
treacă înspre ușă.) Adică, stai, mă 
duc eu, că aici se cere tactică... (Și 
a ieșit.) 

TIBERIU (după o tăcere): Vreau să 
ştii, Ioane, că nu plecam. Şi era rău 
de mine. Fiindcă e adevărat că am 
grăbit cuptorul. Ca să vă dovedesc 
că-s cineva. Dar numai eu ştiu cum 
îmi tremura inima, după fiecare 
şarjă, că n-o ieşi oţelul în compo- 
ziţia care trebuie. Şi mai vreau să 


ştii că-s tare bucuros pentru maşina 
asta a ta de aruncat dolomita. Şi că 
mi-s mîndru că eşti prietenul meu. 
Aşa. Acum ţi-am spus totul. 

PONORAN: Ia, uite-l ce orator! Mă 
Tibi, mă. (Şi-i, dă una în spate.) 

TIBERIU: Așa, măi Ioane, da dă-i 
mai tare. (Ponoran îi trage un ghiont 
mai tare.) Mai tare, mă ! (Alt ghiont.) 
Şi mai tare! 

PONORAN: Nici aşa. Vorba bătri- 
nului. Dar unde-i ? Ori te pomenești 
că n-a găsit-o. Ba auzi-i. Te faci ca 
şi cum n-ar fi nimic. Da' nu-s ei. 
(Se opreşte din vorbă, întrucit pe 
ușă a intrat Victorița. Pete de ulei 
pe obraz. Mindreţea ei de rochie, 
ruptă și sfişiată.) 

VICTORIȚA: Mă iertați. Eram afară 
şi am tot așteptat să fiu poftită. Dar 
Tibi, unde-i uituc... (Acestuia) Tot 
nu mă crezi ? Nu mă crezi că a fost 
o încercare ? Că de uşuratici şi ciu- 
pitori, câți îmi veneau înainte, destul 
am avut parte. Și am căutat un om 
curat, un om tare. Am vrut să fii 
tare. Ca Ponoran. Un Ponoran, dar 
cu firea veselă ca a ta. Așa te-am 
vrut. Şi pînă la urmă, aşa te-ai ales. 
Dar teamă mi-e că nu pentru mine, 
ci pentru Florica. I-afară cu bătrî- 
nul. Nu ştiu ce-o tot descîntă, dar 
ea plinge. Poate că şi altora li-i de 
plins. Dar n-au inima ceea. Sau nu 
le vin lacrimile. (Lui Ponoran) Ei, 
dom’ Ponoran, geaba strănuţi ca 
foca. Se întîmplă că nu-ţi vin lacri- 
mile. Nu-ţi vin. Şi tu eşti burete de 
atita plins. (Lui Tiberiu) Ei, cum 
s-ar spune, am căzut la examen. 
(Lui Ionci, care a stat toată vremea 
și-a ascultat.) Ca şi'tine, dragule. 

IONCI: N-am ştiut notele. 

BOLOGA (care între timp intrase de 
mînă cu Florica): Mai sînt ei şi alţii 
care nu cunosc notele. Şi unii nici 
nu gîndeau să le înveţe. Ba şi viața 
o luau după ureche. 

VICTORIȚA (lui Bologa, ca şi cum 
nu s-a întîmplat nimic): Frumoasă 
noapte. Şi focurile ca nişte stele, nu 
vi se pare? (Celor de față) Mă ier- 
taţi pentru ţinută. (Lui Ponoran) 
N-ai cumva un ac cu aţă? (Se pri- 
veşte.) Rochia mea de bal. S-a zis 


cu ea. 
BOLOGA (avind grijă să treacă cu 
Florica lîngă Tiberiu): Mde... cam 


așa. 

VICTORIȚA (primind acul cu aţa): 
Rochia o pun eu la punct, dar tran- 
dafirul... Aveam în corsaj un tran- 
dafir şi l-am pierdut. 

TIBERIU: Un trandafir ? De unde l-ai 

pri scos ? N-ai avut nici un tran- 

f, 

VICTORIŢA: Poate că-n inima mea, 
în adincul inimii purtam un tran- 
dafir. Un trandafir de care ştiam 
numai eu şi poate încă cineva. 

TIBERIU: A pornit-o. Gata. Acum 
ţin-te, măi frate-meu. 

VICTORIȚA: Adică, nu pot să fiu şi 
altfel de cum mă știi? (Cîntă.) 
„Buona sera, signorina, buona sera“ 
(Brusc.) Ei, nu! Şi mai ducă-se dra- 
cului toate signorinele cu întregul 
buona sera al lor. (Lui Tiberiu) Ori 
tot nu mă crezi ? (Celorlalți) Aţi au- 
zit? Nu mă crede. (Lui Ponoran) 
Nu mă crede! Dar ştiu că nici voi 
nu mă credeți. 

IONCI: Ba eu te cred. 

VICTORIȚA: Tu, Ionci ? Înseamnă că 
tot s-a găsit careva... Notele, poate 
nu le cunoşti tu, Ionci, da’ la oa- 
meni, ei, la oameni... Şi dacă ai 
căzut la examen, află că la un exa- 
men am căzut şi eu... (Cîntînd.) Az 
a szep, az a szep, a kinek a szeme 
kek. (Brusc.) Adică, unde scrie că 
s-au încheiat toate zilele? Şi exa- 
menul o să-l trecem noi. Ai să vezi. 

IONCI: De examen nu mă tem. Da’ 
după examen! Vezi pe cîte unul... 
Numai ce trece pe lîngă tine şi 
parcă luminează. Ji vii aproape şi 
cauţi să nu-i ieşi din pas. După o 
vreme, se duce el în drumul lui, iar 
tu într-al tău. Mergi și mergi, şi 
mergi, și odată iei seama cum își 
potrivesc şi alții pasul după al tău. 
Simţi cum luminezi și tu. Luminezi, 
da, dar cît şi pînă cînd? Şi cît de 
departe bate lumina ta — ei, asta e 
întrebarea. 

VICTORIȚA: Prea adînc. Nu înțeleg. 

PONORAN: Ai înțeles. 

VICTORIȚŢA: Crezi ! (Lui Ionci) ser 
dacă am merge în pasul... ! 
să luminăm şi noi, şi eu? Dia 
Uite la dom’ Ponoran, care-i om în- 
vățat, cum dă din cap că da. (Brusc.) 
Mai ştii ?! Poate să găsesc şi tran- 
dafirul ce l-am pierdut. Trandafirul 
meu. Atunci s-o vezi tu pe Vichi! 
Fraţilor, o să fie bine. O să fie bine. 
(Și înclinîndu-se cu o genuflecție 
ștrengară, o ia din loc.) Cu bine. Cu 
bine, tuturor! (Și luîndu-l de braț 
pe Ionci, trece afară.) „Buona sera, 
signorina, buona sera“. 

BOLOGA (cu un fel de regret): Apoi, 
sara bună îți dorim şi noi. (Lui Ti- 
beriu, Floricăi și lui Ponoran.) Hai 
şi voi, că acuma o să tot aveți prilej 
şi de tăceri şi de vorbă. Doi ani îi 

vreme să vă ştiţi şi inimile. Să le 
puneţi şi pe hîrtie. Vezi, Florică, 
să-mi aduci şi mie scrisorile să le 
citesc. Parcă le şi văd, kilometri de 
hîrtie. Să-nalţi scară între pămînt 


şi cer. 

IONCI (Victoriţei, din prag): Auzi! 
Să-nalţi scară între pămînt şi cer. 
Între cer şi pămînt. Ce vorbe! 

BOLOGA: Ia nişte vorbe acolo, ce te 
miri. 

IONCI: Vorba, cuvîntul e ca un suflet 
stingher, nu înseamnă mare lucru. 
Dar cînd merg ele, cuvintele, îm- 
preună, ehei, atuncea, da — nu ştiu 
cum — da' capătă o strălucire ca 
aceea... Şi-apoi a fost frumos spus. 
Îmi plac cuvintele mari, frumoase, 
care se sprijină unul de celălalt. 
Sună greu. Parcă sînt un şir de 
statui care umblă. 

VICTORIȚA: Hai lonci, şi las-o în- 
curcată. 

BOLOGA: Ba să n-o lase încurcată. 
(Lui Ionci) Vezi, măi tată, la cuvinte 
n-am luat eu seama şi nu ştiu cât 
îs de frumoase cînd se leagă şi 
merg împreună, dar de oameni ştiu 
bine că aşa-i. Îi de seamă ca oa- 
menii să meargă împreună, să se 
sprijine unul pe celălalt; dar nu cum 
te porneai plecat tu acuma cu Vic- 
toria, ca orbul și ologul din poveste. 

VICTORIŢA: Şi eu cine aş fi? Orbul 
sau ologul ? 

IONCI (cu mustrare): Nu se face, Uta! 
Că-i ştiut: fiecare moare din ce are 
prea mult. 

VICTORIŢA (pe jocul ei): De prea 
multă lumină îți pierzi vederea; de 
neumblare, folosinţa picioarelor... 

BOLOGA (intrerupînd-o cu duritate): 
Iar de atita agerime și frumuseţe, şi 
din prisosul cesta de putere cu cît 
ai fost învrednicită, vezi bine că se 
reîntorec ele toate împotrivă-ți ca un 
fel de otravă, o cumplită otravă. 

VICTORIŢA (cu disperare în glas): 
Dar ce-mi rămîne să fac? Ce pot 
să fac?! 

BOLOGA: Vină cu noi. Hai, vino. Hai 
şi-ai să te cunoşti, să-ți desluşeşti 
adîncurile, ca să te ştii şi să te aduni 
pe gîndul cel bun şi adevărat. (li 
întinde mâna.) Ce spui? Vii? Cu 
timpul, din întîlnirea aceasta a noa- 
stră poate c-o răzbate să se vadă şi 
lumina de care s-a vorbit şi care 
nu-i alta decît însuşi mersul înainte 
al firii, mersul înainte al nostru, al 
oamenilor. Asta-i, dragii mei. Ce-i 
om şi viață merge înainte. Merge 
înainte ! 


I N A 


Gr, Vasiliu-Biriic în Domnul Jourdain 

n viața unui teatru tînăr, primul spectacol de succes înseamnă 
un stimulent și o obligaţie, ceea ce constituie, desigur, un mediu 
creator, dar şi o sursă de legitime neliniști cu privire la felul 
cum va fi întîmpinat următorul spectacol. Așa s-au petrecut 
lucrurile la Teatrul de Comedie, care a ezitat destulă vreme 
înainte de a prezenta o altă premieră, revenind, corijînd şi cău- 
tind, din toate puterile, să nu dezmintă o încredere unanimă, 
atit de drept şi de generos acordată. Trebuie să spunem — şi 
aceasta spre onoarea colectivului său artistic — că înainte de a se înfăţişa publicu- 
lui cu Burghezul gentilom, teatrul a supus noul său spectacol unui examen sever, 
provocînd discuţii, cerînd cu fervoare opinii, semnaliînd lacune şi solicitîind mereu 
mai mult interpreților. Au fost de-a lungul repetiţiilor clipe de satisfacție generală, 
răsturnate violent de momente de îndoială, neașteptate accente de descurajare, 
urmate de explozii de încredere. Departe de a vedea în toate acestea numai teama 
de judecata spectatorilor, apreciem în cel mai înalt grad scrupulele și exigenţele 
unui colectiv care străbate cu seriozitate și răspundere treptele dificile ale pro- 
cesului de creaţie, și care caută să-și contureze un profil distinct. Adevărul este că 
problemele pe care piesa lui Molière le punea în faţa teatrului nu erau dintre 
cele mai ușoare. Ce trebuie reținut astăzi în primul rînd din Burghezul gentilom ? 
Şi cum să fie evitată acea lumină fără fluiditate sub care se mai joacă încă uneori 
cele mai strălucite opere ale trecutului, făcîndu-se din ele ilustre amintiri ale cul- 
turii, dar nu mai mult decît ilustre amintiri ? Pentru ca în piesa lui Molière să 
pulseze victorios un sînge tînăr și aprins, teatrul s-a hotărît să rețină din Burghezul 
gentilom apelul la o viaţă adevărată, simplă, nepervertită de prejudecăţi sociale, 
etice. Şi nu a greşit. Căci în Burghezul gentilom, Molière vizează deopotrivă pe 
parveniţii burghezi şi pe nobilii de sînge care, trăind din aparenţe, sînt satistăcuţi 
de aparențe, complăcîndu-se într-o societate ierarhică şi conformistă. Nobilul şar- 
latan, cinic și abuziv, parazit construit din formule țepene și din simboluri gău- 
noase, trăind dintr-o magnificență dubioasă și dintr-o grandoare terfelită de cerşe- 
torie, ca şi burghezul care idolatrizează condiţia aristocratului, orb la adevăruri 
sigure ce umblă pe străzi ziua în amiaza mare, îi apar la fel de ridicoli lui Molière. 
Domnul Jourdain şi contele Dorante sînt efigiile unei lumi tiranizate de con- 
venţii și sufocate de prejudecăţi, pe al cărei program de valori se află în primul 
rînd contrafacerea şi simularea. Rizind de aristocrația scăpătată, care-şi tranzac- 
ționează rangul pentru punga de aur a burghezului, şi de parvenitul burghez care-şi 


* Data premierei: 19 februarie 1961. Regia: Lucian Giurchescu. Decoruri şi costume: Dan 
Nemțeanu, Muzica : Pascal Bentolu. Distribuţia : Gr. Vasiliu-Birlic (domnul Jou'dain) ; Nineta Gusti 
(d-na Jourdain); Sanda Tom (Lucille); Vasilica Tastaman (Nicole); Val. Plătăreanu (Clâonte) ; 
Iarina Demian (Dorimâne) ; Iurie Darie (Dorante) ; Aurel Cioranu (Covielle); Dem. Savu (Profeso- 
rul de muzică) ; Mircea Balaban (Profesorul de dans): Amza Pellea (Profesorul de scrimă); Mircea 
Constantinescu (Profesorul de filozofie) ; D. Rucăreanu (Maistrul croitor) ; D. Chesa (Primul valet); 
M, Rolea (Al doilea valet); E. Cassian (Un elev). 

Scenă din actul I: Domnul Jourdain la - lecţia 
de muzică, ascultind pastorala executată de elevii 
profesorului respectiv 


cumpără o ascendență ilustră, Molière face indirect elogiul omului nepervertit de 
ranguri, veștejind privilegiul, pronunțindu-se în favoarea firescului şi subliniind 
noţiunea de valoare umană pe deasupra oricăror considerații de naștere. Naturalul 
este o idee de bază în această piesă. Efortul lui Molière este de a degaja faptul 
vieții, simplul fapt de a trăi, de toate superstițiile epocii, de a-i reda pe de o parte 
sensul superior și de a arăta pe de altă parte, unde duc falsul și contrafacerea, 
înlocuirea unei viziuni firești cu o viziune artificială, schimbarea unor valori reale 
cu valori mincinoase. : 

Regizorul (Lucian Giurchescu), folosind excelenta tălmăcire a lui Victor -Efti- 
miu, a înțeles că în piesa lui Moliere totul este văzut enorm, în primul rînd 
opacitatea voluntară a personajului principal. El a înţeles foarte bine că în Bur- 
ghezul gentilom totul este manifest, despuiat, impus spectatorului ca un adevăr 
indiscutabil că nu rămîn colțuri pînă la care să nu fi ajuns luminile autorului, iar 
aceste lumini vin în avalanșă, brusc, strălucitor, că ne întîlnim mereu cu realitatea 
faţă în faţă, iar portretele sînt stricte, făcute din linii ferme. 

Regizorul a sesizat că, sub raport artistic, Burghezul gentilom reprezintă o 
piesă de convenții stricte, iar intriga ei înseamnă o suită de situaţii false, care se 
încrucişează în cîteva rinduri cu un balet ce subliniază pe de-a-ntregul ideea că 
totul constituie un divertisment. De aceea, el a fost sensibil la acel exces voit de 
caracterizare care este propriu piesei, la acel relief sporit al faptelor, şi care ne 
arată direct și mereu că sîntem în ficţiune, în teatru. Primul său merit rămîne, 
așadar, de a fi înfruntat convenţia şi de a o fi impus, în bună măsură, ca o con- 
venţie. (În această direcţie el a fost ajutat de decorurile şi de costumele desenate 
de Dan Nemţeanu și care oferă eroilor piesei prilejul să evolueze în cadrul unui 
univers de carton, plimbindu-și siluetele ca pe niște caricaturi vii.) 


AUE iiecto 


Ce stil de joc trebuie să propună ansamblului regizorul ? Convins că un re- 
gizor care acceptă să privească prin intermediul unei viziuni prăfuite, cu „ochi 
bătrîni“, o piesă clasică, că un regizor care nu face decît să şlefuiască vechile in- 
strumente de observaţie și de înțelegere, riscă să ne restituie o imagine inexpresivă 
a celui mai fermecător text, L. Giurchescu a încercat un drum nou. Experienţa 
lui Piccolo Teatro era atrăgătoare, dar, în același timp, îi impunea respect mult 
vestita punere în scenă de la Comedia Franceză. De aceea, el a refuzat să adopte 
pur și simplu modul de interpretare al lui Piccolo Teatro (care ne prezintă simul- 
tan imaginea primă a piesei și imaginea ei modificată de timp), ca şi pe cel al 
Comediei Franceze (unde actor şi erou se identifică de-a lungul unui joc foarte 
academic). El s-a hotărit să evolueze pe două drumuri, fără să-și dea seama de 
dificultăţile întreprinderii sale. Şi-a propus mai întîi să deseneze pe unii dintre 
eroii piesei (perechile de amorezi), trecînd dincolo de jocul faptelor și înțelegîn- 
du-le prin optica unor oameni de astăzi. Interpreţilor acestor roluri el le-a cerut 
să nu participe la destinul personajelor cărora le dau viață şi să nu se lase depășiți 
de acest destin, ci să se desolidarizeze cu umor de întimplările prin care trec. Şi 
şi-a propus apoi — nu fără a se lăsa influenţat de unii interpreţi — să păstreze pentru 
alte roluri (d. Jourdain, de pildă) linia clasică. Pe interpreţii acestor roluri, el nu 
i-a decis să pună o zonă de răceală între ei și personaj, și practic, i-a lăsat să se 
confunde cu eroii „în pielea“ cărora intrau, ceriîndu-le numai ca epitetul comic, 
efectul imediat, să tindă spre intensitatea maximă, sugerindu-le să scormonească 
şi să exprime straturile cele mai adinci ale sentimentelor pe care le încercau. 

Lucian Giurchescu fiind un regizor căruia nu-i lipseşte deloc imaginaţia situa- 
țiilor comice și care încearcă din plin plăcerea de a lăsa replicile să se rostogo- 
lească, cumulind ascuţite observaţii sociale și psihologice, a avut ambiția să evite 
stridențele și să realizeze un spectacol de ţinută. 

Trebuie spus însă că în timpul repetițiilor cele două stiluri nu fuzionau deloc, 
şi fiecare își păstra individualitatea lui proprie. Gr. Vasiliu-Birlic se contopea cu 
d. Jourdain într-un joc nervos, direct, iar Val. Plătăreanu, de pildă, sublinia 
ceea ce-i emfatic şi artificios în Clonte, punînd o sticlă izolatoare între el şi per- 
soniaj, tratîndu-şi rolul cu o ironie degajată. La repetiţii aveam de-a face tot timpul 
spectacolului cu două voci cu timbru distinct şi ele nu se armonizau. Aceasta a 
şi fost, de altminteri, tema unei agitate discuţii între membrii echipei artistice, 
regizor şi directorul teatrului. 

La această discuţie, Gr. Vasiliu-Birlic susținea ca întreg spectacolul să se 
desfăşoare pe exploatarea situațiilor în ceea ce au ele mai comic. El pleda pentru 
ca expresia artistică a spectacolului să nu fie alta decît cea confirmată de ani şi 
întărită de succesele înregistrate. Voia, cu alte cuvinte, să-l interpreteze pe domnul 
Jourdain după clasica sa imagine, înfățişindu-l pur şi simplu ca pe un om măr- 
ginit, cumsecade într-un anumit fel, total dezarmat intelectualiceşte, dar în alt fel 
intransigent și absolut în „adevărurile“ care i s-au revelat, împărțit între jena 


Scenă din spectacol. De la stinga la dreapta: Nineta 
Gusti (doamna Jourdain); Gr. Vasiliu-Birlic (domnul 
Jourdain); Iurie Darie (Dorante) 


Domnul Jourdain descoperă miracolele „orto- 
grafiei“: Gr. Vasillu-Birlic (domnul Jourdain) şi 
Mircea Constantinescu (Profesorul de filozofie) 


pentru condiția sa socială și o îndirjită credinţă în virtuțile stilului de viaţă aris- 
tocratic la care aspira. Şi mai voia ca şi toți ceilalți interpreţi să fie în acelaşi 
spirit, perpetuat de tradiţie. Lui îi era teamă ca o interpretare „distanțată“ să nu 
exprime parțial fizionomia eroilor, sărăcind-o, reducînd-o şi simplificînd-o, actorul 
fiind condamnat să ignoreze din capul locului o seamă de nuanțe prea instabile 
şi prea rapide, după părerea sa, pentru ca să intre într-o interpretare detașată. 

Regia și, odată cu ea, mulți alți interpreţi își exprimau însă convingerea că 
cel puţin o parte din actori trebuie să-și descrie personajele, rizind ei înşişi, 
amuzindu-se de farsele prin care trec, comentind piesa într-un spirit liber şi con- 
temporan. Aveau credința că mulți din eroii „divertismentului“ trebuie supuși re- 
gimului unei critici limpezi şi categorice, iar silueta lor să fie conturată cu lucidi- 
tate, ca şi cum am retranscrie cu ortografia de astăzi o pagină imprimată cu un 
tipar vechi. Ei ţineau să reliefeze cu îndrăzneală unele naivităţi ale personajelor 
şi, în același timp, să le înconjoare alteori cu afecțiunea pe care se simțeau datori 


să le-o arate. 

(În paranteză fie zis — dacă repetițiile au stagnat o vreme, a fost tot pentru 
că cele două linii de joc nu se aliau. Mircea Constantinescu, de pildă — pe care-l 
socotim un actor sensibil și dotat —, juca rolul Profesorului de filozofie fără să se 
confunde cu personajul său şi era derutat de convinsa replică pe care i-o dădea 
Gr. Vasiliu-Birlic. A fost necesar un număr mare de repetiţii pentru ca cei doi 
interpreți să se armonizeze.) 

Dialogul între cele două poziţii artistice adverse a fost zgomotos, aprins şi, 
într-o măsură, fecund, fiindcă, dacă nu a dus la un spectacol unitar, jucat de la 
început pînă la sfîrşit în același stil, a izbutit cel puţin să evite disonanțele. 

Nu putem omite un fapt exemplar scos la iveală de repetiţii, și anume, analiza 
foarte serioasă (consemnată în diverse „minute“), făcută fiecărui interpret în parte, 
ca și străduința generală de a se înlătura neajunsurile, Așa, de exemplu, A. Cioranu, 
în rolul lui Covielle, valetul lui Cleonte, era volubil, avea haz. se comporta na- 
tural, dar naturalețea lui era naturalețea de toate zilele şi nu aceea pe care-şi 
pune sigiliul arta. Lucrul a fost semnalat, și artistul a remediat în parte lacuna. 
Iurie Darie, interpretul contelui, avea prea puțin din ţinuta clasei lui şi, mai ales, 
nu scotea la iveală nici interesele care-l mină, nici prețiozitatea vană, deșertul 
sufletesc în care se complace, gesturile de serie pe care le face și sentimentele de 
clișeu pe care le încearcă. După ce această observaţie i-a fost comunicată, a făgă- 
duit să-și revizuiască interpretarea. 

De la repetiţii la premieră, multe lucruri s-au închegat în valoroase momente 
scenice. Dintre acestea ne-au rămas cu deosebire în memorie lecţia profesorului 
de filozofie, în care cuplul Gr. Vasiliu-Birlic și Mircea Constantinescu realizează o 
suculentă șarjă la adresa ignoranței şi a fatuităţii, întîlnirea dintre domnul Jour- 
dain cu personajele care întruchipează victoriosul bun simț, și mai ales scena-balet 
a „capriciilor dragostei“, jucată cu vervă de Val. Plătăreanu (Clâonte), A. Cioranu 
(Covielle), Sanda Toma (Lucille) şi Vasilica Tastaman (Nicole). Dar — regizoral 
vorbind — nu avem incă de-a face cu un spectacol unitar ca stil. Un spectator 
atent ar putea marca „intrările“ celor două stiluri pe care le prezintă personajele 

(cînd cu o detaşare, cînd într-o totală identificare cu rolurile lor). Este adevărat 
că tranziţiile au fost atenuate în mare măsură, dar spectacolul n-a căpătat o sigu- 
ranță care să se resimtă fericit pînă în cele mai mici amănunte. 

Birlic a rămas în spectacol consecvent punctului său de vedere. D. Jourdain 
intră afund în farsele care i se joacă, suportind toate păcălelile cu o candoare 
care nu-l absolvă, ci-l acuză, şi e de o opacitate senină. De unde ia domnul Jour- 
dain această forță de a persevera, de unde deține el această putere fanatică de 
a crede în tot ceea ce-i convine? Cum se poate ca acest om aplicat, practic prin 
excelență (dovadă, averea pe care și-a striîns-o), să se lase minţit cu atita. groso- 
lănie ? Actorul a subliniat aici că domnul Jourdain este victima fără scăpare, fana- 
tică, a unei ambiţii absurde şi ridicole care-i paralizează toate reacţiile normale. 
Această ambiţie îi impune o optică ce schimbă proporţiile lucrurilor, tulbură adevă- 
rurile şi-l îndeamnă să confunde realitatea cu imaginea pe care şi-o face. 
el despre realitate, fiind un om deformat de iluzie, care a pierdut simțul 
măsurii, provocînd paroxistic adevărul şi bunul simţ. Marele actor a jucat rolul 
acceptîndu-l ca personalitate umană și subliniind cu strălucită ştiinţă 
a detaliului mimic, gama sentimentelor încercate. Caracterul de farsă al piesei lui 
Molière nu îngăduia însă adînciri de caracterizare (ca în Tartuffe sau în Mizan- 
tropul), şi actorul tinzînd spre o asemenea întreprindere a fost, evident, handicapat. 
De aceea, în multe din scenele spectacolului, în care parodia e necesară, e obliga- 
torie, interpretul s-a confundat cu domnul Jourdain, iar latura satirică a fost um- 
brită de „experiența umană“ pe care o traversează eroul. De pildă în scena „turcă- 
riei“, bine înțeleasă de regizor ca o feerie de cinci parale, de o trivială somptuozi- 
tate, de un ameţitor desfrîu de culori și de sunete, s-a menţinut într-o evlavie cam 
monotonă. L-am fi vrut să privească, în acea clipă, lumea ca printr-o nesigură 
splendoare de ochean fantastic, copleşit în nenumărate feluri de festiv şi de deco- 
rativ, să apară grotesc în ambiția sa de parvenire. Pe linia unei detașări de perso- 
najele întruchipate au jucat cele două perechi de tineri. 

Val. Plătăreanu (Clâonte) şi-a compus rolul cu umor, urmărind ceea ce este 
nou în linia regiei. Sînt ridicări şi depresiuni subite în acest joc copleșit de lacrimi 
şi grimase, menit să sublinieze un pustiu sufletesc care se exprimă caricatural 
patetic. Am recunoscut în interpretarea sa capacitatea de a lumina critic într-un 
portret o categorie socială. 

Sanda Toma a jucat-o pe Lucille aliind unui sentiment de artificiu şi comple- 
zență o cochetărie șireată. 

În rolul valetului, A. Cioranu a avut momente de tinerețe, de ingenuozitate, 
și este unul dintre interpreţii care a reliefat cu multă înţelegere sensurile satirice 
ale piesei. 

Vasilica Tastaman (Nicole) ne cucerește prin naturaleţe și haz. Ea a rîs cu 
gura plină şi s-a sufocat de indignare în fața mascaradelor puse la cale, uluită că 
farsele cele mai ţipătoare trec neobservate de ochii d-lui Jourdain. 

Interesant realizaţi sînt toți profesorii: Dem. Savu — linguşitor, aprig la ar- 
ginți şi laş; Mircea Balaban — profet al reculegerii estetice prin balet, fermecat 
de zvonul gloriei; Amza Pellea — de o prostie primară, ţanțoșă, și de un orgoliu 
agresiv- care se întemeiază exclusiv pe forţa sa de a ucide un-om, fie numai pe 
cale demonstrativă; Mircea Constantinescu — fiinţă gînditoare, prăbuşită sub povara 
condiţiei ei sociale, întruchipare a mediocrității de cugetare şi a platitudinii de 
simţire, care, în meseria sa tristă de dascăl întru înţelepciune, duce ca pe o deviză 
zădărnicia existenței sale. 

Aici se cuvine o menţiune specială regizorului (care a ştiut ca în figura spada- 
sinului elegant și cavaler, să vadă bruta mărginită) și artistului Mircea Constanti- 
nescu (care a ştiut să vadă în Profesorul de filozofie nu numai gînditorul ce ne 
îndeamnă să eliminăm din suflet impulsurile „josnice“, şi care-şi iese din fire în 
cel mai nesăbuit chip, dar şi o făptură bătută de toate valurile). 

Nineta Gusti a fost, aşa cum i-a cerut regizorul, femeie de bun simţ, şi deci 
o apariţie care nu ne intrigă, care nu ne surprinde, care nu ne bruschează. Ea a 
reliefat ansamblul de calități medii, precise, de bun simţ, ce formează baza morală 
de pe care personajul respinge ambițiile domnului Jourdain şi refuză să se lase 
antrenat de visurile sale. 


Iurie Darie — cu o foarte potrivită em- “ 
fază, dar de-a lungul unui joc palid — și 
Iarina Demian — distribuită în ultima clipă 
în rolul marchizei — au scos la iveală vi- 
ciile, simulaţiile și imposturile nobilimii de 
rang, arătînd că sub mascarada convențiilor 
se ascunde goliciune sufletească şi că în de- 
şertul existenței acestei clase, în care pulbe- 
rea sentimentelor se agită sub vîntul pasiu- 
nilor mincinoase, nimic nu e grav, nimic 
nu e adevărat. 

Este meritul regiei că fiecare personaj 
a fost diferențiat. Sînt foarte puţine apariţii 
nesemnificative în galeria eroilor, o singură 
trăsătură ajungînd să realizeze un personaj; 
chiar siluetele episodice, apariţiile secundare 
ce se pierd în rumoarea, în mișcarea întregii 
opere, au un contur al lor. (Mă refer, de 
exemplu, la D. Rucăreanu în rolul Maistru- 
lui croitor.) Există apoi mici „găselnițe“, dar 
de mare efect, pe lîngă care ar fi nedrept să 
trecem. Așa este, bunăoară, scena în care 
elevul Profesorului de muzică — după ce își 
cîntă cu lamentări ridicole suferința amo- 
roasă — lovit peste piept, își reia aria ca o 
păpușă mecanică. 

Dar, din păcate, artele ce compun spec- 
tacolul (joc, muzică, balet) nu formează un 
tot omogen. În adevăr, nici muzica lui 
Pascal Bentoiu, nici baletul Verei Proca nu 
s-au acordat cu fondul satiric al comediei. 
Iustraţia muzicală, ca și cea coregrafică au 
fost concepute și realizate într-un spirit de 
seriozitate şi gravitate, care contrazice ideea , 
de satiră. Procesiunea somptuoasă de culori, 
risipa de sunet, de gest, de mişcare core- 
sir riscă să arca ra rînduri 
spre finalul piesei) pivo n jurul căruia 
să se întoarcă toată povestea Burghezului Vasilica Tastaman (Nicole) 
gentilom. În aceste clipe, înțelesurile piesei 
trec mai greu rampa, strivite sub o străluci- 
toare cascadă, și — vai nouă! — me lăsăm purtați şi copleșiți, odată cu d. Jourdain, 
de fastul scenelor care i se perindă pe dinaintea ochilor. 

Dorinţa de a spune tuturor lucrurilor pe nume, cu voluptuoasa decizie de a 
rupe orice rezerve, de a lovi personajele comediei sub un val de adjective pălmui- 
toare, de a face să strălucească viu comoara de observaţii morale și de experienţă 
umană a clasicilor, cere regizorilor şi interpreţilor de astăzi să afle mijloacele de a 
valorifica ceea ce este venerabil în marile opere ale trecutului prin ceea ce ră- 
mine veșnic tînăr în ele. Spectacolul Teatrului de Comedie cu Burghezul gentilom 
este, în acest sens, o încercare, din meritele şi neajunsurile căreia se pot trage o 
seamă de concluzii dintre cele mai fertile. Spectacolul dă cronicarului dreptul să 
formuleze exigenţe pe care numai un teatru de ţinută le îngăduie. Mai este nevoie 
să spunem că aceste exigenţe onorează spectacolul ? 

B. Elwin 


www.cimec.ro 


SA 


E 
pi 
£ 


Scenă din spectacol (Teatrul Municipal) 
De la stinga la dreapta: Fory Eterle (Lo- 
cotenent Knapp), Mihai Mereuţă (Legio- 
narul), Vasile Boghiţă (Cavalerul crucii de 
fier) şi Gh. Ghiţulescu (Andrei) 


Teatrul Municipal. Data premierei: 4 decembrie 1960. Regia şi decoruri: Liviu Ciulei. 

itia : Jules Cazaban (Profesorul); Ileana Predescu şi Vasilica Tastaman (Ada) Liviu Ciulei 
şi Gh. Ghiţulescu (Andrei); Lazăr Vrabie (Mihai); Fory Eterle (Locotenent Knapp); Vasile 
Boghiţă (Cavalerul crucii de fier); Mihai Mereuţă (Legionarul). 


Teatrul de Stat din Timişoara. Data premierei: 1 octombrie 1960. Regia: Emil Reus. 
Decoruri : Virgil Miloia. Distribuţia : Gheorghe Leahu (Profesorul); Gilda Marinescu (Ada); 
Laurenţiu Azimioa (Andrei) ; Eugen Tănase (Mihai): Radu Avram (Locotenent Knapp); Ste- 
lian Cremenciuc (Cavalerul crucii de fier); Radu Coriolan (Legionarul). 


Teatrul Maghiar de Stat din Satu Mare. Data premi : 20 decembrie 1960. Regia: 
Dan Alecsandrescu. Decoruri: Victor Cupşa. Costume: Szatmári Agnes. Distribuţia: Desi Jenö 
(Profesorul) ; Elekes Emma (Ada); Csiky András (Andrei); Acs Alajos (Mih Török József 
(Locotenent Knapp): P. Miklós István (Cavalerul crucii de fier); Vajda András (Legionarul). 

assacaglia e o piesă a raporturilor dintre artist şi societate, 
a crizei intelectualului în lumea capitalistă. Problema nu e nouă, 
ea a frămîntat generaţii multe de scriitori ai secolului nostru, mai 
ales după cel dinții război mondial, ajungind la exasperare în 
timpul celui de al doilea. Artistul are dreptul să se izoleze, să 
„evadeze“ din societate, atunci cînd realitatea acesteia îi repugnă ? 
Are artistul dreptul la dezerțiune, atunci cînd întreaga lume e 
încleştată în bătălia decisivă care va da cîştig de cauză omului 
sau neomului ? Au dreptul artistul, intelectualul, să-și făurească, pe loc, o aristo- 
cratică desprindere spirituală şi materială de mediul contingent? E deajuns oare 
ca artistul să pronunțe ca pe o formulă magică: „am refuzat jocul numit război“, 
pentru ca războiul şi efectele lui pustiitoare să-l ocolească de la sine ca pe un 
obiect sacrosanct? Firește, nu. E răspunsul pe care l-au dat istoria și realitatea, 

răspunsul pe care-l preia şi Passacaglia. Există, la începutul piesei lui Titus Po- 
povici, trei personaje care trăiesc — la niveluri diferite — mistuitoarea, sufocanta 
dramă a izolării: Profesorul de muzică; Ada — fiica lui; Andrei — elevul şi posibilul 
său ginere. Sîntem în vara lui 1944. Profesorul vegetează resemnat într-o inactivitate 
forțată, fiind scos din învățămînt în urma unei insulte aduse, la beţie, „domnului 
Antonescu“. Ada, din aceeaşi cauză, a fost eliminată din şcoală. Andrei e dezertor, a 
refuzat să participe la război şi stă ascuns în pivniţa Profesorului. Împreună, alcă- 
tuiesc o lume perfect închisă, izolată de cea dinafară. Între ei şi societatea oficială 
a fost un început de polemică, dar la prima ciocnire au preferat să se retragă, 
convinşi că prin vremelnică însingurare se vor păstra intacţi, puri, ca înainte, 
feriți de murdăria societăţii şi a războiului. Spune Andrei: „Timpul nu există(...) 
S-a speriat de noi şi ne-a ocolit. Ne-a lăsat pe o insulă. Trei naufragiaţi — 
veseli“. Ada, neconvinsă, insistă: „Şi ce se va întîmpla dacă ne vom da seama că 
timpul, totuși, a trecut?“ Răspunsul vine comod, consolator: „Vom fi tare 
fericiți că n-a lăsat în noi nimic rău. Ada, ceea ce numeşti tu „timp“ sînt 
aceşti patru ani... Pentru toţi cei de-afară, asta a însemnat ceva urit, hidos.. 
frică... mizerie... umilinţă... ticăloşie...“ 


Trei oameni, trei intelectuali, vor să se strecoare, pe lîngă pereţii de flăcări 
ai războiului, întorcînd capul, prefăcîndu-se că nu le simt dogoarea, bucuroşi că 
nu le-au ars degetele, ca altora. Dar bucuria e aparentă. Cea mai sinceră cu sine 
şi cu ceilalţi, cea mai realistă, Ada, simte că trăiesc pe nisip, în amăgire: „Doamne, 
tată, ce s-a întîmplat cu noi? Că tot ce facem e atit de trist? Ca și cum ne-am 
feri unii de alţii (..) Unde greşim noi?“ Andrei, care se socoteşte inocent, o 
contrazice, dar Ada argumentează: am greșit „pentru că nu sîntem fericiți... nici 
unul“. Ada nu vrea să se mintă, ea ştie că viața lor e falsă, că va trebui să se 
întimple ceva care să-i aşeze pe un făgaş de viaţă firesc, adevărat, şi-i spune 
lui Andrei: „Şi mi s-a părut că tot ce facem noi, iartă-mă, chiar muzica ta, e 
aşa de fără importanţă! Că ar trebui altceva, nu ştiu ce... ceva care să ne facă 
să fim fericiți că trăim. Mai buni şi să înțelegem totul, fără să fie nevoie de 
cuvinte...“ Drama e în însuși sufletul lor, războiul n-a făcut decît să-i precipite 
şi să-i exacerbeze evoluția. Drama stă în izolare, în acest măciniş în gol al artei 
pentru sine şi pentru nimeni. Profesorul, Ada și Andrei s-au închis în trei 
cercuri concentrice, ca în trei îngrădiri de sirmă, care le feresc existenţa de 
viltoarea de-afară, dar în același timp îi și amenință cu sufocarea. E o lume, 
un infinit mic, care vrea să-și apere din răsputeri puritatea, dar și comoditatea 
morală, Însă coaja care izolează această lume se dovedește a fi mai fragilă decît a 
unui ou. „Timpul“, pe care mai ales Andrei îl repudiază şi căruia îi neagă evidenţa, 
irupe în leagănul călduţ al „turnului de fildeș“, cu tot cortegiul lui de violenţe 
şi intoleranţă. „Timpul“ acesta nu bate, bine educat, la ușă, ci dă buzna. Abia 
mai e răgazul ca oamenii dinăuntru să fie avertizaţi: „Voi unde trăiţi? De azi 
dimineață ne batem cu nemţii, în oraș. Și acum a sosit o coloană care se retrage 
şi ne-a încercuit...“ Şi imediat după aceea, drapat în sinistrele sale uniforme, 
pătrunde în casa Profesorului, fascismul: locotenentul Knapp, Cavalerul crucii 
de fier şi Legionarul. E drept, fascismul hăituit, încolţit, crepuscular, dar tocmai 
de aceea exasperat, paroxistic, gata să se desfacă în componentele neomeniei sale 
primare. 

Dar, neașteptat lucru, între pianistul Andrei și Knapp, profesorul de filo- 
zofie mobilizat, se angajează repede o discuţie cordială, bazată pe „eterna înţe- 
legere subterană între intelectuali“. Împreună, savurează deliciile „Passacagliei“ 
lui Bach, împreună fac elogiul „elitelor“ spirituale, al celor „cîţiva... foarte 
puţini, care gindim“, care în același timp sînt „singuri... şi prin asta liberi!“ Cei 
doi par, la un moment dat, vase perfect comunicante: „Cit de frumos vorbiţi, 
cît de înălțător !“ — îi spune Knapp lui Andrei, cînd acesta perorează: „...aş da 
totul să pot crede că alții... «publicul», acest zid duşmănos şi necunoscut, înțelege 
aşa cum vreau eu să înțeleagă, secretul acestei bucăţi de Bach, de pildă... ţipetele 
de neliniște, de căutare, de îndoială... mai ales de îndoială... În tot: în Dumnezeu, 
în sine, în ceilalți... şi la urmă, urletul final: trebuie! trebuie! Totuşi, trebuie 
ceva și nu ştim ce!“ Desăvirşitul acord de idei apropie ceasul confidenţelor, 
nivelează orice diferență sau asperitate. Dar tocmai cind Andrei trăiește bucuria 
comprehensiunii reciproce, Knapp îl aduce brutal la realitate. Nu, etalonul 
fuziunii şi efuziunii lor nu e interpretarea identică a lui Bach, nu e nici măcar 
teoria elitelor şi nici cea idealistă a artei. Pentru Knapp, etalonul rezidă în 
capacitatea de a ucide semeni „ca şi cum ar fi împuşcat scaune, sau sticle“... 

Nazismul, războiul, militarismul au răsturnat criteriile. Între profesorul de filo- 
zofie idealistă, care „trage cu pistolul“, şi artistul care „a refuzat jocul numit 
război“, nu mai pot exista punți de înţelegere, în afară de cele ale cruzimii, ale 
neomeniei, pe care Knapp o vrea generală. E un adevăr amar şi teribil, desco- 
perit cu o clipă prea tîrziu de tinărul pur, imaculat, dar dezarmat, şi de aceea, 
plătit cu propria lui ființă de artist: sub patronajul moral al lui Knapp — 
Cavalerul şi Legionarul frîng cu un cleşte degetele lui Andrei, anulîndu-i pentru 
totdeauna însăși rațiunea de a fi (pentru că în afara artei sale, Andrei nu vedea 
Ari arie umană de a fi). Cu acest episod atroce se şi încheie prima jumătate a 
piesei. 


S-au confruntat două chipuri ale unei realități pe cale de a se stinge: 
nazismul dement, criminal, rănit de moarte, pe de o parte, iluzia salvgardării prin 
izolare, a evadării din realitate, pe de altă parte. Pentru a fi crezut că poate 
întoarce spatele războiului, salvîndu-se şi lăsînd pe alții să moară, Andrei a 
plătit, în ultimul moment, un tribut aproape necesar, tragica întorsătură a desti- 
nului său căpătind valoare de lecție generală. Titus Popovici s-ar fi putut opri 
aici, punînd în lumină cu eficacitate, o primă învățătură istorică. Scriitorul a 
mers însă mai departe. El n-a enunțat doar problema, n-a declanşat criza pentru 
a-i analiza termenii, ci a propus şi soluția, singura posibilă, prin locul 
acordat factorului nou şi înnoitor al istoriei noastre: clasa muncitoare în atac. 
Odată cu Mihai, tînărul comunist ieșit în aceeași zi din temniţă şi în aceeaşi zi 
transformat în luptător cu arma împotriva nazismului, în casa Profesorului pă- 
trunde — la început, neidentificat — acel „ceva“ dorit cu nesat de Ada. 

Sterilităţii de gîndire, lipsei de perspectivă, abstracţiunilor pretenţioase, ce 
caracterizau dialogul Andrei—Knapp, Mihai le opune limpezimea, hotărîrea, încre- 
derea în om a comuniștilor. Mihai „e un om care ştie ce vrea“, va spune mai 
tîrziu Andrei, dar Ada a intuit acest lucru din prima clipă cînd s-a refugiat cu 
Mihai în „chioșcul-căsuță“. Atunci, în noaptea aceea, cînd pe străzile din apro- 
piere fugeau bezmetici, ahtiaţi de răzbunări de ultimă oră, naziștii — Ada a 
aflat şi ce anume vrea Mihai, găsind că e aproape acelaşi lucru cu ce vrea ea 
însăși: „.„.dacă toţi oamenii care gîndesc ca bolșevicii, ar ști că bolşevicii gîndesc 
ca ei şi vor înfăptui ceea ce speră ei, burghezia n-ar avea altceva mai bun de 
făcut decît să cumpere pustiul african şi să-și sape groapa acolo“. Semnificaţia 
intervenţiei lui Mihai nu se consumă, însă, numai în recapitularea lecţiilor de 
marxism, ţinute cîndva de tatăl tînărului comunist, care l-a învățat că „clasa 
muncitoare este motorul a tot ceea ce vezi şi a tot ceea ce nu vezi“, recapitulare 
ce o descumpăneşte întrucitva pe Ada, fiindcă-i propune o lume la care nici n-a 
visat. Anvergura lui Mihai, a acestui personaj care reprezintă noul, perspectiva 
socialistă, se demonstrează mai cu seamă în actul III, în scena Mihai—Andrei. 
Acolo se vădeşte superioritatea de concepții a lui Mihai, care e concepția clasei 
muncitoare. Andrei e bătut prin propriile argumente, atunci cînd susține că a 
refuzat războiul, Mihai dezvăluindu-i adevărul: „Nu se poate. Fiecare om l-a dus 
într-un fel sau într-altul. Dumneata l-ai ocolit doar, un timp. Şi acum eşti un 
soldat rănit în ultima zi de război. Un soldat, fie că vrei sau nu. Din păcate, 
nu vrei... Nu vrei, dar strigi: nu pot! nu pot!“ Iar, după cîteva replici, Mihai 
îi indică şi soluţia, pe care Andrei n-o vede, înclinat fiind spre resemnare şi 
scepticism: „Să ieşi din închisoarea neputinței ! Să ştii că eşti aşteptat de oameni!“ 
Să nu credem însă că e vorba numai de soluții practice, imediate, de viaţă, dictate 
mai mult sau mai puţin de bunul simţ al omului simplu şi dintr-o bucată. Mihai 
nu evită deloc terenul dezbaterii estetice. Mai mult chiar: îşi afirmă credința 
nestrămutată în tot ce e omenesc şi frumos: „N-aş putea trăi... n-aş mai putea 
stringe în braţe o femeie... știind că puteam și n-am fost acolo unde tot ceea 
ce e omenesc în mine îmi cere să fiu! Tot pentru așa ceva a fost executat tatăl 
meu, un mecanic de locomotivă care nu prea a avut vreme să asculte Beethoven... 
dar care ştia că frumosul există în oameni şi că trebuie mimiciţi aceia care-l 
înăbușă. Pentru asta mă duc pe front și pentru asta am să mă întorc. Şi pentru 
asta am să mă zbat pînă cînd mă voi putea mişca!“ 

Mihai pleacă să lupte pe front într-o brigadă de uteciști, fiindcă „trebuje 
să-i batem, să-i nimicim. Altfel nu se poate“. Dar în urma lui, sufletele rămîn ca 
un ogor uscat, pe care l-a udat, în sfîrşit, o ploaie binefăcătoare. Ada, răscolită 
de mişcări sufleteşti contradictorii, e gata să-și păstreze cuvîntul dat mai demult 
şi — mai ales acum — să rămînă lingă pianist, care are nevoie de asistenţa ei. 
Cinstei sale fundamentale, Andrei îi răspunde prin depăşirea propriului egoism, 

îndemniînd-o să-l urmeze pe Mihai, „acum, la început, cînd e greu. E singurul 
lucru pe care ţi-l cer, pe care te implor, singurul fel în care mă poţi ajuta, 
Ada“, Pentru ca în final, Andrei să izbutească să-şi adune puterile și cu o nouă 
mijire a încrederii în sine şi în oameni să-l roage pe Profesor: „Ajută-mă! 
Învaţă-mă să trăiesc! Mai încearcă o dată, cu mine, acum cînd e peste puterile 
mele de greu... Dă-mi tot ce e bun în tine... acum... cînd nici măcar nu mai 
ştiu dacă am avut vreodată talent... Zidurile n-au memorie, tată! Numai oa- 
menii au!“ Ultimele replici ale piesei sînt tonice, deschizătoare de perspectivă, 
luminînd faţa curată a lumii noi: „Cum sînt oamenii aceștia, tată ?“, oamenii 
comuniști, care se pregătesc pentru greul, dar măreţul drum al schimbării din 
temelii, a ţării. Profesorul răspunde simplu, „rar, solemn“: „Ştii, au foarte multe 
posibilităţi“. 

Plasînd problematica intelectualului izolat, în zilele Eliberării din august 
1944, Titus Popovici i-a dat un spor de semnificaţii şi mai multă adincime. Mo- 
ment de răscruce, mare cotitură în viaţa poporului nostru, 23 August a marcat 
şi o structurală modificare în atitudinea artistului faţă de societatea căreia îi 
aparţine. Titus Popovici a contribuit la ilustrarea acestui fenomen, scriind o piesă 
de ţinută şi eficacitate artistică. 


ase 


Din punct de vedere muzical, passacaglia (la origine, un dans popular ita- 
lian) este o formă de variațiuni cu un motiv susținut al basului (basso ostinato), 
pe care se grefează polifonic o serie de alte motive. Împrumutînd din muzică 
şi din opera lui Bach, titlul piesei sale, Popovici n-a intenționat desigur să creeze 
un decalc dramatic al speciei muzicale, ci mai degrabă să-i respecte răsuflarea 
largă, acel „lange Atem“, propriu lui Bach. Dar, Passacaglia lui Popovici nu e 
polifonică, dialogul e purtat de puține personaje, de obicei două, rareori şi pentru 
scurt timp, trei, pentru a fi transmis apoi altor perechi de interlocutori. E un fel 
de cantus firmus — pentru a ne păstra în cimpul analogiilor muzicale — adică 
o melodie homofonă, simplă, liniară. Aceasta denotă, desigur, inexperiența dra- 
maturgului debutant, dar nu mai puţin adevărat e că asemenea simplitate, ase- 
menea conducere elementară a acţiunii dramatice are un farmec proaspăt şi o 
fermitate caracteristică investigatorului de esențe. 

Evoluţia dramatică a piesei, aşa cum apare în textul tipărit de revista „Tea- 
trul“ (nr. 4/1960), era întreruptă la un moment dat pentru a împrumuta actului 
II mai multă consistență. Autorii spectacolelor au sesizat scindarea forțată — 
prin pauză de act — a acţiunii, care curge nestăvilită spre deznodămîntul tablou- 
lui unde lui Andrei i se frîng degetele. De aceea, au încorporat tabloul 1 al 
actului II, la actul I, căruia, desigur, în mod organic îi aparține. Actul II (dia- 
logul din magazie dintre Mihai şi Ada) devine astfel mai scurt, în schimb, poate 
fi tratat cu autonomie deplină de stil și atmosferă. În rest. construcţia piesei e 
solidă, cu simetrii de personaje, de situații, de replici. Bunăoară, spontaneitatea 
cu care Ada se apropie de Mihai îşi are echivalentul în naivitatea — reproşată mai 
tîrziu de tînărul comunist — ce-l face pe Andrei să se deschidă în fața lui Knapp. 
Întrebări, sensuri, replici dintr-un act își găsesc răspunsul aluziv sau răspicat în 
celelalte. „Infinitul“ Adei din prima scenă are rezonanță în aserțiunea lui Knapp: 
„Cit de limitată e veșnicia, nu ?“ Acel „ceva“ la care Ada aspiră şi-l intuieşte, 
îşi capătă contur în actul ultim, în viziunea organizată a lui Mihai etc. 

Din unghiul tensiunii și progresiei dramatice, piesa are două bolți de maxi- 
mum: una, mai amplă, deschizindu-se peste o atmosferă de fierbințeală, e în 
dialogul Andrei-Knapp, culminind cu torturarea artistului. Cealaltă, mai limitată 
— ne referim mereu la valoarea dramatică — în actul III, scenele Mihai-Andrei, 
Andrei-Ada. Între ele, intermezzo-ul actului II, punctat şi el de cîteva „suspensii“, 
prin iminența și apoi amânarea angajării luptei cu nemţii, și prin uciderea dreaptă 
a lui Knapp. Toate trei actele sînt caracteristice unei piese de idei, totuşi 
— spre lauda autorului — între ele se introduc nuanţe de atmosferă, de timbru 
uneori: dramatism în actul I, lirism în cel de al II-lea, îmbinare ponderată a 
acestor elemente în actul III. | 

S-ar putea ca unii să aibă părerea că Passacaglia îşi epuizează substanța 
dramatică odată cu finalul actului I. Aceasta pentru că nu s-ar întrevedea o ulte- 
rioară posibilitate de a reînălța tensiunea conflictului. Piesa continuă însă şi 
captează cu același interes atenţia cititorului sau a spectatorului. E o bună ple- 
doarie împotriva prejudecăţii „acțiunii cu tot dinadinsul“. În teatru nu are — nu 

poate avea — prioritate, imaginea mișcată (care e cinematograf curat), ci mai de- 
grabă imaginea propulsată de cuvîntul rostit sau numai subînţeles. Cuvîntul e prin- 
cipalul motor al spectacolului de teatru. Cînd acesta e înţelept, frumos, firesc 
articulat în replică, nu-l înlocuiesc o mie şi una de acţiuni fizice. Or, Passacaglia 
are un cuvînt armonios, cu limpezime expresivă şi cu nobleţe a gîndurilor cărora 
le dă înveliş sonor. De aceea, foarte multe replici au rezonanţă de locuţiune (,„,Bine- 
voiește a-ţi nota că plasticitatea unei imagini nu implică expresia vulgară“; 
„Există o decență a veseliei“; „Oamenii ar trebui să învețe anta surîsului.. 
„Războiul s-a sfîrşit în clipa cînd un singur soldat a simţit că arta poate face să 
vibreze doi «duşmani»“; „Oamenii trebuie să-nveţe să cînte“; „Cei care mînjesc 
numele de om trebuie 'stârpiţi“ etc.). Unele replici sau părți de replici au chiar 
intensitatea unor chemări, unor lozinci, şi în contextul dialogului nu introduc 
note stridente, ci dau aripi elanurilor. Ca nivel literar — adică artistic — al dia- 
logului, Passacaglia constituie, fără putință de tăgadă, un text de ţinută, înscriin- 
Aro SN de paginile de frumoasă cultivare a limbii scenice în dramaturgia 
noastră. 

Nu trebuie uitat, însă, că acest dialog pune în mişcare personaje vii, carac- 
tere viabile. Fireşte, fiind vorba de o piesă de idei, personajele se caracterizează 
şi se diferențiază mai mult prin dinamismul gîndirii, prin concepții şi atitudini 
principiale, decît prin culori lexicale, acțiuni şi gesturi specifice etc. O mereu 
simțită tensiune a acțiunii verbale parcurge întreagă Passacaglia şi va reuşi mai 
bine acel regizor care se va pricepe s-o detecteze şi întrețină ca pe un flux 
continuu în spectacol. 

Personajele Passacagliei nu sînt la fel de expresiv şi de complex tratate, 
şi acesta e un lucru firesc. Cel mai săpat în profunzime ni se pare a fi Ada, tocmai 
pentru că vorbeşte relativ mai puţin, tocmai pentru că i se ghicesc frămîntări 
interioare reţinute cu discreţie. E o figură feminină desenată cu finețe de autor, 
și cu înţelegere pentru psihologia adolescentei, lansate cu toată ființa spre viaţă, 
spre viitor. Cel mai derutant şi poate inconsecvent e Profesorul. Pasiunea pentru 
băutură, e drept, l-a anemiat psihicește, dar dacă ne gîndim la semnificația pe 
care o asumă în final, nu ne putem reţine unele obiecţii. Profesorul — ca şi Ada, 
ca şi Andrei — face parte din cei „salvați“, din oamenii cinstiţi — rătăciţi din 
variate motive — care își vor dobîndi şi merita locul în noua societate. Perfect. 
Profesorul e un fel de „holtei“ întîrziat (nevasta i-a murit, se simte traiul de 
unul singur), un romantic anacronic, în sensul că opune cinstea, unei oficialități 
burgheze corupte, şi e înfrînt de aceasta. În felul lui, Profesorul e un „rezistent“ 
față de regimul antonescian. Pentru aceste virtuţi și pentru suferințele și umilin- 
tele îndurate, autorul îi dă drepturi depline la viața nouă. După noi însă, cu prea 
multă indulgență. Autorul e riguros — pe bună dreptate —, aproape nemilos, 
faţă de erorile lui Andrei și-l pedepsește. Dar Profesorul ? Profesorul lui Andrei, 
cel care i-a întreţinut reveriile şi iluziile, cel care l-a „păstrat“ închis în pivniţă 
şi în concepţia idealistă despre artă? Se căiește în actul III că a fost de faţă 
la torturarea lui Andrei, dar ameţit şi adormit de băutură. Numai aceasta să 
fie vina Profesorului ? Dimpotrivă, vina cea mai mare stă în a fi fost mentorul 
spiritual al lui Andrei, căci nimic din actul I nu dovedește că Profesorul s-ar 
împotrivi punctului de vedere estetic al lui Andrei — ca și concepției lui despre 
viață — chiar dacă crede mai mult în oameni. Socotim că autorul ar fi trebuit 
să trateze personajul Profesorului cel puţin cu atenţia şi severitatea rezervate 
„victimei“ Andrei. Ar lărgi, pe de altă parte, dezbaterea și semnificația actului 
III, şi — printr-o analiză lucidă a propriei responsabilități — ar da un mai trainic 
suport de creştere ideologică decit în prezent, apropierii Profesorului de co- 
munişti. 

Dacă Ada e caracterul dramatic cel mai profund şi Profesorul cel mai con- 
tradictoriu, Mihai e desigur cel mai luminos, iar Andrei cel mai frămîntat, mai 
plin de umbre. În ciuda acestei caracteristici, Andrei e, din punct de vedere 
dramatic şi filozofic, un personaj limpede elaborat. E purtătorul principal al dra- 
mei însingurării, al crizei intelectualului de tip vechi, și ca atare e bine nutrit cu 
valorile pe care le reprezintă. Reuşita cea mai netă a lui Popovici rămîne, însă, 
Mihai. Nu numai pentru că prin el își fac simțită prezența poziţiile cele mai 
înaintate, gîndirea cea mai riguroasă, fundată pe analiza marxistă a fenomenelor, 
şi simțul atît de propriu comuniştilor pentru concret, pentru legătura organică 
dintre gîndire şi faptă. Ci, îndeosebi, pentru că toate aceste calități ale omului 
timpurilor noi care se anunțau după 23 August 1944 sînt îmbrăcate în far- 

mecul tineresc al unui bărbat vioi, cuceritor, înțelept şi spiritual. Reprezen- 
tantul clasei muncitoare, al clasei în atac, care se pregătea să preia puterea, tre- 
buia să fie şi este — în Passacaglia — ca model uman, superior tuturor celorlalte 
personaje. Popovici a realizat un erou pozitiv în care justețea gîndirii se logodeşte 
nesilit cu farmecul personal. 

În sfîrşit, cu Knapp se încheie galeria personajelor din Passacaglia (Cavale- 
rul şi Legionarul nu sînt fiinţe umane, ci suboameni). Knapp cumulează fără 
zgîrcenie multe din „virtuțile“ categoriei pe care o simbolizează. Războiul i-a dat 
un supraantrenament al tuturor condiţiilor militarismului prusac: cruzime, laşi- 
tate, sadism, ipocrizie, dispreț faţă de alte popoare, într-un cuvînt, neomenie. lar 
pasiunea pentru Bach nu face decît să reînvie o veche şi arogantă prezumție de 
a-i apropia pe Goethe și pe Beethoven de lumea iuncherilor, a bismarcilor, a 
hitlerilor. „„Passacaglia“ cîntată de Andrei în faţa lui Knapp demonstrează cu o 
teribilă evidență că nu contează atît ce şi cum cînţi, cît mai ales pentru cine şi 
ce anume înțeles poate căpăta actul tău artistic. Pentru Knapp, „Passacaglia“ lui 
Bach nu a fost decit un divertisment, o destindere între două omoruri. Şi poate 
fi indiferent acest lucru, artistului ? 

De aceea, chemarea şi exemplul lui Mihai sînt necesare, ele punînd la punct 
zbaterile sterile ale lui Andrei. Mihai îl înţelege pe Andrei şi-l depăşeşte, aşa 
cum, pe plan istoric — în succesiunea cronologică — clasa muncitoare la putere 
conține tot ce e patrimoniu cultural-artistic anterior şi alege din el ceea ce are 
viață şi azi, ceea ce e bun și poate fi valorificat spre binele oamenilor. 

Cu Passacaglia, Titus Popovici a trecut pragul de lumină şi umbră al scenei, 
fără sfieli şi fără aprehensiuni, cu un vădit respect pentru teatru și modalitatea 
lui de exprimare. El a oferit dramaturgiei originale o lucrare demnă, străbătută de 
nobleţe în concepţie și stil, un text de o valoare apreciabilă. Pentru noi, debutul 
acesta-n teatru n-a constituit, cu tot dinadinsul, o surpriză. Multe din piraiele şi 
riurile romanelor lui Popovici curgeau spre teatru: dialogul esenţial, desenul energic 
al caracterelor, simţul tensiunii şi al suspensiei, echilibrul compoziţiei. Aceste pro- 
prietăţi s-au răspîndit în bună proporţie şi în urzeala Passacagliei, „operă primă“, 
dar — sîntem siguri — nu şi ultimă, în teatru, a autorului ei. 

Am văzut Passacaglia în trei versiuni scenice: la Teatrul Municipal, la 
Teatrul de Stat din Timişoara şi la Teatrul Maghiar de Stat din Satu Mare. Trei 
versiuni, trei viziuni. Şi, bineînţeles, trei ipostaze felurite ale personajelor. Nicăieri 
nu se poate spune că textul a fost trădat, nicăieri însă spectacolul n-a strălucit 
constant, pe tot itinerariul dialogului. Diversificarea şi-a avut prima sorginte în 
personalitatea distinctă a regizorilor. La București, Liviu Ciulei a căutat cu pre- 
cădere momentele de poezie ale piesei, acele scene în care sensibilitatea autorului 
poate fi transpusă pe scenă în culori calde, într-o atmosferă de uşoară vibraţie. 
De aceea, din spectacolul Municipalului, a ieşit în relief tocmai actul II, unde — 
departe de a fi absentă — dezbaterea de idei capătă un veșmînt liric, afectiv. 
La izbutita imagine a actului II a contribuit și decorul (tot de Ciulei), cu cerul 
nopții de august spuzit de stele şi cu atmosfera de mister nocturn a obiectelor 
şi contururilor rămase în umbră. Dar nu numai în actul II s-a putut remarca 
accentul regizoral pus pe scenele de emoție, după cum pentru fiecare per- 
sonaj (mai puţin fasciștii), regizorul s-a străduit să găsească o cheie de sensibili- 
tate, resortul intim al lirismului. Profesorul e văzut ca un duios prin excelență; 
Ada îşi găseşte tonurile adevărate în momentele de incantație sau solicitare sen- 
timentală; la Andrei e mai vizibilă autocompătimirea, şi chiar la fermul Mihai 
e subliniată în special delicatețea sufletească. E interesantă viziunea lui Ciulei. 
Interesantă, fiindcă — sigură pe consistenţa și limpezimea mișcării de idei a 
Passacagliei — a săpat mai adînc în text și în plămada personajelor, obligîndu-le 
la dezvăluirea unor laturi mai puţin aparente. Dialogul filozofic a reieşit astfel 
mai sensibil, mai uman, chiar dacă nu totdeauna cu strălucirea rece a tăişului 
avut în vedere de autor. Un spectacol, așadar, al ideii trecute prin flacăra senti- 
mentului. Ciulei a urmărit şi susținut „contrapunctul“ emotiv, sentimental, din 
Passacaglia. 

Dimpotrivă, pentru montarea de la Satu Mare, Dan Alecsandrescu a trasat 
o linie dreaptă și oarecum „obiectivă“, față de universul sentimental al persona- 
jelor. Dinamismul eroilor e determinat aproape exclusiv de dinamismul ideilor, 
mai precis al replicilor cu încărcătură specifică de gindire. Alecsandrescu a sub- 
liniat — și n-a greşit — caracterul, evident, de piesă de idei al Passacagliei. Spec- 
tacolul de la Satu Mare a vibrat și a emoţionat, dar altfel decit la Municipal: 
aici sentimentele au fost cele filtrate prin flacăra, mai rece, a ideilor. În această 
concepție a fost lucrat şi decorul, de către Victor Cupșa, acesta preferind trăsă- 
turi drepte, muchii aspre, aproape nici un detaliu scenografic nefiind muiat în 
vreo linie curbă, ondulată. La Satu Mare, locul preponderent l-a ocupat cantus 
firmus, firul drept al temei și al ideii centrale. 


Înclinînd mai mult spre o interpretare de felul celei de la Municipal, Emil 
Reus (Timișoara) a fost permanent preocupat să stabilească, în spectacol, legături 
între lumea piesei şi cea dinafară. Autorul nu dă în privința acestei „lumi din- 
afară“ decît puţine indicaţii în paranteză. Plecînd de la ele, Reus le amplifică şi 
ajunge pe alocuri la o adevărată desfășurare de acțiune în planul II, paralelă cu 
cea principală. Dacă acest gînd regizoral şi-a găsit justificarea şi o bună aplicare 
în actul III (şi, în parte, în actul II), în actul I a fost cu totul neavenit. Cu 
concursul scenografului Virgil Miloia, regia timişoreană a plasat actul I într-un 
cerc de lumină, înconjurat de elemente plastice care marchează realitatea exte- 
rioară: stradă, ziduri etc. S-a realizat tilcul de insulă în ocean, dar parcă oceanul 
a fost precumpănitor, deși „insula“ ar fi trebuit să ocupe în exclusivitate cîmpul 
vizual și interesul spectatorului. Aducînd şi mase de figuranţi în scenă, specta- 
colul de la Timișoara e orientat mai mult spre un caracter de cronică, de frescă. 
străin însă de esenţa piesei lui Titus Popovici. 


Înainte de a scrie despre interpreţi, în parte, o observaţie generală, cu refe- 
rire la toate trei spectacolele. În nici unul nu s-a înțeles cu exactitate atmosfera 
în care începe piesa (pînă la intrarea lui Knapp). Autorul — pentru a sublinia 
izolarea, desprinderea de lime a acestei „insule cu naufragiați“, în care trăiesc 
Profesorul, Ada și Andrei; pentru a le pune în evidență pierderea pasului faţă 
de timp, propune creatorului de spectacol o atmosferă uşor artificială, impercep- 
tibil penibilă, „demodată“. Locul vieții adevărate, firești, e luat de una aproxi- 
mativă, cuvintele şi gesturile nu mai au conturul realității concrete. E o lume 
care se hrăneşte din așteptări, din iluzii, din visuri. Ada își construiește „colţul“ 
tocmai pentru a da, cît de cît, un sens şi o direcție concretă existenței ei; Pro- 
fesorul „emite sentințe“ şi se plimbă de colo pînă colo moralizind şi corectind 
aproape fără obiect, tot pentru a-și da o contenență. Dar acestea nu ţin de 


sai T c.ro 


ordinea firească a lucrurilor, e multă amărăciune şi tristețe în ele. Această amă- 
răciune şi tristețe n-au fost regizate la valoarea lor justă în spectacol. Directorilor 
de scenă nu le-au atras atenţia nici repetatele aluzii ale Profesorului cu privire 
la „demnitatea naturală“, chiar şi în stare de beţie. Regizorii — toți — au tratat 
această parte a piesei ca pe un răsfăț intelectualist, așa că tot ce era dureros 
depăşit de vreme şi amar în piesă, s-a schimbat în joacă facilă şi superficială. 
Nu, situaţiile, atmosfera şi personajele de la începutul Passacagliei nu sînt livreşti 
dintr-o incapacitate a autorului de a crea adevăr scenic, ci dintr-o dorinţă anume 
a acestuia, de a reliefa izolarea, falsul „turnului de fildeș“. În definirea persona- 
jelor, această neclară înţelegere a textului a dus, în special, la întruchiparea 
unor Ade răsfățate, uşuratice, saloniere, care nu se apropiau de imaginea adevă- 
rată a Adei, devenită fără voia ei, floare palidă de seră. 

Şi pentru că tot am ajuns în dreptul personajului Ada, să-i amintim inter- 
pretele. Bine distribuite cîteștrele, acestea au evoluat, dacă nu pe linii, la 
niveluri. sensibil egale. La București, Ilenei Predescu i-a convenit viziunea lui 
Ciulei, deoarece îi punea în valoare cunoscutele calități de emotivitate şi sen- 
sibilitate. Ea s-a contopit cu rolul, mai ales în actul III, unde a jucat cu sinceri- 
tate dilema Adei, frămiîntată de solicitările contradictorii ale dragostei şi ale 
datoriei. Şi în actul II, actriţa a făcut dovada resurselor ei de feminitate, dar aci, 
Ada ni s-a părut prea „predată fără luptă“ lui Mihai, renunțind prea uşor la 
personalitatea ei iniţială. Dimpotrivă, Elekes Emma, la Satu Mare, s-a orientat 
mai bine, înțelegind că. Ada trebuie să rămînă mereu femeie, ușor cochetă la 
început, chiar polemică, la nevoie, și abia mai tirziu să fie fascinată de forța 
bărbătească a lui Mihai. La fel a procedat și Gilda Marinescu (Timișoara), care 
— după ce a pus în actul I un just accent pe latura „băiețoasă“ din Ada — a 
urmărit cu plastică vioiciune „lecţia de marxism“ a lui Mihai, lăsînd să se vadă 
limpede că fiica Profesorului e o fată deşteaptă, ageră la minte. 

Mihai s-a bucurat de două interpretări demne de reținut: Lazăr Vrabie la 
Municipal şi Acs Alajos, la Satu Mare. Cel dintii a cucerit prin modurile directe, 

prin umorul spontan, prin francheţea împrumutate personajului, ca și printr-o 
anumită gingășie pe care a intuit-o în chiar paginile textului. Acs nu şi-a con- 
struit personajul atît pe dezinvoltură, cît pe o subliniată candoare şi puritate su- 
fletească. Vrabie a fost mai spiritual, Acs — mai liric. Din păcate, la Timişoara, 
personajul a fost sacrificat prin jocul inexpresiv şi terestru al lui Eugen Tănase, 
lipsit, de data aceasta, de resursele potrivite acestui rol. 

Profesorul lui Jules Cazaban (Municipal) a fost duios, sensibil, neajutorat, 
un intelectual în care abia după evenimentul Eliberării mijește puterea lăuntrică 
de a-şi trăi viaţa în libertate. Subtil, Gheorghe Leahu (Timişoara) a abordat 
personajul Profesorului din latura „demnităţii naturale“, pe care nu i-a trădat-o 
nici o clipă. Pe de altă parte, Leahu s-a priceput să instileze scenei beţiei — pe 
lîngă umorul necesar — şi o picătură de tragism, ceea ce a prins bine chipului 
de om exprimat. Deesi Jenö, la Satu Mare, a estompat în oarecare măsură pro- 
blematica proprie a personajului, şi i-a accentuat dragostea paternă în care-şi 
topește aparenta severitate față de Ada și de Andrei. 

Csiky András (Satu Mare) a fost, fără îndoială, cel mai interesant şi mai 
profund Andrei. Actorul a întruchipat un Andrei viril, tranșant, consecvent, 
făcînd cu atît mai vădită eroarea de gîndire a personajului. Îndeosebi în actul 
III, Csiky s-a distins printr-un joc remarcabil: frămintarea pianistului, durerea 
şi sensul imensei nedreptăți care l-a năpăstuit, nobila hotărire de a renunţa la 
iubirea Adei, toate aceste sentimente — variate și uneori contradictorii — au fost 
nuanțate și gradate cu mult simţ dramatic. Ceilalţi doi interpreţi ai lui Andrei, 
Gheorghe Ghiţulescu (Municipal) şi Laurenţiu Azimioară (Timişoara) au pus 
accentul mai mult pe gracilitatea fizică, pe simțul neputinței şi al dezarmării 
morale şi materiale în faţa răului. Expresive şi cumpătat dozate, momentul dis- 
perat al torturii, care culminează cu un strigăt sfişietor, la Azimioară; precum şi, 
la Ghiţulescu, momentul confesiunii în fața lui Knapp. În Locotenentul Knapp, 
Fory Eterle (Municipal) a fost admirabil: un rol gîndit cu multă acuitate şi un 
personaj analizat pe toate părțile, cu o bună doză de inedit personal, din care 
n-au lipsit răceala ucigașului devenit profesionist, cum şi acea ipocrită deferenţă 
şi abominabilă comportare, pe care numai intelectualul decăzut și dezumanizat le 
poate manifesta. Fory Eterle mai are, în același timp, marele merit de a fi rostit 
replicile cu o perfectă claritate, cu o frazare exactă, cu nuanțele indicate de 
respectivele stări emoționale. 

La mulţi dintre actorii despre care am vorbit, tehnica vorbirii scenice ne-a 
apărut deficitară, dacă nu defectuoasă. Trăirea, „simțirea“ rolului nu acoperă 
riguros cuvîntul rostit, şi viceversa. Credem că în oarecare măsură, acest neajuns 
provine dintr-o greșită aplicare a principiilor stanislavskiene cu privire la acţiunile 
psiho-fizice. Actorii sînt, în general, îndemnați de regizor să se cufunde mintal, 
afectiv şi sensorial, în situația dramatică dată. Se recurge deseori la analogii de 
situaţii, se fac legături între un fapt trăit sau ştiut de actori şi faptele pe care 
trebuie să le exprime în scenă. Nu rareori interpretul e solicitat să definească prin 
cuvintele lui o idee, o stare psihică, o „trăire“. Aici e punctul de plecare al greşelii. 
Definind şi caracterizind cu „propriile lui cuvinte“, cu propriul lui bagaj 
lexical şi imagistic, rolul, actorul ajunge să-și strecoare aceste „proprii cuvinte“ 
şi în dialogul scris de autor. De aici, o foarte aproximativă asimilare a replicii, 
mai mult pe semnificaţiile ei largi, generale, decit în litera ei exactă. Un dialog 
dramatic într-o piesă de teatru, însă, nu se poate bizui doar pe redarea sensuri- 
lor generale și chiar fundamentale: dialogul se cuvine a fi rostit pe de-a-ntregul, 
cu sfințenie pe de-a-ntregul. Actorul trebuie să se convingă că numai cuvintele 
autorului şi numai acele cuvinte sînt de spus pe scenă. Am făcut această paran- 
teză, pe de o parte, pentru că textul lui Popovici are ţinută literară şi ca atare 
nu poate fi neglijat în nici o silabă a lui, iar pe de altă parte, pentru că, în 
binomul replică-trăire începe să se lărgească o breşă cu efecte rele, pe multe 
din scenele ţării. Cei dintîi responsabili în acest sens sînt și rămin regizorii, care 
— să nu se uite — pe lingă rolul lor de pedagogi ai actorului şi organizatori ai 
spectacolului, au şi menirea de a fi dascăli de limpede limbă literară. 

Dincolo de această observaţie — care de fapt vizează o arie mai largă decit 
a temei propuse aci —, dincolo de unele scăderi notate pe parcurs, spectacolele: 
cu piesa de debut a lui Titus Popovici au avut demnitate artistică, au transmis. 
viguros mesajul autorului. 


inainte Florian Potra 

TEATRUL MUNICIPAL: „MENAJERIA DE STI- 
CLĂ” DE TENNESSEE WILLIAMS*; „UN 
STRUGURE ÎN SOARE“ DE LORRAINE HANS- 
BERRY“** 


ntr-un studiu consacrat dramaturgiei lui Tennessee Williams 

n şi care precede traducerea piesei sale Orfeu în infern, criti- 

cul sovietic G. Zlobin, după ce analizează liniile contradic- 

torii şi adesea confuze ale acesteia, remarcă totuși că: „„(Ten- 

messee Williams)... nu are nici un fel de iluzii în privința 

democraţiei, libertăţii individului și a altor valori «veşnice» în 

lumea capitalistă. Într-un cuvînt, el nu încearcă să-și astîmpere 

setea de umanism, din izvorul umanismului burghez pe jumătate 

secat şi destul de tulbure... Dramaturgul smulge fără milă vălurile +cuvioşiei» 

de pe relaţiile dintre oameni în lumea burgheză. El prezintă nimicnicia spirituală 

şi spiritul mercantil al concetăţenilor săi, pierderea idealurilor revoluţiei americane, 

viciul, degradarea morală şi nesiguranța în ziua de mîine. Piesele lui Tennessee 
Williams reprezintă strigătul dureros al conștiinței rănite a Americii“ !. 

Thomas Lanier, numit Tennessee Williams, s-a născut în Sud, în statul 
Missisippi, în ajunul primului război mondial. Crescut într-o familie de oameni 
săraci — tatăl comis-voiajor — scriitorul de mai tirziu a cunoscut o copilărie şi 
o adolescenţă grea. În timpul studiilor — la Saint Louis, la Universitatea din 
Missouri şi la Universitatea din Indiana, după propria-i mărturisire, a fost pe 
rînd: „liftier, băiat de cafenea, recitator de versuri, operator...casier într-un mic 
restaurant la New-Orleans, muncitor la Strand-Theatre pe Broadway... Şi în tot 
acest timp am continuat să scriu, fiindcă nu vedeam alt mijloc capabil să 
exprime lucruri care mi se păreau important să fie spuse“. Debutul în drama- 
turgie şi-l face în 1936, cu piesa Făclii spre soare. Ciţiva ani la rînd, scrie 
numeroase piese într-un act, care îi aduc o oarecare faimă literară. Dar nici 
* Viata premierei: 14 decembrie 1960. Regia: Dinu Negreanu. Decoruri: Liviu Ciulei. 
Costume : Elena Forțu. Distribuţia: Lucia Sturdza Bulandra (Amanda); Lucia Mara (Laura); 
Octavian Cotescu (Tom) ; Septimiu Sever (Jim). 


* * Data premierei: (8 ianuarie 1961. Regia: Lucian Pintilie. Decoruri: Nicolae Savin. 
Costume: Elena Forţu. Distribuţia: Vali Voiculescu-Pepino și Ana Negreanu (Ruth); Beate 
Fredanov și Nastasia Șova (Mama); Bébé loanin (Travis); Victor Rebengiuc şi Mircea Albu- 
lescu (Walter); Anca Vereşti (Beneatha); Dumitru Onofrei şi Dinu Dumitrescu (Asagai); Vasile 
Florescu şi Dumitru Dumitru (George); N. Luchian-Botez (Lindner); Adrian Georgescu și Pe- 
trică Vasilescu (Bobo). 


1 G. Zlobin.Pe scenă şi dincolo de scenă, „,Innostrannaia Literatura“, nr. 7/1960. 

drama Bătălia îngerilor (Boston 1940), nici Trepte spre acoperiș (1941) nu-l con- 
sacră încă în rindul marilor dramaturgi americani. Abia în 1944, cînd i se 
reprezintă la Chicago  Menajeria de sticlă, Tennessee Williams se impune opinie: 
publice, ocupind de atunci un loc tot mai proeminent în galeria creatorilor 
teatrului american contemporan. 

Sensurile acestei piese ne apar mult mai limpezi şi mai definitorii pentru 
conștiința protestatară a eroilor ei, dacă considerăm Menajeria de sticlă în per- 
spectiva dramelor care i-au urmat. Fiindcă în piesele de mai tîrziu, Un tramvai 
numit Dorinţă (1947), Trandafirul tatuat (1950), Pisica pe acoperișul fierbinte 
(1955) şi, mai ales, în Camino Real (1953) şi Orfeu în infern (1957), regăsim — 
desigur în modalităţi artistice variate — un univers sufocant, apăsător, care stri- 
veşte aspirațiile și zviîcnirile de revoltă, chiar embrionare, ale unor conştiinţe 
pierdute în haosul unei civilizaţii mecanizate. Eroii pieselor lui Tennessee Wil- 
liams — oameni simpli, frumoşi, cu multă forţă fizică şi nenumărate calităţi 
spirituale, ca Tom şi Laura, ca şoferul Alvaro, fermierul Brick sau Lady, fiica 
„„macaronarului“ ucis de membrii segregației rasiale — circulă într-o lume inu- 
mană, ostilă frumosului şi fericirii, într-un „infem“, şi se simt singuri şi nefe- 
riciți. Toţi își pun aceeaşi întrebare chinuitoare pe care o adresează publicului. 
Killroy — eroul din Camino Real: „...unde este ieşirea? Trebuie să existe o 
ieşire. Nu pot rămîne aici. Sînt un om liber, cu toate drepturile. Ajutaţi-mă, 
ajutați-mă să găsesc ieşirea“. Dar „ieșirea“, răspunsul, soluţia, nu o dă nimeni. 
ea nu se precizează în lumina unei perspective istorico-sociale; în piesele lui 
Tennessee Williams, protestul rămine la o formă spontană de „strigăt al conştiin- 
tei rănite“. Critica a observat că, pentru eroii lui Tennessee Williams, dragostea 
în diferitele ei ipostaze, de la iubirea obsesiv fizică, la cea romantică, poetică. 
apare drept unicul mijloc salvator în viaţă, drept o formă violentă de împotrivire 
la apăsarea unor relaţii sociale inechitabile. Acest univers copleşitor, exasperant, 
sălbatic în prejudecăţi şi legi, în care flacăra pasiunii arde mistuind, dar şi 
purificînd, relaţiile dintre oameni, ajutîndu-i să uite o clipă de tirania dolarilor, 
aşa cum se desenează el în Orfeu în infern, are o prezentare mult mai domoală 
ìn Menajeria de sticlă. 

Menajeria de sticlă, dezvăluind într-un mod poetic amănuntele unei realităţi 
brutale, este prima piesă în care autorul anunță conflictul tot mai puternic al 
eroului cu o societate ostilă lui, conflict care atinge treptat laturi mai critice, 
în piesele de mai tirziu. 

Scriitorul şi-a intitulat Menajeria de sticlă o piesă a amintirilor. Acţiunea 
se desfășoară în amintirea lui Tom Wingfield, este un film al memoriei sale, 
şi evocă viața unei familii dintr-un mic orăşel din Sud, în perioada dintre cele 
două războaie mondiale. Subiectul propriu-zis al piesei îl reprezintă soarta nefe- 
ricită a fetei infirme şi timide, de o structură sufletească aparte, care nu reu- 
şește să se realizeze pe coordonatele bunului simţ social: nici în profesiune, nici 
în căsătorie; Laura nu izbutește să termine nici cursurile unei școli de steno- 
dactilografie, şi nici să-şi găsească un logodnic. Retrasă în lumea visurilor sale, 
fragile şi multicolore ca bibelourile din menajeria ei de sticlă, Laura își petrece 
zilele ocupîndu-se de această lume a ei şi ascultind la patefon romanțe vechi. 
Şi cind odată întîmplarea aduce în casa lor un bărbat, pe Jim O'Connor — 
virtual logodnic în ochii jinduitori ai mamei sale —, și cînd toate aparențele 
înclină spre o posibilă apropiere între ei, realitatea infirmă speranţa Laurei şi 
a Amandei, fiindcă bărbatul este logodit şi visurile se destramă. Dar nu acesta 
este conţinutul de idei al piesei lui Tennessee Williams. Fiecare scenă este 
însoţită şi comentată de monologurile lui Tom, şi acestea dau un sens larg, cu 
profunde ecouri generalizatoare, poveștii romantice a Laurei, proiectînd-o pe un 
fundal social-istoric. Comentariile lui Tom cuprind aspecte largi ale societății 
americane din epoca respectivă şi invită spectatorul la reflecţii și înţelegere. Ele 
desluşesc unele aspecte ale „tragediei americane“, ale dramei milioanelor de 
americani mijlocii, pe care mecanismul sistemului monopolist îi exclude din 
circuitul avuţiilor materiale, ducindu-i la dezorientare, la disperare neputincioasă. 
Şi spectatorul înțelege din drama Laurei, sufocarea acestor oameni într-o lume 
înăbuşitoare, fără orizont, fără idealuri, într-o lume intolerantă față de cei care 
nu se adaptează mecanismului ei și cred o clipă în mirajul reclamelor amăgi- 
toare. Ca și micul inorog, căluțul cu un corn în frunte, care a trebuit să se 
spargă ca să fie la fel cu ceilalţi, eroii lui Tennessee Williams, cei care simbo- 
lizează puritatea, frumosul, omenescul, pier, nu pot rezista. Nu ştim ce devine 
Laura din Menajeria de sticlă, dar Val Xavier — Orfeu coborit în infernul 

rapace şi sălbatic al plantatorilor din Sud — piere linşat. Simbolul Menajeriei 
de sticlă se adresează fiecărui personaj din piesă, căci fiecare își caută un refugiu 
în afara realităţii sociale dureroase, şi îl află în propria sa conştiinţă: „„mena- 
jeria de sticlă“ a Amandei este formată din amintirile sale obsedante despre 
tinerețea ei fericită şi curtezanii de altădată. Tom, fiul, îşi are şi el lumea lui, 
nu de stică, ci de imagini — refugiul în sala cinematografului, care îl ajută să 
uite banalitatea şi mizeria traiului cotidian. Dar la un moment dat, Tom se 
satură de filme: „Toate vedetele astea cuceritoare care au aventuri peste aventuri 
şi care se îndoapă pînă aici... mie unul îmi ajunge!... Personajele pe care le 
creează Hollywoodul, duc o viață minunată, trăiesc şi pentru ceilalți cetățeni ai 
Americii, în timp ce americanii stau în săli întunecoase şi le urmăresc din ochi 
peripeţiile. Asta pînă la începerea unui nou război...“ Şi Tom pleacă spre mările 
Sudului, ca odinioară tatăl său, minat de aceeași dorință de evadare. Protestind 
disperat, tăcut şi, într-un fel, neputincios — pe planul conştiinţei şi nu al 
acțiunii — împotriva realității lumii capitaliste, eroii Menajeriei de sticlă, şi în 
general eroii lui Tennessee Williams, nu află însă un răspuns limpede la fră- 
miîntările şi întrebările lor. Semnalarea critică a unor aspecte din realitatea vieţii 
americane nu este însoțită de o explicare a cauzelor răului social, după cum nu 
se schiţează nicăieri perspectiva unei transformări sociale posibile. 

Cu toate limitele şi contradicţiile ei — în care simbolurile alternează cu un 
realism crud, atitudinea romantică cu obiectivismul naturalist, reflectind în fond, 
concepția confuză despre lume a scriitorului —, dramaturgia lui Tennessee Wil- 
liams se înscrie în tendințele progresiste ale literaturii americane contemporane. 
lar prezentarea pe scena Teatrului Municipal a Menajeriei de sticlă reprezintă o 
inițiativă menită să contribuie la cunoaşterea unora dintre valorile pozitive ale 
teatrului de peste ocean. 

Spectacolul, în regia lui Dinu Negreanu şi scenografia lui Liviu Ciulei, 
prilejuiește o nouă şi valoroasă creaţie artistei poporului Lucia Sturdza Bulandra. 

Cu o desăvirşită inteligenţă scenică, marea interpretă a conturat rolut 
Amandei Wingfield într-o lumină amăgitor-strălucitoare, reliefind ideea subtit- 
lului pe care autorul îl dă primei scene din piesă: „Dar unde-s zăpezile de 
odinioară ?“ 

Compoziţia întregului personaj subliniază cu artă şi în amănunt, refugiul 
disperat, aproape maniac, al Amandei în lumea amintirilor trecutului, a prospe- 
rității de odinioară, singurul fapt stimulator care-i dă putere să ţină piept greu- 
tăţilor, dezamăgirilor prezentului. Dezvăluind treptat, într-o gradaţie plină de 
pondere, profilul eroinei sale, Lucia Sturdza Bulandra a compus cu fineţe, traiec- 
toria psihologică a Amandei: de la aparenta ei liniște şi bună dispoziţie, menită 
să ascundă teama pentru viitorul copiilor, şi mai ales pentru cel al Laurei, la 
prăbușirea din final. Cu mare expresivitate artistică, este redată această pră- 
bușire dureroasă şi uşor ridicolă, fiindcă Lucia Sturdza Bulandra a relevat de-a 
lungul întregului spectacol, cu discreţie şi subliniere critică, conturul ridicol, 
desuetudinea personajului romanțios, în lumea unor realități practice şi nemiloase. 

Lucia Mara a adus în rolul Laurei multă gingășie şi suavitate, dar şi o 
anumită fixitate, o mască a durerii în redarea chinurilor unui suflet torturat. În 
partea a doua a spectacolului, actrița a exprimat însă cu relief un registru 
variat de sentimente: spaima, trezirea speranţelor „trandafirului albastru“, clipa 
de fericire intensă, ca şi brusca revenire la realitate, după care urmează fuga din 
fața adevărului, refugiul în lumea cioburilor de visuri. La realizarea acestei 
imagini a contribuit şi jocul inedit al lui Septimiu Sever, care a compus, cu 
sobrietate şi rafinament scenic, figura unui „american liniştit“, a unui tip 
standard, mulţumit de sine însuși, sincer în comportament şi inconştient de 
consecinţele nefericite ale prezenței sale în menajeria de sticlă a Laurei. Dar, 
ni se pare că regia şi interpretul au văzut în Jim O'Connor doar tipul de „self- 
made-man“ de duzină, ignorînd faptul că şi Jim O'Connor. ca şi ceilalţi eroi ai 
dramei, este un învins. Ca şi alt erou apărut mai tirziu în galeria dramaturgiei 
americane — Biff Loman — Jim „care a trecut prin adolescenţă ca un meteorit, 
cu atîta viteză încît în mod logic te-ai fi aşteptat ca, la 30 de ani, să-l vezi de-a 
dreptul preşedinte la Casa Albă“, după terminarea liceului a devenit... funcţionar 


In pagina din dreapta: Lucia 
Sturdza Bulandra în rolul Amanda 
din ,Menajeria de sticlă“ 

la un depozit de încălțăminte. Jim își are şi el elanurile frînte, iar toate în- 
cercările lui de a naviga în oceanul existenței capitaliste, agățindu-se de 
felurite cursuri și prospecte, îl conturează ca pe un dezamăgit. Dar, această 
trăsătură nu a apărut în spectacol, diminuind una din semnificaţiile profunde ale 
textului. Rolul cel mai dificil în spectacol i-a revenit lui Octavian Cotescu, care 
a imprimat personajului său, cu deosebită finețe şi degajare, un aer de tristețe 
reală şi de poezie crispată, proprie eroilor piesei. Povestitor al acțiunii, comen- 
tator al evenimentelor şi participant direct la ele, Octavian Cotescu (Tom) aduce 
o contribuţie deosebit de valoroasă în scenă, clarificind raporturile dintre per- 
sonaje, lărgind sfera acțiunii şi încercînd să explice spectatorilor că Menajeria de 
sticlă nu este o piesă despre o fată amenințată să împletească cosiță albă. în 
monologurile sale, O. Cotescu desfășoară un joc sobru, inteligent, în acord cu 
specificul dramatic al textului, care solicita interpretului fantezie și libertate de 
mișcare în afara tiparelor acţiunii propriu-zise. 


Scenă din „„Menajeria de sticlă“: Lucia Mara 
(Laura) şi Septimiu Sever (Jim) 


Regia a dat spectacolului de pe scena Teatrului Municipal o tonalitate 
poetică, a punctat desfăşurarea acţiunii cu un abur de vis, stabilindu-i în general 
conturul de piesă a amintirilor. Dar cu toate eforturile valoroase ale interpre- 
ţilor, încununate în mare parte de izbindă, în străduința lor de a mişca pe scenă 
personajele lui Tennessee Williams şi a le da conturul psihologic respectiv, şi 
dincolo de aportul sugestiv al decorului lui Liviu Ciulei, sensibil ca atmosferă, 
spectacolul Teatrului Municipal nu se arată revelator pentru piesa Menajeria 
de sticlă. Fiindcă spectacolul nu cristalizează suficient de pregnant protestul 
vehement, strigătul — chiar dacă înăbuşit — al conştiinţei rănite a eroilor; după 
cum nu relevă pe deplin poezia plină de semnificații a simbolurilor textului. Ideea 
centrală a piesei, simbolul „menajeriei de sticlă“, a rămas confuză, şi în nici un 
caz nu luminează substratul complex al relaţiilor dintre personaje, subtextul 
acţiunii. Materializată pe scenă printr-un dulăpior cu bibelouri, „menajeria“ nu 
capătă ecou în conștiința spectatorilor, nu se ridică deasupra acestei imagini 
concrete, răminind un capriciu oarecum ciudat, al unei fete stranii. În prima 

parte a spectacolului, atmosfera sufocantă a casei, banalitatea ritualurilor coti- 
diene, lipsa de orizont a eroilor apar înlocuite de senzaţia unor mărunte certuri, 
a unor siciieli familiale, şi dau impresia unor instantanee luate din viaţă, fără 
să se ridice la valoarea artistică a unor semnificaţii general-umane. Caracterul 
narativ şi retrospectiv al structurii dramatice a piesei a fost tratat corespun- 
zător, cu mijloace specific regizorale. Trecerile bruște dintr-un plan al acţiunii 
scenice în altul, marcarea prin lumină a tranziţiei dintre prezent şi trecut, 
sublinierea muzicală a temei personajelor, în stirşit, cadrul plastic, contribuie, 
desigur, la realizarea unei atmosfere în piesă, la evidenţierea unei modalități de 
expresie corespunzătoare textului; şi totuși, aceste mijloace regizorale, întilnite 
şi în Moartea unui comis-voiajor, în Menajeria de sticlă nu se dovedesc în măsură 
să transmită pe deplin, dincolo de rampă, concepția realizatorilor spectacolului, 
punctul lor propriu de vedere, asupra aspirațiilor şi frămintărilor, ca şi a limi- 
telor în gîndirea eroilor lui Tennessee Williams. 

ot pe scena Teatrului Municipal se reprezintă piesa americană 
Un strugure în soare. 

Prima piesă a tinerei scriitoare de culoare Lorraine Hans- 
berry se încadrează de asemenea în tendințele realiste ale 
dramaturgiei americane, dezvăluind un univers social, moral şi 
psihologic, obsedat de mecanismul exploatării capitaliste, şi în 
care discriminarea rasială adaugă o prezență tragică în plus. 
Piesa Un strugure în soare surprinde cîteva instantanee din 
viața unei familii de negri din Chicago, relatînd cu simplitate şi dintr-un 
unghi de vedere extrem de apropiat de obiect, desfăşurarea unor episoade 
casnice; de o importanță aparent diurnă. Personajele se mișcă și acțio- 
nează sub imboldul unui unic resort, şi anume, dorința de a schimba existența ` 
cotidiană mizeră, de a depăşi stadiul înapoiat de trai. Zbaterea continuă, în- 
cleștată, ca măcar o clipă iluziile să atingă solul realităţii, reprezintă ideea prin- 
cipală a piesei, pivotul acţiunii dramatice. Sosirea cecului de 10.000 dolari, prima 
de pentru moartea bătrinului tată, constituie evenimentul memorabil în 
jurul căruia se rotesc toate speranțele, iluziile şi planurile membrilor familiei 
Younger. Cecul trebuie să asigure taxele de studiu şi diploma de medic a fiicei 
studente, încropirea unei afaceri pentru fiul şofer, obținerea unei locuinţe ade- 
vărate; în sfîrșit, cecul aduce aparența unei certitudini materiale, a unei securi- 
tăţi, într-o celulă de viață dominată de neîncredere în ziua de miine, de teamă 
şi nesiguranţă. 

Dar în jungla capitalistă, în lumea „diavolului galben“, unde relaţiile de 
dragoste, de prietenie, de ajutor, se dizolvă sub acţiunea funestă a banilor, eşecul 
combinației lui Walter, escrocat la modul cel mai banal cu putinţă, năruie toate 
planurile familiei. 

Dincolo de tema prăbuşirii necruțătoare a iluziilor, a zdrobirii visurilor 
călduțe, mic-burgheze, în universul capitalist — precum am văzut, temă specifică 
lucrărilor realiste din dramaturgia americană contemporană —, piesa Lorrainei 
Hansberry dezbate şi drama condiţiei negrilor, relevind cu ironie şi sarcasm, 
prejudecățile obscurantiste ale segregației rasiale. Casa, locuinţa, pentru care se 
zbate cu înverşunare bătrina Lena Younger, adică dreptul de a locui în afara 
zidurilor „ghetto“-ului negru, capătă în piesă o valoare de simbol, semnifică la 
un moment dat, însuși sensul, raţiunea existenței eroilor şi a demnităţii lor, în 
apărarea căreia se coalizează membrii familiei, uitind neînțelegerile şi neîngă- 
duinţele reciproce. Autoarea a surprins cu un ochi relativ critic, conflictele de 
clasă în sînul comunităţii negre, relevînd graniţa ireductibilă dintre negrii capi- 
talişti şi muncitori, după cum, în altă ordine de idei, insistă asupra solidarităţii 
cu lupta popoarelor africane, pentru independența naţională. Veridicitatea tablou- 
rilor din viața grea a familiei Younger, amănuntele realiste despre greutăţile 
cotidiene, fundalul contradicţiilor sociale nu izbutesc totuşi să se închege dra- 
matic, într-o viziune artistică generalizatoare, să se cristalizeze într-un răspuns 
de perspectivă, care să lumineze conștiințele eroilor. De altfel, eroii nu-și pun 
întrebări vitale, care să solicite răspunsuri esenţiale. Piesa se mărgineşte la 
stricta prezentare a unor „felii de viaţă“, fără să ofere soluţii, iar atunci cînd le 
caută, trimite spre zonele ceţoase, puţin revelatoare, ale trecutului glorios al 

culturii şi istoriei poporului negru. Cu aceste limite, piesa, al cărei titlu însuşi — 
pornind de la un vers al cunoscutului poet negru Langston Hughes: 


Ce se întîmplă cu un vis neîmplinit? 

Se usucă ca un strugure în soare, 

Sau coace ca o bubă şi apoi se sparge? 

„ Sau zvicneşte și apoi irumpe explodind ? 


— pledează pentru împlinirea visurilor oamenilor, aduce un mesaj generos, 
umanist. 

În direcţia de scenă a regizorului Lucian Pintilie, spectacolul Teatrului 
Municipal ne-a apărut fidel, chiar prea fidel faţă de text şi prea puţin critic 
față de limitele acestuia. Regia a rară cu deosebită grijă pentru amănuntul 
de culoare şi pitoresc, cadrul de viaţă al familiei, preocupările eroilor, acţiunile 
fizice ale acestora, a detaliat în nuanţe compoziția fiecărei scene, marcînd reac- 
tiile personajelor. Dar minuţia în sublinierea amănuntelor nu e însoţită, din 
păcate, de o concepţie clară în exprimarea mesajului întregului spectacol, în 
redarea ideii sale, a concluziilor la care textul, în mod obiectiv, invită. La 
aceasta contribuie în mare măsură decorul lui Nicolae Savin, care — just în 
intenţia de a situa viaţa familiei Younger într-un subsol al unui mare şi întu- 
necos imobil, cu ziduri umede, străbătute de ţevi ruginite — nu izbuteşte să 
prezinte însă în mod artistic sordidul acestei vieţi; el rămîne ca atare un zid 
cenuşiu, plat, oarecare, care nu solicită spectatorul spre ideea, spre ficţiunea 
scenică. 

Aspiraţia eroilor Lorrainei Hansberry spre soare, spre împlinirea visurilor, 
spre o viaţă frumoasă, nu apare întotdeauna limpede în spectacol; mai limpede 
apare încercarea de a închega în scenă temperamentul „negru“, printr-o folosire 
excesivă de gesturi, chicoteli, ca şi printr-un abuz de „bluess“, la care eroii 
răspund ritmic, schițind mişcări „calypso“. Şi dacă vocea Ellei Fitzgerald se 
potrivește cu intenţiile piesei, armonizindu-se cu tumultul frămîntărilor şi sfişie- 
rilor eroilor, spectatorul nu înţelege întotdeauna din celelalte imprimări de 
muzică „neagră“, cu ecouri din Miami, din Florida, ce a vrut să spună regizorul, 
de altfel bine intenționat: şi anume, există un clișeu, o prezentare înșelătoare, 
de reclamă, a cîntecului negru — înfățişind un paradis de ritmuri şi miraje — 
care nu se potriveşte defel cu realitatea, așa cum apare ea crudă în Un strugure 
în soare. Lipsit de adincime ni se pare tratat finalul spectacolului, care aduce 
cu un happy-end liniștitor, cînd, de fapt, pentru eroi, de-abia apare ciîştigată doar o 
primă bătălie — aceea a păstrării demnităţii lui Walter — dar, totodată. atunci 
începe lupta cea mai grea: ciocnirea directă cu segregația din cartierul alb, care 
nu acceptă prezența oamenilor de culoare. 

Regizorul Lucian Pintilie a lucrat însă în mod temeinic cu interpreții, şi 
acest lucru a dus la rezultate valoroase în spectacol, mai ales că echipa nu 
prezenta suficientă omogenitate. 

În rolul Mamei, Beate Fredanov a creat o compoziţie de autentică valoare 
artistică, polarizind de fapt întregul spectacol în jurul personajului său. Beate 
Fredanov a întruchipat prin figura Lenei Younger, cu o mare simplitate artistică, 
demnitatea, noblețea caracteristică negreselor din Sud, aducind în scenă cu un 
relief sobru, o frumuseţe morală plină de calm şi certitudine. Întregul rol e 
compus cu sensibilitate, pe ideea relevării unei mari şi neclintite demnități 
omenești, devenind o pledoarie în apărarea drepturilor omului. 

Victor Rebengiuc (Walter) realizează de asemenea un desen dramatic, folo- 
sind o gamă largă de nuanţe, de la cinismul deznădăjduit al insului prins în 
capcana exploatării şi prejudecăţilor, la setea emoţionantă de fericire, de viaţă 
liberă, omenească. Scena în care Walter explică familiei de ce a lipsit trei 
zile de la lucru, hoinărind în junul orașului, conţine fiorul unei poezii 
lucide, reținute, cu un subtext sarcastic, pe care am fi dorit să-l întîlnim 
mai frecvent în desfăşurarea spectacolului. Munca regizorului cu interpreţii a 
dat rezultate prețioase în realizarea rolului lui George (Vasile Florescu), o creio- 
nare acidă a imbecilităţii feciorului de bani gata, și al lui Lindner (N. Luchian 
Botez), o compoziţie lipsită de ostentaţie în redarea unui alb, odios nu prin 
aparenţă, ci prin esența concepţiilor sale. O apariţie plină de relief a avut-o 
Adrian Georgescu (Bobo), ferindu-și intervenţia de melodramatism şi efect facil, 
iar deosebit de talentat ne-a apărut micul Bébé Ioanin (Travis). 

Scenă din „Un strugure în soare“: Anca 
Verești (Beneatha) şi Victor  Rebengiuc 
(Walter) 


În rolul lui Ruth, Vali Voiculescu-Pepino a fost contradictorie: ştearsă, cînd 
trebuia să aducă o prezenţă liniștitoare, plină de căldura căminului; ţipătoare şi 
melodramatică, cînd trebuia să exprime explozia unei fericiri nesperate şi care 
trebuia apărată din răsputeri. Anca Vereşti (Beneatha) s-a situat de la început 
pe linia unei tensiuni maxime, de conflict acut cu cei din jur, ceea ce i-a 
stînjenit în final ciocnirea directă, puternică, cu ideile înjositoare ale fratelui 
său. Dincolo de această precipitare în accentuarea conflictului, interpreta a dat 
zvicnet şi ritm personajului, izbutind să ofere imaginea unei studente de culoare, 
conştientă de valorile sale și ale poporului său. Mai puţin concludente au fost 
scenele întilnirilor cu Asagai — studentul african, căci în interpretarea lui Dumitru 
Onofrei, acesta a fost lipsit de poezia și înariparea personajului, jocul exterior 
din actul ultim, mai ales, sacrificind ideile înaintate ale eroului. 

Menajeria de sticlă şi Un strugure în soare, aşa cum le-am văzut realizate 
pe scena Municipalului, invită la meditații, referitoare la modul de prezentare 
scenică a acelor piese din dramaturgia progresistă contemporană din Occident 
care, în mod obiectiv, rămîn prizoniere ale unor concepţii şi expresii artistice 
limitate. Ne gindim în special la raportul dintre tratarea cotidiană, în spiritul 
textului, şi reliefarea mesajului generalizator; la echilibrul dintre autenticitate în 
redarea amănuntului scenic, şi obţinerea unei imagini artistice generalizatoare, 
pe planul ideologic şi al cunoaşterii realităţilor dezbătute. Acestea, ni se pare, 
rămîn deocamdată probleme deschise, menite să stea în atenţia creatorilor 
noştri, care caută cele mai expresive căi în realizarea spectacolului contemporan. 


Mira Iosif 

STEFAN CIUBOTARAŞU 


despre alţii 


să 
despre sine 


entru tînărul meu de acum vreo 30 de ani, transmutat din peri- 
feria satului în cea a orașului, perioada dintre cele două războaie 
se poate numi perioada „uşilor închise“. Instituţiile mari şi impo- 
zante de la care ai fi aşteptat, să zicem, patalamaua de muritor 
de foame, te preveneau de la grilaj: „cîine rău, nu intra“... Am 
suferit şi eu de tristețea, de teama și lipsa de ideal a micului 
burghez, pe vremea cînd actorul mai era considerat un fel de 
suveică fără aţă. Am avut însă şi „noroc“, cum li-e drag unor 
colegi să remarce — de ce? Pentru că nu m-am încrezut în talent — lucru foarte 
fragil şi înşelător pentru un tînăr — cît m-am încrezut în muncă. 


Vocea caldă şi învăluitoare a maestrului Ciubotăraşu înfiripa pe nesimţite 
în fața mea, o altă lume, un alt chip, alte contururi. Uşor, decorurile învălmăşite 
şi crud luminate de sufite se estompau, iar zumzetul febril al lucrătorilor Tea- 

trului de Comedie — care începuseră pregătirile pentru repetiții — se con- 
topea nedefinit cu agitația unei străzi ieșene, din 1930. În fața impunătoarei 
clădiri a Teatrului Naţional, se oprise un tînăr nu prea înăltuț, care privea în jur 
cu un aer stingherit. Privirea pătrunzătoare a maestrului de lingă mine împru- 
muta însă acestui tinăr o forță ce mocnea încă în interior, dar care nu se va 
dezminţi niciodată... Tînărul nostru era hotărît să pornească cu toată pasiunea 
şi seriozitatea pe drumul spinos pe atunci al creației artistice. 


— Pe atunci, se putea intra în teatrul ieșan, fie prin cursul particular de 
teatru, pe care-l înființase Maican în incinta teatrului, fie prin conservator, unde 
erau dascăli poetul Mihai Codreanu și marea actriță Agatha Biîrsescu. Am fost 
admis la examen, și iată-mă elev al maestrului Codreanu. 

— Ce ne-ați putea destăinui în privința primului dv. dascăl, în privința con- 
cepției lui artistice și bineînțeles a aportului pe care l-a avut în formarea dv. 
actoricească ? 

— Aveam chiar intenţia să mă opresc asupra sa. Pasiunea lui pentru teatru, 
corectitudinea şi marea lui modestie au înscris în amintirea mea date foarte 
luminoase. Era foarte scrupulos şi sever. În lumea teatrului se vorbea că, fiind 
director la Teatrul Naţional, dimineața la ora 9 punct, dădea dispoziţii portarului 
să încuie ușa, băga cheia în buzunar, lua un scaun și asista la repetițiile de pe 
scenă, de la început pînă la sfîrşit. 

Odată, unul din valoroşii componenți ai teatrului ieșan — astăzi artistul 
emerit Gică Popovici — întîrziase la repetiţia piesei Cyrano de Bergerac. Văzind că 
nu poate intra, și-a ascuţit urechea la ferestruica ușii, și cînd a băgat de seamă 
că îi vine rindul, şi-a strigat replica de-afară, spre auzul tuturor. A fost singura 
concesie făcută de maestrul Codreanu, de dragul unei glume bune. 

Pedagogia sa în ale teatrului se baza, din capul locului, pe un principiu foarte 
sănătos: „întîi am să învăţ eu de la voi“... şi într-adevăr, el creștea pe novici 
numai pe baza datelor lor naturale, dezvoltînd în primul rînd în ei, sinceritatea. 
Nu voi descrie aci amănunţit metoda sa. Se încadra însă în spiritul tradiţiei rea- 
liste a teatrului romînesc, pentru care legea legilor a fost totdeauna: respectul 
față de textul autorului și de adevărul vieţii. 

Metoda sa referitoare la datele rostirii te făcea să te gîndeșşti imediat la 
Eminescu, pe care l-a luat întotdeauna de model. Nu era însă un partizan al punc- 
tuaţiei didactice, reci, cum sînt unii dascăli la noi. El ne-a învățat o punctuație 
aparte, proprie graiului viu, în care nu se simțea „citirea“ — o punctuație de via- 
bilitate. De la el am deprins „intuiţia dozei exacte“, cum obişnuia el să-i zică 
bunului simţ. Învăţătură de bază, pe care am păstrat-o ca pe o levănţică rară, pusă 
în pinza maichii de acasă. Fiind un critic exigent al „urechii“, nu admitea decla- 
mațţia, retorismul sau afectarea. Era dușmanul neîmpăcat al lui „dupe“, introdus 
nu ştiu din ce pricină în bagajul de expresii vulgarizant al unor actori. Pedagogia 
sa a rezistat apoi confruntărilor ivite pe cale, ca un adevăr preţios. 

— Ați slujit mai mult timp la Teatrul Naţional din Iaşi? 

— O, da. Aproape 13 ani, şi judecind azi activitatea mea, o găsesc foarte utilă, 
mai ales pentru formarea mea ca actor de ansamblu. 

— Cind aţi fost angajat la Iași? 

— În toamna anului 1932. 


— În acest caz, ați prins exact perioada aşa-zisei „renaşteri a teatrului ieşan“, 
datorată în bună măsură activităţii febrile a regizorului A. I. Maican, care a 
destrămat pentru un timp atmosfera amorţită şi rutinieră ce domnea acolo înainte 
de 1929. Cred că la el vă referiți cînd vorbiți despre formarea dv. ca actor de 
ansamblu. Toate cronicile timpului îi recunosc iscusința de a închega un ansamblu 
omogen, cerință care a contrariat atit de înrădăcinatul vedetism din teatrul ieşan 
la acea dată. 

— Da, într-adevăr, de la Maican am învățat multe... Era un mare maestru al 
compoziției de ansamblu, dar tot el ne-a învățat cum să disecăm cu atenţie perso- 
najul, pînă în profunzime, cum să-l iscodim, dindu-l pe față, punînd în perma- 

De la stinga la dreapta: în Preotul satului 
din „Recolta de aur“ de Aurel Baran- 
ga, în Ivan Şadrin din „Omul cu arma“ de 
N. Pogodin, în Vlaicu din „Vlaicu şi feciorii 
lui“ de Lucia Demetrius 


nenţă problema raportului dintre actor și personaj. De cîte ori această muncă nu 
m-a făcut s-o socotesc un fel de luptă a boxerului cu umbra! Din care, umbra 
trebuia să obosească... Mai tirziu, la București, el a iniţiat și acele biografii despre 
personaje, pe care actorii le făceau iscodindu-şi fantezia și confruntînd-o cu un 
sever spirit de analiză. Maican a dat totdeauna dovadă de realism scenic; jucînd 
el însuși ca un actor, îmi dădea indicaţii. Cu un deosebit simț intuitiv al specta- 
colului, el concepea totul în mare, în afară, fugind de „Kammerspiele“. Tendinţa 
mea de interiorizare excesivă trebuia manifestată la vedere, și Maican era un 
regizor care „simţea“ actorul. Uneori, îl contraria, ca să nu se şablonizeze. Pe mine, 
ghicindu-mi predilecţiile pentru „dramatizare“, pericol ce paşte pe orice începător, 
mă punea să joc în servitori de comedie. Şi poate că e folositor să spun că, şi în 
dramă şi în comedie, am debutat cu cîte un eşec. În Jucătorul de cărţi de Gogol 
n-am făcut nimic într-un biet rol de servitor, fiind timorat, iar în Macbeth, jucînd 
pe unul din tilhari, am rămas mut din cauza prea marii inhibiţii. În ambele cazuri, 
actorii bătrîni găseau totdeauna soluţia scoaterii din scenă a celui pățit, cu „bine, 
pircălabe“ sau „duceţi-l că e obosit“ !... Iată de ce a fost necesar ca în această 
perioadă ieșană să fac mult, cantitativ, ca abia mai tirziu să-mi însușesc tehnica 
dificilă a redării 'sau, mai bine zis, a trăirii unui personaj. 


lui Shaw în Androcle şi leul şi ironia montării, scăpînd esenţialul, care trebuia să 
fie topirea concepţiei regizorului în sensurile textului, prin actor. Regizorul acesta, 


vizual şi nu prea acorda, la început, mare credit actorului. La el, ochiul se manifesta 
poate in dauna urechii. Se năştea poetul luminii şi al culorii pe scenă — element 
care în spectacol avea să-şi capete valoarea şi limbajul său. 

— Totuşi, mai tirziu, Sava n-a mai acordat luminii şi culorii aceeași impor- 
tanță primordială, exclusivă. 


— Da, dar asta, după ce greșise de mai multe ori, ca în Napoleon printre noi, 
sau ca în unele „cînticele“, cum a fost Ion Păpușurul, interpretat de mine, îmbrăcat 
în stil cubist. Şi el şi Maican, tentaţi uneori de extravaganţe, au găsit pînă la 
urmă, ca oameni talentaţi și de bun gust, calea care duce la adevăratul succes — 
spectacolul veridic. 


— Este într-adevăr un merit real pentru aceşti creatori ca, în vălmășagul 
acelor curente decadente, specifice perioadei dintre cele două războaie mondiale, 
să reușească să se îndrepte pînă la urmă spre realismul scenic. 


— Au peregrinat însă chinuitor, uneori, de la un suprarealism de esență pînă 
la cel mai autentic naturalism. Îmi aduc aminte de spectacolul Otrava de Zola, în 
care Sava pusese eroinele să se bată cu căldări de apă. Bineînţeles că regizorul 
ținea să exagereze și el nota lui Zola, pentru a-i dovedi fidelitate și înțelegere. 

— Se pare că sistemul lui Stanislavski nu era necunoscut celor doi regizori. 
Cum s-a oglindit acest fapt în creaţia lor? 

— Şi Maican şi Sava foloseau din experienţele lui Stanislavski, cele în legă- 
tură cu „realismul exterior“ sau cu „realismul istoric“. Spectacolul Fraţii Kara- 
mazov, pus de Maican, ca şi Neamul Şoimăreştilor, în dramatizarea lui Mihail 
Sorbul, pus de Sava, au fost spectacole mari, prin însăși veridicitatea interpretării 
lor. Iar Scenele de stradă cu subiect din lumea dolarului au găsit în montarea lui 
Sava expresia unui realism pe care, cu toate limitele regizorului, îl consider foarte 
avansat pentru teatrul nostru la vremea aceea. Realizarea de la Iași a lui Sava 
cu acest spectacol a fost, după expresia Agathei Birsescu, genială. Nu mai vorbesc 
că în Madame sans-gene, improvizind un prolog asupra temei Revoluției franceze, 
tot ansamblul a agitat un imens drapel roșu pe scenă, intonind Marseillaisa, lucru 
care a dat de furcă, mi se pare, chiar parlamentului. Nu pot arăta aci, într-o 
privire sumară, inventivitatea, gîndul ascuţit şi îndrăzneț, dragostea dezinteresată 

pentru frumos, riscul cu care se angaja, apărîndu-şi opiniile, acest mare artist, care 
m-a cuprins și m-a influențat şi pe mine ca actor, cu spectacolele sale de la Iaşi. 

— Am dori să cunoaștem și cîte ceva despre realizările dv. din teatrul ieșan. 

— Nu e cazul, cred, să numesc roluri pe nume. Ele ajung la peste 200, lucrînd, 
firește, și cu alţi regizori valoroşi, ca George Mihail Zamfirescu, N. Massim (care 
mi-a insuflat încrederea că pot interpreta concomitent pe cei doi frați Karl şi 
Franz Moor, lucru pe care l-am realizat în parte). Venind apoi la Bucureşti, aveam 
să fiu folosit de regizorul Sică Alexandrescu în roluri de comedie care mi-au 
adus aprecieri nevisate în direcţia asta, Doctorul Knock şi Negustorii de glorie. 

Dar aceste succese erau prea deseori întunecate de condiţiile în care se făcea 
teatru pe vremea aceea. Cine ar fi ghicit la noi soarta unei premiere de care era 
legat însuși mijlocul nostru de existență? Bursa teatrului era pradă unei stihii 
capricioase şi contradictorii, activate de mobiluri murdare. Prea puţini dintre noi 
descifrau țesătura ei complicată. Îngrijorării noastre îi răspundea cel mult oracolul 
de la Birlad (un impresar mucalit), care la întrebarea noastră dacă o să avem spec- 
tatori, ne răspundea imperturbabil: „Păi dacă o să vină lume, are să fie plin“. 

Sucesiunea invariabilă a premierelor la voia întimplării, necontenita nesigu- 
ranţă și anarhie nu ofereau un climat prea liniștit creaţiei. Satisfacţia unei munci 
împlinite, fără griji, am avut-o abia după Eliberare. 

— N-am fost martorul întregului dv. drum scenic, dar am impresia că, după 
această dată, s-a înregistrat un adevărat salt calitativ în evoluţia dv. artistică. 

— Incontestabil că, odată cu plecarea mea la Arad în 1948 (cu ocazia înfiin- 
țării primului teatru de stat din ţară), aveam să intru în cea mai fructuoasă parte 
a activităţii mele, în care am avut ocazia și chiar am simţit nevoia să dau din 
toată inima măsura întregii mele capacităţi creatoare. 

Pentru că, vezi d-ta, deosebirea între cum s-a lucrat și cum se lucrează acum 
e de proporții astronomice. Nu numai în privința condițiilor de creaţie, dar şi a 
scopului şi idealului nostru artistic. 

Conștiinţa că arta noastră trebuie integrată în procesul măreț de transformare 
a ţării — proces din care ea însăși avea să iasă transformată — deschidea în fața 
noastră o uriașă perspectivă de dezvoltare, impunînd însă în același timp şi for- 
marea unei responsabilităţi de esență nouă. Nu se ridica numai problema rezol- 
vării unui rol, ci şi a eficacităţii regeneratoare asupra conștiinței spectatorilor din 
sală. Pentru ca să fii la înălțimea unei asemenea misiuni, trebuie să pătrunzi mult 
mai adînc şi mai profund rolul, cu atit mai mult cu cît ceea ce reflecţi, se cristali- 
zează şi evoluează sub ochii tăi. Spectacolul își trage acum seva direct din viaţă: 
un rezervor imens de învăţăminte. Autorul își alege cu grijă, topeşte sau alam- 
bichează acest material ca un adevărat chimist, pînă cînd dă de corpul nou, mult 
dorit — personajul. Aceasta nu înseamnă că îmi pregătește mie, actorului, o mîn- 
care mestecată de-a gata... El îmi descoperă numai niște lucruri pe care le obser- 
vasem, care existau în mine latent și care existau de asemenea și în spectator. 
Această „simpatie“ comună capătă eficienţă circulatorie și înțelegere, pentru că vine 
din „oameni“ și se întoarce iar printre ei, îmbogățită. Acest proces „în lanţ“, mai 
„legat“ ca niciodată, obligă la o atentă respectare a adevărului. 

— În acest caz, în fața dv. s-au ridicat și probleme noi de practică artistică, 
de apropiere şi cunoaştere a acestei realități. Îmi amintesc de o secvență dintr-un 
documentar teatral, în care aţi fost surprins pe cînd vă pregăteaţi rolul lui Pavel 
Arjoca din Cetatea de foc a lui Davidoglu, între muncitorii dintr-o fabrică. 

— Întâlnirea aceea a constituit o experienţă deosebit de prețioasă pentru mine. 
De atunci am căutat mereu ocazia acestor apropieri. Instructajul artistic pe care 
l-am făcut, fie la Uzinele „Mao Țze-dun“, fie la Institutul Poligrafic, fie la Casa 
Corpului Didactic, sau chiar la Hunedoara, mi-a oferit mari satisfacţii în acest 
sens. M-am convins astfel că arta noastră realist-socialistă reclamă, din ce în ce 
mai mult, prezenţa artistului în fabrici, pe șantiere, sau în gospodăriile agricole 
colective, acolo unde viaţa — pe care noi ne străduim cu modestie s-o transpunem 
scenic — pulsează din plin. 

— Complexitatea interpretării dv. vădeşte însă nu numai o cunoaștere directă 
a realității, ci şi un proces de mare aprofundare a materialului de viață. 

— De mare ajutor în această privinţă au fost studiile politice și profesionale 
pe care le-am urmat în cadrul Teatrului Municipal (unde am activat mulţi ani 

după întoarcerea mea de la Arad). Datorită 
acestor cercuri am ajuns să înţeleg procesul 
legic al realităților pe care le reprezentam, să 
intuiesc interdependența reacţiilor psihice ale 
eroilor mei faţă de social, și multe altele. 

În acest teatru a existat un timp un cerc 
Stanislavski, susținut mai ales de tactul şi ener- 
gia colegei mele Beate Fredanov. Dezbaterile 
aprinse care aveau loc în jurul pasionantelor 
probleme ale acestui sistem genial, ca şi exerci- 
tiile practice (de mișcare, rostire şi gîndire sce- 
nică), mi-au oferit o foarte serioasă bază prac- 
tică de studiu. Din păcate, viabilitatea cercului 
n-a fost prea mare... 

Vorbim mult despre Stanislavski şi uneori 
chiar ni se pare că aplicăm sistemul său în mod 
creator. Aş fi mulțumit dacă am aplica mai 
mult preceptele lui la condiţiile repetiției, căci 
nu spectacolul, ci repetiţia e munca noastră 
propriu-zisă. (Spectacolul e încîntare.) Nu vom 
putea pătrunde în geografia complicată a lumii 
din text, nu vom deschide acele uși imaginare 
ale relaţiilor, care pentru noi nu sînt simple 
ficțiuni. dacă nu vom lăsa odată cu paltonul 
la garderobă, tot ce ne ţine legaţi de tirania 
tabietului. Regizorul Sică Alecandrescu ne fixa 
repetițiile uneori la ora mesei. Şi bine făcea. 
Maican ne ţinea noaptea cîteodată pină-n zori, 
şi se știa: cel care protesta, avea cu siguranţă 
biftec acasă, sau... era proaspăt însurăţel. 

— Am dori să ne vorbiţi acum şi despre 
evoluția măiestriei dv. artistice în raport cu 
rolurile pe care le-aţi jucat. 


— Nu voi parafraza modestia maestrului 
meu, care se mindrea că „învaţă de la noi“, 
nişte neînvăţați. Eu am învățat mult de la 
rolurile mele, căci un rol înseamnă condensare 
de material uman, şi el e din ce în ce mai 
bogat acum, în epoca uriașelor noastre trans- 
formări. 


Vezi ce se-ntîmplă: cîndva, un actor putea 
s-o ia înaintea rolurilor, dar acum, acestea ţi-o 
iau înainte. Ele ţin pas cu viaţa, şi noi sîntem 
obligați să păstrăm aceeași cadență. 

— După cite ştim, ați interpretat mai 
multe roluri de comuniști. Aţi sesizat vreo 
evoluție a acestor personaje de la primul la 
ultimul dumneavoastră rol? 

— Primul secretar de partid jucat de mine 
avea numai trei replici în actul al III-lea 
(Vad Nou). Treptat însă, profilul moral şi 
psihic al acestui om de esență nouă a ocupat 
un loc tot mai pregnant în viaţa și dramaturgia 
noastră. Şi acest fapt am avut ocazia să-l con- 
stat direct. În 1951 am fost trimis ca instructor 
artistic la Hunedoara. Orașul oţelarilor era un 
vast şantier, pe care lucrau cu entuziasm mii fă 
de oameni. Totul era în fază incipientă: şi con- E 
strucțiile, şi oamenii noi. Revăzind acum după 
10 ani monumentalele furnale, orașul în toată 
splendida lui așezare, am realizat, nu fără în- 
cîntare, că acolo nu apăruseră numai noi in- 
stituţii, dar şi noi trăsături în conştiinţa oame- 

In Dănilă Bulz din „Întoarcerea“ 
de Mihai Beniuc 


nilor muncii, a constructorilor socialismului, a comuniştilor, pe care îi cunoscusem 
cu zece ani în urmă. Se desprindea din discuţiile cu ei, o anume capacitate de a 
sesiza cu subtilitate lucrurile, o certă maturitate intelectuală. Oamenii citiseră, se 
documentaseră cu pasiune într-o mulțime de probleme, universul lor spiritual îmi 
apărea enorm îmbogăţit. Aceste date, și multe altele, m-au determinat să meditez 
serios asupra noului mod de a reprezenta pe acești oameni, conjugaţi cu evoluţia 
noastră actuală. 

— Cred că personajul pe care poetul Mihai Beniuc l-a dăruit nu de mult dra- 
maturgiei noastre prin Întoarcerea, a constituit un bun prile) pentru a vă concre- 
tiza observațiile. 

— Dănilă Bulz mi-a oferit şi mai mult. Prin el am parcurs retrospectiv toate 
etapele de dezvoltare ale comunistului nostru. În condiţii istorice diferite (dictatul 
de la Viena, apoi perioada de ilegalitate şi, în sfîrşit, cea actuală), personajul se 
formează treptat. Am analizat cu multă migală întreg complexul de împrejurări 
care îl determină să acţioneze într-un anume fel, în fiecare etapă, urmărind şi 
reliefarea firului de evoluţie continuă, conducîndu-l chiar mai departe de intenţiile 
autorului, prin anticiparea viitorului. De-a lungul întregului proces de conturare 
a liniei de dezvoltare a eroilor, m-am sprijinit şi pe experiența anterioară acumulată 
în special cu un nou erou al dramaturgiei sovietice. Deși construit pe alte coor- 
donate şi la alte dimensiuni, Şadrin m-a ajutat să rezolv o serie întreagă de 
probleme de cristalizare şi clarificare treptată a omului nou, pe care le-am 
întîlnit mai întîi la Vlaicu şi acum la Bulz. 

— Aţi observat o evoluție şi în cadrul rolurilor negative, în care aţi jucat 
foarte mult, după cît se pare ? 

— Negreșit că da. La început erau concepute la modul absolut: Cotoroiu din 
Oameni de azi de Lucia Demetrius, Răcaru din Afaceriștii de Tudor Şoimaru, 
Judecătorul Ioniță din Trei generaţii de Lucia Demetrius au fost personaje nega- 
tive, cărora am încercat să le intensific autenticitatea negativului printr-o veridici- 
tate umană a înfățișării lor. 

— Nu ne-ați împărtășit nimic încă, în legătură cu regizorii cu care ați lucrat 
în ultima perioadă a activităţii dv. artistice. 

— Cei doi regizori, Liviu Ciulei şi Ion Olteanu, care m-au onorat deseori cu 
încrederea lor, sînt oameni foarte deosebiți unul de altul, avînd fiecare stilul său 
propriu de muncă cu actorul. Dar cum pe noi nu ne interesează ce ne deosebeşte, 
ci, mai degrabă, ce ne uneşte, voi considera interesante eforturile, și ale lor ca şi 
ale tuturor regizorilor noștri, pentru făurirea „marelui spectacol“ care mie mi se 
pare că plutește în aer, așteptind azi-miine să fie concretizat. Experienţa lui Ciulei 
cu Azilul de noapte mi se pare foarte interesantă, deoarece munca regizorului n-a 
constituit o frînă pentru integritatea actorului ca factor determinant în spectacol, 
ci, dimpotrivă. Am lucrat la Luca împreună, completind punct cu punct date şi 
tr ee lg noi în realizarea acestui „histrion* ce joacă rolul consolatorului de 
profesie. 

A — Ce ne-aţi putea spune despre regia lui Horea Popescu la Vlaicu şi feciorii 
ui ? 

— În pregătirea acestui spectacol mi s-a părut interesantă munca cu tînărul 
şi talentatul regizor Horea Popescu şi cu autoarea însăși care, încă de la repetiţie, 
a modificat finalul în sensul dorit de noi. 

Între timp, în sala Teatrului de Comedie se strinseseră şi ceilalți actori 
pentru repetiţii, decorurile ne înconjuraseră tacit, iar reflectoarele dialogau febril. 
Maestrul îşi furișa privirea spre ceas (mai erau două minute pînă la începerea 
repetiției). 

— După cum vezi, trebuie să încheiem această sumară incursiune în activitatea 
mea, pentru ca să nu-i fac pe colegii mei să aştepte. Ar mai fi multe de spus.. 
Arta noastră e o artă activă, care se primeneşte și se învaţă toată viaţa. Numai 
după ce ai învăţat-o bine, îţi dai seama că n-o ştii şi că, de fapt, cele mai 
frumoase roluri din viața actorului sint acele pe care nu le-a jucat. 


Angela Ioan 

— Tu ești, bre? Eşti tu, ori o părere? 
— Cum se poate? Părere cu palton şi geamantan !... vezi bine... 5 , 
— Apoi vină să te îfmbrătțiş, lua-te-ar norocul... Intră în casă.. Anico, ia OO 


uite ce oaspete trece pragul... Sărut-o, bre, şi pe dinsa că doar am mîncat toți tetetea 
trei din aceeaşi strachină... Așa, dă borsalina-ncoace... dă și geamantanul... Ti-a- esere 
minteşti cu ce-ai plecat la liceu? Cu lădița de roşior a lui tat-tu... Ia te uită, Seress 
Anico: numai ştampile din străinătățuri... Ziarist.. Umblă prin lume, mă rog,» 00909 
Da’ din satul tău de ce n-ai nici una? 50909 

— Capăt acu... Aveţi hotel? Doe 

— Hotel n-avem, dar îţi lipesc eu miine o hîrtie cu ştampila colectivei, mai "ete, 


mare decit toate astea... Ti-ai adus aminte și de baștina ta, hai?... Ci stai jos 
odată, omule... 

— Stau. 

— Nu așa, pe colțul jilțului, ca datornicii,.. Și-om vorbi... Anico, aduci tu ceva 
combustibil ?... Dar nu de acela de regulă, ci o excepție... 


. . . . . 


— Asta-i tot ce s-a petrecut de cind nu ne-am văzut. Președinte sint numai 
de doi ani. Iar satul... satul nu cred să-l mai recunoști. 

— Se poate. Am și văzut cîte ceva de la gară pînă aici. 

— Toate se schimbă, frate. Parcă tu nu te-ai schimbat ?... Citeodată îţi citesc 
articolele: parcă-s mai bune decit cele de acum zece ani... Unele din ele... 

— Știu eu care?! 

— Nu le citesc ca specialist. Specialitatea mea e agricultura. Dar să nu 
crezi că dacă sintem departe de Capitală, sîntem şi străini de teatru. Nu. Avem 
două teatre în regiune și deseori le sintem gazdă la căminul cultural... Să vezi 


r? ce sală am clădit... Cu ai noștri, n-am adus arhitecți... Cind e vreun turneu, dacă-i 
Â€ duminica mai ales, mă sui cu Anica în tren și-n jumătate de ceas am şi ajuns 
ro" în centru. Este și autobuz, da' pe şosea drumul e mai lung. 

f — Ce fel de piese aduc teatrele la voi? 

„i — Bune, n-am ce zice. Bune. De obicei, de astea mai scurte. Mai o piesă, 
. mai un cîntec, mai o horă — nici nu-ţi dai seama cum a trecut vremea... Anico, 
°, faci cite-o cafea ? 


— Ce-o tot trimiţi, bre? Bem mai tîrziu. 

— Tu îți închipui pesemne că se duce după lemne în pădure, le taie cu 
toporul, face focul, stă de se-ncălzește plita, cum făcea mama acu’ treizeci 
de ani... 

— Doar n-aveţi aragaz ? 


— Ba avem. De ce să n-avem? Dar cafeaua o face la priză, în ibricel 
electric. Ia arată-i-l şi lui, Anico, poate că nu cunoaște... Păi da, în piesele 
noastre cu țărani de-abia se introduce electricitatea și unii îi zic iletrică. 

— Nu în toate. 

— I-adevărat. De regulă nu-i aşa, numai ca excepție. În unele nici nu-i 
vorba de electricitate, se umblă cu lampa. Mijlocaşul stă la lampă şi se frămîntă 
dacă să depună cerere ori nu. 

— N-a fost așa? 

— A fost. Dar socotește şi tu: colectiva noastră e veche de opt ani într-un 
raion cooperativizat tot. Vine teatrul cu piesa asta de ţi-am pomenit-o. Stau 
băieții și fetele, se uită la scenă, și unii, cum e asta a mea, Minodora — ai s-o 
vezi acuș, că e la un curs —, mă trag de minecă şi mă întreabă: ce-i aceea, ce-i 
cealaltă ?... Fata mea n-a mai apucat satul cu individuali, avea pe-atunci patru 
ani, acuma are doisprezece. Unele lucruri nu le înţelege. 

— Au şi piesele astea rostul lor, amintesc oamenilor de istoria zbuciumată 
a colectivizării. 


— Mda... Bea-ţi cafeaua... Tare-mi place cum ştiţi voi, gazetarii, s-o în- 
toarceţi din condei. Vine săptămîna trecută la mine unul de la ziarul regional: 
„De ce n-ai colț roșu?“ — zice. „Am — îi răspund — dar îl mut în clădirea 
nouă a administraţiei, că aici nu se mai potrivea“. „Şi pînă atunci?“ „Pină 
atunci nu e, fiindcă se cheamă că se mută. Vreo tre zile.“ Peste o săptămină 
apare o notă: „Este, dar nu e“. Ce era să fac cu ea? Am afișat-o la colțul roşu, 
că între timp îl mutasem. 

— Ce legătură are? 
| — Are. Tu spui că e bine să vedem piese din istoria zbuciumată. Zic şi eu 

ca tine. Dar n-ar fi cu cale să vedem şi din cele mai nezbuciumate? 

— Adică ? 

— Adică: acw patru ani am văzut la teatru Împărătița lui Machidon. Așa-i 
spunea, Anică ?... Așa. Anicăi i-a plăcut artistul care-l juca pe Machidon, că era 
chipeș... Ce era cu Machidon? Se clătina dacă să fie colectivist ori ba. Mi-a 
plăcut, frate. Mai ales că pină la urmă se hotăra frumos. Nu mi-a plăcut toată, 
dar mi-a plăcut. Dovadă: o ţiu minte. Să tot fie vreo doi ani, au venit din colo, 
de jos, alți artişti, cu Vlaicu şi feciorii lui. Cine a scris-o, bine a scris-o. Băieţii 
lui Vlaicu mi-au căzut dragi, îți spun drept. S-a frămintat Vlaicu, s-a sucit, s-a 
învirtit... pină a dospit aluatul și a înaintat și el cerere. Dar asta tocmai la 
sfîrşitul piesei. Tare aş fi vrut să-l văd şi înăuntrul gospodăriei. Mde... Deo- 
camdată se pare că la teatru cazul nu-i de regulă. 

În primăvară, vine învățătorul cu o piesă şi începe repetiţii zorite la cămin. 
Pregătiri grozave, zarvă, nerăbdare mare... Vine seara legiuită, mergem şi noi; 
idem toată vremea, batem zdravăn din palme. Dar pe drum, spre casă, zice 
Anica: „Noi gàtim acuş regiunea de cooperativizat şi piesele astea tot la poarta 
Unei CUwctuve se opresc“. 

— Despre ce piesă e vorba? 

— Răzeşii lui Bogdan. 

— Şi nu ti-a plăcut? 

— Era frumoasă și veselă. Dar nu te fă a nu înțelege ce-ţi spun... 

— Nu mă fac. Recolta de aur n-ai avut ocazie s-o vezi? 


— Recolta ?... Ia amintește-mi puțin despre ce era vorba... Era o chestie 
cu o poartă ? Nu, aceea era Poarta. Limpede şi tare piesă, cu toate că la urmă 
aș fi crezut să se întimple altfel... Recolta ? Aha... Da... Am ascultat-o la radio... 
Îți place aparatul? E cu patefon electric cu picup. Da, Recolta de aur... Era 
despre o colectivă de-a noastră. Aș fi vrut s-o văd și pe scenă. Totuși, pare să 
fie o excepţie. De ce nu trimiteţi mai multe piese care să le simt eu că au în ele 
socialismul din sat? 

— Au apărut şi din astea: Uriașul din cîmpie, Maria... 

— Păi să le vedem şi noi. După cite îmi dau seama, nu-s foarte multe. 

— Nu, n-ar prea fi. 

— Eh, dac-ar veni un scriitor de piese pe la noi!... Numai o lună să şadă... 
Adică nu să șadă, să umble, să asculte și să vadă. Îl duc cu motocicleta peste 
tot. Șapte piese ar face, nu una. 

— Bine. Voi spune şi altora. 

— Scrie tu, că ai trăit aici: știi cum a fost, vezi cum este, îți spun eu cum 


o să fie — și așa o să fie cum îţi spun eu... 
— Are cine scrie. O să se scrie. Fii încredinţat. 


— Gata, te-ai uitat deajuns la cărţi, vin de mănîncă. 

— N-aș fi crezut să ai atita bibliotecă, Neculai. 

— De ce n-aş avea? Am văzut și eu la teatru că un țăran ținea vreo cinci 
broşurele filfiite pe o lăvicioară. Oare așa stă treaba? Să nu crezi că numai eu 
am cărţi în sat. Este librărie, bibliotecara povestește fel de fel de istorii, omu-i 
curios — şi ce dacă trăiește la țară?! Îl interesează... 

— În ce spectacol zici c-ai văzut broșurelele ? 

— Parcă numai asta era... Nu-ţi spun, că scrii la gazetă și-i faci de ruşine 
pe bieţii oameni. Eu cred că ăștia erau o excepție. 

— Bine, nu-mi spune cine erau bieții oameni, dar spune-mi cum era ex- 
cepția asta. 

— Îmtii: lampă cu gaz. Pe urmă, sărăcie lucie: un lăicer jumulit, o masă l 
şchioambă cu trei scăunașe, sobă cu cuptorul cît să încapă mița după el, o 
mătură spină. „E dinainte de Eliberare“ — îi șoptesc Anicăi. Da’ de unde: apare 
una în cămașă naţională, cu opinci şi cu basma roşie, şi începe a spune că-i 
nevastă de preşedinte de colectivă. Apoi, uită-te tu în garderob. Ia deschide-l, 
Anică... Ce poartă nevastă-mea ? — pe munca amîndurora, nu numai pe-a mea: 
bluză de nailon, pantofi de antilopă... Altfel, cum? Nu spun că prăşeşte în 
încălțări cu tocuri nalte, dar nici că stă cu tulpanul înnodat pînă la sprincene 
ca bunică-sa şi că-și dă cu gaz în cap. 

Joacă artiștii ce joacă şi prind a vorbi de înnoirea satului: Băgăm ILETRICĂ, 
Ioane ? — zice unul. Băgăm, numai să nu aprindă şura. Luăm şi ONTOMOBIL — 
adaugă altul. I-auzi — se supără nevastă-sa — da’ ARIOPLAN nu-ţi trebuie? De 
ce, frate ? Mergem diseară pe la ceilalți prieteni ai noștri, din şcoală, să-i vezi cum 
trăiesc, să-i auzi cum vorbesc. De ce să nu ne vadă şi să ne audă şi alții aşa cum 
sîntem ? 

Mai trece ce mai trece şi prinde un moșneag să înjure: de anafură, de liturghie, 
de cristelniță... Fetișoara mea, Minodora, s-a făcut roșie ca macul. Oamenii din 
sală mai rideau, mai se foiau, nu prea le venea la îndemină. Nu zic că n-o mai 
dăm şi noi citeodată pe vorba ceia din povestea celuia, dar oricum... Și-apoi 
la teatru, lumea stă și-ascultă, învață, capătă deprinderi, nu? 

— Cam așa... 

— Spre sfirşit, alta: preşedintele, cu căciula-n cap și cizme grele în picioare 
— în plină vară — citește oamenilor un articol despre gospodăria lor. Stă preşe- 
dintele și silabisește ca un elev din clasa a doua primară: re-a-li-ză-ri-le, reali- 
zările, co-lec-ti-vei, colectivei... Păi, eu cum sînt? Așa sînt ?... Am vorbit după 
reprezentaţie cu artistul care-l făcea pe președinte — că i-am dus să viziteze 
colectiva. „Să nu mai silabiseşti — i-am spus — că președinți în asemenea hal, fără 
carte, nu se află“. „Dumneata ești o excepție“ — mi-a spus. „Dar ciîţi preşedinţi 
cunoşti, de ai găsit regula de la care-s eu excepție?“ Nu cunoștea nici unul. 
M-am miniat. Ştii ce-am făcut ? După vreun ceas, cînd am ajuns în grădină şi 
mi-a cerut o rădăcină de pătrunjel, i-am dat una de hrean. A mușcat din ea şi, 
în timp ce se iuțea la faţă, i-am explicat că asta e o excepţie de pătrunjel şi că 
de aceea, de regulă, nu-i bună de mincat. 


— Rămas bun, Neculai, și ţie, Anică. 

— Cînd mai vii? 

— Cit de repede voi putea. 

— Să nu-ţi uiţi satul. A 

— Nu-l uit. Iar dac-or apărea mai multe piese aşa cum le aşteptaţi voi, 
o să vă scriu. Nădăjduiesc să apară, nu ca excepții, ci de regulă... 


Valentin Silvestru 

TEATRUL SECUIESC DE STAT DIN TÎRGU-MUREŞ 


„PROFESORUL MAMLOCK” DE FR. WOLF 


Data premierei: 6 decembrie 1960. Regia: Kovács György. Decoruri: Háry Lajos. Cos- 
tume: Keresztesi Anna, Miklos Vera şi Huszti Gyărgi. Distribuţia: Kovács Györgi (Profesorul 
Mamlock) ; Tarr László (Dr. Carlsen); Tamás Ferenc (Dr. Hirsch); Lavotta Károly (Dr. 
Hellpach) ; Tanai Bella (Dr. Inge Ruoff); Lârinczi Ica (Sora Hedwig); Tabâdi Mária (A doua 
soră) : Kiss Laszló (Simon); Lohinszky Loránd (Dr. Seidel, ziarist) ; Erdâs Irma (Ellen Mamlock) ; 
Tóth Tamás (Rolf); Illyés Kinga (Ruth); Sinka Károly (Ernst); Borovszky Oszkár (Muncitorul 
rănit) ; Lukácsi István (Tinăr S.A.); Kiss Erzsébet (Camerista). 


Dintre numeroasele piese, toate in- 
teresante şi combativ progresiste, scrise 
de Friedrich Wolf (contemporanul ceva 
mai în vîrstă și tovarășul de luptă și 
de idei al lui Brecht), Mamlock este 
fără îndoială una din cele mai valo- 
moase. Scrisă în 1934, aria de idei pe 
care o dezbate atinge încă din plin 
actualitatea, căci deși acțiunea ei se 
petrece în 1933, în ea apare clar con- 
flictul istoric fundamental al secolului: 
ciocnirea hotăritoare dintre imperialis- 
mul monstruos în zvîrcolirile sale de 
moarte și clasa muncitoare purtătoare 
a viitorului; între război şi prăpăd pe 
de o parte, viață şi omenie pe de altă 
parte. În limitele subiectului, piesa 
privește în special criza intelectuali- 
tății liberal-democrate din Europa a- 
puseană a anilor de după cel dintii 
război mondial, în faţa asaltului fas- 
cist. Dar ţinta ei ideologică şi umană 
pune cu vigoare la stilpul infamiei 
însăși substanța bestială a fascismului. 
De aceea, apare semnificativ faptul că 
la premierea absolută a piesei (1934, 
în Elveţia), bande de huligani au fost 
trimise de cercurile hitleriste în incin- 
ta teatrului pentru a împiedica desfă- 
şurarea spectacolului. În acel an, Wolf 
se afla izgonit din patria lui, nevoit 
a-și desfăşura activitatea patriotică şi 
scriitoricească în exil. Profesorul 
Mamlock era dovada împotrivirii pe 
care, și din surghiun, luptătorul anti- 
fascist o manifesta față de hitlerişti. 
Era un rechizitoriu al cărui adevăr şi 
a cărui forţă răsună și astăzi cu pros- 
peţime, în condiţiile încercărilor ce se 
fac în Occident pentru reînvierea fas- 
cismului. 

Acţiunea piesei Profesorul Mam- 
lock se situează în timpul ce precede 
și îndată după instaurarea dictaturii 
lui Hitler în Germania; ea se încheie 
în preajma procesului de la Lipsca. 
Tatăl de familie şi medicul Mamlock 


sau cina 


vrea să-și ferece căminul şi clinica 
sa — în care domneşte concepția libe- 
ral-burgheză despre viață — împotriva 
furtunilor politice ale vremii. Lucru, 
fireşte, peste putinţă. Clinica lui nu 
poate fi ferită de aţițările naziste, ori- 
cît ar încerca Mamlock, cu optica lui 
de bună-credință dar îngustă, să-şi im- 
pună punctul de vedere că într-un 
spital „nu există decît medici şi bol- 
navi — nimic altceva“. De asemenea, 
în familia sa, Mamlock se află în per- 
manentă dispută cu fiul său, Rolf, 
care e comunist şi pe care în ziua 
incendierii  Reichstagului îl izgoneşte 
din casă, căci în calitatea sa de cetă- 
tean loial, profesorul nu poate să nu 
se supună politicii „oficiale“. Nu va 
trece mult şi Mamlock va trebui însă 
să se trezească la cruda realitate că: 
degeaba se vrea el cetățean loial, sta- 
tul hitlerist nu-l consideră ca atare. 
Presa îl va calomnia, legile rasiste îl 
vor lovi, deopotrivă pe dinsul ca şi pe 
fiica lui, exclusă din şcoală, ca şi pe 
soția sa, disprețuită ca ariană căsăto- 
rită cu un evreu. Înjosit în calitatea 
lui cetățenească şi omenească cu stig- 
matul galben, el se va vedea şi în 
munca profesională supus înjosirilor 
„oficiale“ şi neoficiale. Clinica sa va 
fi pusă la cheremul unui asistent ca- 
rierist, ajuns comandant S.A., iar re- 
laţiile lui — chiar cele vechi, cele prie- 
tenești — vor cădea, fie din laşitate, 
fie din conformism, pradă politicii şi 
intereselor oficiale, îndepărtîndu-se de 
dînsul, de buna lui credință, lăsîndu-l 
singur, fără apărare. În aceste condiţii 
descoperă Mamlock revolta, necesita- 
tea de a lupta împotriva nedreptăţii, 
a silniciei şi obscurantismului. În aces- 
te condiţii își dă el seama de justeţea 
drumului pe care-l străbate fiul său, 
comunistul. Soluţia sinuciderii, la care 
totuşi recurge, îi apare lui, celui sin- 
gur şi neajutorat, drept singurul mij- 


Scenă din actul 1. De la stinga la dreapta: Tóth Ta- 
más (Rolf); Erdăs Irma (Ellen Mamlock) ; Kovács Gyorgy 
(Profesorul Mamlock) și Ilyés Kinga (Ruth) 


loc în măsură să avertizeze, iar pen- 
tru destinul său personal să prevină 
moartea prin umilire care oricum î) 
așteaptă. Prăbușindu-se, Mamlock vede 
pe drumul fiului său înălţindu-se vic- 
toria cauzei umane. El trimite de aceea 
pe acest drum pe asistenta sa, Inge, 
cea care pornise de la un capăt opus, 
din beţia sloganurilor naziste, în cău- 
tarea adevărului. 

Problema rasială stă, în piesa lui 
Wolf, doar aparent în centrul acţi- 
unii, așa cum şi fascismului ea i-a 
servit drept diversiune doar în aco- 
perirea substanţei lui antisociale, cri- 
minal-războinice. În fața înjosirii ideii 
de om, la care se dedă fascismul, soția 
lui Mamlock exclamă: „lipsiţi de apă- 
rare, total lipsiţi de apărare!“ Dar 
mesajul scriitorului e cu atît mai pro- 
fund cu cît el ne arată că, în astfel 
de împrejurări, e o datorie elementară 
să lupți, chiar şi lipsit de apărare. 
Eroii comuniști din piesă — Rolf, fiul 
profesorului, şi muncitorul Ernst — 


sînt urmăriţi, încolțiți. Adevărul pozi- 
tiei lor străpunge totuși prin zidul 
ridicat de fascism. Continuitatea luptei 
antifasciste, necesitatea intensificării ei 
crescînde, pînă la victoria finală: iată 
ce ne transmite piesa lui Wolf, scrisă 
în timpul anilor ce păreau cei mai 
întunecați, mai lipsiţi de nădejde, pen- 
tru poporul său. 

Profesorul Mamlock se joacă în mo- 
mentul de față, la noi, la Teatrul Se- 
cuiesc de Stat din Tg. Mureş, avind ca 
regizor și ca interpret titular pe Ko- 
vâcs György. Ca şi Friedrich Wolf 
prin scrisul său, Kovács György ţine 
să afirme prin arta sa: „Kunst ist 
Waffe“ — arta e armă. „Ştiu — ne 
spune el — că mai sînt destui în lume, 
pe care această piesă (care pe noi ne 
cheamă la vigilență) îi pălmuiește. De 
aceea, conştient că «mai rodește pîn- 
tecul, care a născut odată fascismul», 
m-am simţit dator să joc acest rol, să 
montez acest spectacol. Problema lui 
Mamlock nu e o chestiune personală, 

Erdăs 
lock) 


Irma (Ellen Mam- 


nu-i priveşte doar pe cei pe care i-a 
lovit direct fascismul. Ea ridică una 
din problemele fundamentale ale epocii 
noastre: apărarea vieţii şi demnităţii 
umane.“ 

Kovács György şi-a exprimat în di- 
ferite prilejuri de artă, cu diferite ro- 
luri, concepția sa artistică, militant- 
umanistă. 

Punerea în scenă a piesei Profesorul 
Mamlock apare însă la el ca o crista- 
lizare a convingerilor şi personalității 
sale artistice. Degajarea şi naturaleţea 
obișnuită a comedianului au făcut loc 
cercetătorului adincurilor sufletului şi 
cugetului omenesc. El a montat spec- 
tacolul, simplu şi reținut, lăsînd glasul 
omenescului să răsune în surdină, dar 
cu atit mai tulburător, mai convingă- 
tor. Chiar şi în elementele exterioare 
plastice ale spectacolului, lipseşte 
spectaculosul. Decorul realizat de Háry 
Lajos este „de modă veche“ și poartă 
amprenta măsurii: o sală de operaţie 
sclipitor de albă, o sufragerie burghe- 
ză etc. Grija migăloasă pentru amă- 
nunt e poate prea împovărătoare. În- 
colo, totul evocă atmosfera epocii, 
într-o lumină şi ea parcă simplă, parcă 
artistic inexistentă... Reproşăm acestui 

decor, voit de modă veche, de un co- 
tidian apăsat, doar faptul că el ar 
putea particulariza acţiunea piesei la 
un simplu caz, dacă încordarea din 
scenă nu i-ar sparge limitele, făcîndu- 
ne să simţim, în această acţiune, că 
ne aflăm în fața unei ciocniri istorice, 
în fața ciocnirii dintre trecut şi viitor, 
dintre omenie şi asasinat. 

Cei ce reușesc să spargă limitele de 
pînză ale decorului sînt actorii. Tra- 
diţia disciplinei de ansamblu, practica- 
tă de-a lungul a peste zece ani în tea- 
trul secuiesc din Tîrgu Mureş, expe- 
riența lui în promovarea artei realiste 
se recunosc din plin și cu acest prilej. 
Deşi s-ar părea că Friedrich Wolf a 
conceput rolul lui Mamlock pe un 
mare registru solistic, Kovâcs şi-a or- 
ganizat nu numai propriul său rol, dar 
întregul spectacol (așadar, tot colecti- 
vul de interpreți) spre demascarea me- 
canismului odios al fascismului. 

Omogenitatea ansamblului primează. 
De aceea, cu toate că alături de dînsul 
apar şi interpreți cu mai puţin har 
artistic, fiecare membru din colectiv a 
fost îndemnat să-și scoată în evidență 
latențele er artistice, să se simtă 
„necesar“ în Am putea spu- 
ne că întreg colectivul oficiază oare- 
cum acest spectacol, într-un climat 
care evocă în nuanțe — pe care textul 
doar le sugerează — stările nervoase 
ale unei epoci întunecate şi în care 
spaima și amenințarea trăiesc mai 
mult în tonalități decit în cuvinte. 
O singură izbucnire zgomotoasă, cara- 
ghios schimonosită — dar semnificati- 
vă: aceea a lui Hellpach, medicul 
nazist ajuns comandant S.A. (bine şi 
inteligent interpretat de Lavotta Kâ- 
roly). Încolo, totul pare înăbuşit: sufe- 
rința doamnei Mamlock (în rolul că- 
reia, Erdâs Irma a depăşit parcă în- 
săși creația ei de succes din Învăţă- 
toarea); autoacuzarea ei chinuită, a- 
tunci cînd, inconştient parcă, formu- 
lează un cuvint injurios la adresa 
rasei soţului; la fel plinsul în su- 
ghițuri, ca un reflex nervos, al fetiţei 
Ruth (interpretată cu o înțelegere şi 
maturitate răscolitoare de Illyés Kin- 
ga, o studentă a Institutului de Teatru 
din Tg. Mureş — fată mărunţică şi, 
ai zice, ștearsă, dar cu o forţă expre- 
sivă care o îndreptățește pe deplin a 
fi partenerul cel mai adecvat al pro- 
fesorului ei: Kovács György); îngăimă- 
rile ei neașteptate, pline de teamă, 
vorbele de mingiiere cu care crede 
că-l poate consola pe tatăl pîngărit, 
murmurate asemenea unui cîntec de 


leagăn, cu o expresie ce depăşeşte su- 
ferinţa, copilăros şi totodată înspăi- 
mâîntător de bătrîn... Expresiv, convin- 
gător şi nuanţat interpretează de ase- 
menea Tamâs Ferenc, rolul unui doc- 
tor evreu, laş, temător; scena în care, 
<u gesturi tremurînde, cu mîna plină 
de spuma mape îşi scoate umil 
actele militare din buzunar, mînjindu- 
se peste tot, inspiră milă şi totodată 
revoltă față de cei ce-l persecută; 
aşa cum, în final, interpretul reu- 
şeşte să destrame sentimentul de com- 
pasiune cu care-l însoțeam, pentru a 
dezvălui meschinăria lui respingătoare 
de trădător al propriei suferințe. Sub- 
til e şi jocul lui Lohinszky (ziaristul 
Seidel, „democratul“ pe care-l cîştigă 
fără nici o greutate naziștii) şi îndeo- 
sebi al actriței Tanay Bella în rolul 
asistentei Inge, care precizează prin 
contrast, cu finețe, portretul moral al 
unei femei lucide și calme, care a 
descoperit adevărul după ce a stră- 
bătut drumul unor amare rătăciri. 


În sfîrșit, Kovács György. Deşi total 
încorporat în angrenajul de relaţii 
umane ale scenei, el s-a distins totuși, 
cu o forță emoţională ce-i este pro- 
prie, în transmiterea mesajului. Toată 
evoluţia lui scenică este parcă axată 
în jurul unei demonstraţii: spectato- 
rule, ai grijă, fascismul îţi calcă ome- 
nia şi demnitatea, înainte de a te mîna 
la abator. Nenumăratele nuanţe din 
clara tălmăcire regizorală a textului îşi 
găsesc rezonanțe adinci şi în liniile su- 
gestive ale jocului său actoricesc. Re- 
ținem, doar ca puncte de reper, cîteva 
momente. I se dă, de pildă, în mînă 
procesul-verbal în baza căruia Mam- 
lock-Kovâcs este învinovăţit de atitu- 
dine „antinațională“. Actorul reciteşte 
ca pentru sine semnăturile. Simple 
nume. Dar vocea cu care sînt citite 
aceste nume trimite spre cele mai re- 
velatoare sensuri şi reflecţii: Carlsen 
(el e medicul-şef — ce băiat bun şi 
inofensiv era, şi acum s-a confor- 
mat...) Seidel (ăsta a fost prieten şi 
om; — om? Da' de unde! Ei, ai ajuns 
să afli și asta !); Hirsch (el e celălalt 
prigonit; chiar și el...) Repetă numele 
lui Hirsch (e verdictul zdrobitor, fără 
recurs: consumatum est!) Acest şir 
de exclamări în surdină e urmat logic 
şi irevocabil de zgomotul puternic, în- 
spăimîntător, al focului de revolver. 
Kovács nu se identifică cu Mamlock 
sinucigaşul; dar el știe precis de ce 
personajul acţionează astfel, și îl lă- 
mureşte pe spectator, trezind în dinsul 
protestul. 


Regizorul şi actorul Kovács György 
demonstrează convingător că esența 
expresiei scenice este omul, actorul. 
Iată de pildă cum realizează el în 
scenă oroarea în fața petei galbene cu 
care hitleriştii stigmatizau pe evrei. 
Ruth (fiica profesorului) a fost izgonită 
de la şcoală de colegii ei, după ce 
aceştia i-au agăţat pe spatele paltonu- 
lui pata galbenă. Dar pata nu figu- 
rează ca element de recuzită. Publicul 
nu o vede. Ea e doar jucată: Illyés 
Kinga intră în scenă ca şi cum ar 
suferi o durere cruntă, mai rea decit 
durerea provocată de bătaie sau de 
arsură. Mama ei o priveşte; nu înţe- 
lege. Apoi, vin oameni străini în casă, 
şi paltonul e dat deoparte, pentru ca 
nimeni să nu vadă pata. Nevăzut, 
stigmatul rămîne prezent, apăsător, în 
încăpere. În alt moment, stigmatul e 
arătat şi prin recuzită: tabla pe care 
pogromiștii au agățat-o de gitul lui 
Mamlock. În acest moment însă, joacă 
numai recuzita. Kovâcs, nu. În jurul 
lui stau partenerii îngroziţi, iar el, cu 
un suris stingaci în colțul gurii, stă 
încremenit, transmiţind prin această 
nespus de simplă, dar și nespus de 
expresivă imobilitate, mai mult decît 
un întreg monolog. Cheia acestei sim- 
plităţi artistice ţine de mesajul căruia 
actorul vrea să-i dea glas: arta e armă, 
o armă tăioasă, fără zorzoane. 

Rolurile comuniștilor Rolf şi Ernst 
— e drept, slab conturate şi în textul 
lui Wolf, doar pe o linie oarecum de- 
fensivă — au fost interpretate la Tg. 
Mureş de Tóth Tamás şi Sinka Ká- 
roly. Sincer şi cu multă înțelegere 
(deşi nu cu destulă vigoare şi maturi- 
tate pentru ca Kovács să apară ca 
adversul lui demn, în marea lor cioc- 
nire) a căutat să fie — în rolul lui 
Rolf — Tóth Tamás. N-a izbutit întru- 
totul; chiar înfățișarea lui exterioară 
amintea mai puțin figura unui student 
gînditor decît a unui tînăr sportiv. În 
rolul lui Ernst, tînărul muncitor, dis- 
tribuit inițial lui Csorba András, Sinka 
Károly şi-a îndeplinit cu mai multă 
inițiativă personală sarcina episodică 
ce i-a revenit. 

Spectacolul Mamlock, la Teatrul Se- 
cuiesc de Stat din Tg. Mureș, în pofida 
celor cîtorva rezerve făcute, poate fi 
socotit un succes efectiv, atît pe pla- 
nul artei, cît şi pe cel al prezenței lui 
active în actualitate. În bună măsură, 
acest succes revine lui Kovács György, 
regizorul, actorul, profesorul. 


Halász Anna 

TEATRUL DE STAT DIN GALAŢI 


„TÎNĂRA GARDĂ“ DE ALEX. FADEEV 


Data premierei: 7 noiembrie 1960. Regia: Vlad Mugur. Scenografia: Jules Perahim. 
Distribuţia : Victoria Dinu (Uliana Gromova): Alla Tăutu (Valea Filatova); Sybila Papadopol 
(Tonea) ; Stela Adamovici (Virikova) ; Geta Şchiopu (Maia); Andreea Năstăsescu (Şura); Gina 
Patrichi (Liubov Şevţova) ; Constantin Anghelovici (Mujicul cu sacul); Al. Năstase (Mujicul cu 
samovarul) ; Eugen Apostol (Băieţandrul) ; Ion Niciu (Valko); Ion Veştea (Kondratici); Damian 
Bozianu (Şevţov) ; Mirela Frunzetti (Matreona); Viorel Popescu (Anatoli Popov); Radu Jipa 
(Oleg Koşevoi) ; Marcela Şoimu (Klava); Dumitru Fedoreac (Vanea Zemnuhov); lon Lazu (Şul- 
ga) ; Septimiu Pop (Jora Arutunianţ); Mihail Pălădescu (Serghei Tiulenin); Iulian Mereuţă 
(lurkin Radik); Virginia Drăgoi (Bunica Vera); Dora Stoenescu (Elena Nikolaevna); I. Vei- 
ner-Mişu (Soldatul I); Costel Gherman (Soldatul II); Grigore Chiriţescu (Friedrich); Vero- 
nica lraşog (Valea Borţ); Tanţi Romee (Eufrosina Mironova); Eugen Tudoran (Gustav von 
Spick) ; Constantin Coşa (Rudolf); Constantin Vurtejanu (Fomin); Constantin Săsăreanu (Fen- 
bong) ; Constantin Posescu (Briickner); lon Osman (Stenţenko); Leonard Calea (Stahovici); 
Şerban Bogdan (Ivan Turkenici) ; Al. Năstase (Pirojok); Sică Stănescu (Şumski):; Aurel Pascu 
(Moşkov) ; Ferenț lacobaş (O sentinelă). 


Cu un an în urmă, am văzut Tinăra pierea invaziei hitleriste. Pînă aci, re- 
gardă, tot în regia lui Vlad Mugur, pe gizorul a ascultat cu sinceritate şi afi- 
scena Teatrului Naţional din Craiova. nitate rezonanţele textului, şi a făcut 
Cu atit mai interesat eram să văd foarte bine. Pină aci, totul este con- 
spectacolul cu această piesă, pus din vingător, emoționant. Simţim primejdia 
nou în scenă de el, de astă dată la ce se apropie de undeva, se revarsă 
Teatrul de Stat din Galaţi. Nu am parcă pînă lingă locul pe care se află 
plecat la drum cu prejudecata că ar eroii ce vor deveni — odată cu mate- 
putea fi „o copie“ a precedentei lui rializarea scenică a primejdiei, invazia 
puneri în scenă, după cum nu mă aş- — membrii tinerei gărzi. De aci îna- 
teptam să văd ceva cu totul nou, deo- inte însă, climatul piesei, ritmul ei 
sebit, de ce mai făcuse eg Acea- dramatic interior pierd caracterul alert 
sta, pentru bunul motiv că, în genere, şi lasă loc unei desfășurări mai lente 
îţi faci o părere despre o piesă, o dar mai profunde, cuprinzind procese 
concepție cum ne-am obișnuit să spu- psihologice complexe, grave, excep- 
nem cu un termen mai de speciali- ționale, Nu acţiunea contează în prim- 
tate, şi nu o poţi vedea, chiar şi după plan de aci înainte (căci, propriu-zis 
o bună bucată de vreme, cu alţi ochi, nu se petrec decit cîteva acte cuteză- 
dintr-un unghi cu totul diferit, decit toare, din care nu asistăm decit la 
ai făcut-o prima oară. Cel mult, cauţi unul, iar despre celelalte se vorbeşte); 
să adîncești unele aspecte ale textului, nu contează deci în prim-plan decit 
să subliniezi sensuri care în trecut ră- procesul de maturizare a conştiinţelor 
măseseră mai palide, sau — a acestor tineri, azi eroi neuitaţi şi glo- 
făcut de astă dată Vlad Mugur — să rioși ai Comsomolului. Trebuie urmărit 
dinamizezi desfășurarea, dacă ea ţi se deci procesul de oțelire a voinţei şi 
păruse prea lentă. În special, acest din a disciplinei lor, a dorinţei lor de a 
urmă aspect i s-a relevat lui Vlad învinge în numele unei cauze pe care 
Mugur a fi fost deficitar în spectaco- o pun mai presus de propria lor fiinţă. 
lul de la Craiova, şi de aceea, noua Dramatice sînt în această parte a pie- 
lui punere în scenă este dominată de sei confruntarea caracterelor, ciocnirea 
ideea de a da un ritm trepidant spec- de opinii şi luminarea adevărului şi 
tacolului, un ritm aproape cinemato- crezului superior care îi uneşte în 
grafic (aci şi-a găsit poate o justifi- luptă. Or, menţinerea aceluiaşi ritm 
care în însăşi structura dramatizării foarte viu n-a dat prilej interpreţilor 
făcute de Ohlopkov după romanul lui să trăiască, efectiv, sub ochii noştri, 
Fadeev). demonstrind toate fazele prin care trec 

În aproape aceleași decoruri de Pe- eroii Tinerei gărzi, atit de diferiți ca 
rahim — cu unele judicioase comple- structură, ca personalitate. Dimpotrivă, 
tări, care îi dau un caracter şi mai climatul spectacolului i-a obligat pe 
funcţional — tablourile se succed cu interpreţi să apară, de la un tablou 
repeziciune, cu acea grabă dictată, la altul, cu cîte o trăsătură nouă, me- 
pină-la un punct, de înseși tensiunea nită să completeze, să împlinească, să 
şi ritmul situației dramatice: apro- dezvolte fizionomia morală a persona- 

jului, dar pe care spectatorul nu şi-o 
motivează pe dată sau e obligat să 
încerce condiționări și ipoteze a căror 
valabilitate o verifică doar când ta- 
bloul respectiv se încheie. Cred, de 
aceea, că cu toată agitația și contri- 
buția masivă a elementelor şi artelor 
ajutătoare ale scenei — pie po cu- 
loare, lumină, cortine sonore etc. — 
oricît de savant ar fi fost compusă 
lumina şi oricât de sugestiv ar fi fost 
exploatat, ca plastică, decorul, spec- 
tacolul nu a mai cîștigat deloc în dra- 
matism şi adîncime în această a dora 
parte, deşi se cerea. Dimpotrivă, el 
pierdut această tendință, făcînd isa 
unei virtuozităţi, unei fantezii regizo- 
rale, bogată în efecte şi truvaiuri, dar 
oarecum autonomizată în raport cu 
obligaţiile ei de tălmăcire a unui text 
în spiritul şi — pentru că aceasta este 
problema — în ritmul ei specific, in- 
terior. 

Actorii de la Galaţi au sesizat de 
bună seamă inadvertența ritmică şi, cu 
solicitudinea și dăruirea lor, au în- 
cercat, din păcate nu să schimbe ceva, 
ci să se adapteze situaţiei. Ceea ce 
în fapt i-a determinat să nu urmă- 
rească creșterea personajelor, ci să le 
aducă spectatorului evoluate, în stare 
de incandescenţă, aş spune. Ceea ce 
nu e deloc ușor, pentru că se naște 
problema: ori un actor are capacitatea 
de a parcurge procesul de creştere al 
perscnajului într-un ritm mai alert şi 
el (dar atunci îl depăşeşte pe autor 


Cronica 


şi textul său, şi poate chiar restul dis- 
tribuţiei), ori — așa cum s-a şi întîm- 
plat la Galaţi — un alt actor nu 
ajunge să facă acest lucru și atunci 
adoptă doar o poză, adică îşi com- 
pune o expresie care nu e dublată și 
de trăirea respectivă. Şi lucrul acesta 
nu este de bun augur pentru un spec- 
tacol pe care am dori să-l considerăm 
izbutit. 

Iată dar cum abuzul de ritm poate 
fi şi el la fel de primejdios ca şi lipsa 
acestuia, știut fiind că spectacolele 
neritmate pot stinge o acțiune drama- 
tică înainte ca ea să se fi dezlăn- 
tuit. Spectacolul de la Galaţi, care de 
altfel poartă amprenta şi are unele 
frumuseți specifice talentului unui re- 
gizor plin de fantezie şi temperament 
cum este Vlad Mugur, păcătuieşte prin 
aceea că a vrut să fie mai „modern“ 
decît trebuie. A urmărit, adică, mai 
mult forma de exprimare scenică decît 
fondul oricărui spectacol, textul dra- 
matic. Şi de aceea finalul, în care s-a 
folosit versiunea lui Fadeev însuși, 
schimbă atît de brusc cadența desfă- 
şurării dramatice, încît te întrebi dacă 
nu cumva pînă atunci fuseseși mar- 
torul unei proiecții cinematografice cu 
viteză maximă, şi apoi — așa cum se 
întîmplă la Lanterna magică — apare 
o scenă de teatru care servește aceeaşi 
temă, dar cu mijloacele celeilalte arte, 
a teatrului. 


Mircea Alexandrescu 


TEATRUL NAŢIONAL DIN CLUJ 
TEATRUL DE STAT DIN TIMISOARA 


„POVESTE DIN IRKUTSK“ DE A. ARBUZOV 


Data premierei: 5 noiembrie 1960. Regia: 


Cornel Todea. Decoruri: T. Th. Ciupe. Costume: 


Edith Schrantz Kunovitz, Distribuția: Corul — Liviu Doctor, Ion Tudorică, Lucia Mureşan, Con- 
stantin Băltăreţu ; Ileana Ploscaru (Valia); Vera Mărgineanu (Larisa); Petru Felezeu (Serdiuk); 


Marin D. Aurelian (Serghei); Gheorghe M. 


Nuţescu (Viktor); Bucur Stan (Rodik); Zighi AL 


Munte (Denis); Marius Gh. Marinescu (Afanasi Lapcenko); Anda Caropol (Zinka); Cecilia Şin- 


delaru (Maia); Emilia Hodiş (Niura); 


Aurel Giurumia  (Chefliul) ; 


Constanţa Constantinescu 


(Ingrijitoarea) ; Ligia Moga (Prima iubită a lui Serdiuk); Maria Ungur (A doua iubită a lui 


Serdiuk) ; Mircea Todiriţă (Primul tînăr); 


Octavian Teuca (Al doilea tinăr); 


Bianca Zirra 


(Fetiţa cu franzela); Andrei Anastasiu (Anton); Emanuela Munteanu (Lera). 


Data premierei: 


(Serdiuk) ; Victor Odillo Cimbru (Serghei); 


12 noiembrie 1960. Regia: 
Distribuţia : Corul — Emil Reus (Întliul actor); 
(Al doilea actor); Anca Ionică-Neculce (Valia); 
Eugen Tănase (Viktor); Stelian Cremenciuc (Ro- 


Ion Maximilian. Decoruri: Horia Popescu, 


Geta Angheluţă (Actrița); Laurenţiu Azimioară 


Elena Simionescu (Larisa); Vasile Cosma 


dik); Daniel Petrescu (Denis); Gheorghe Pătru (Lapcenko); Eugenia Laza (Zinka); Mihaela 


Mihailovici (Maia); Nuţi Herberescu (Niura); 


Eugenia Melinte (Prima iubire a lui Serdiuk); 


meco 


Garofița Bejan (A doua iubire a lui Serdiuk); George Lungoci (Un tînăr); Gheorghe Boiangiu 
(Alt tînăr); Emilia Mihai (Ingrijitoarea) ; Marcel Petrescu (Un băieţel); Dana Cimbru (O fe- 


tițtă). 


Poveste din Irkutsk, aproape de 
prisos s-o mai spunem, e un text 
abundent în idei importante, populat 
de figuri omeneşti vii, care-și trăiesc 
cu pasiune destinul, cristalizind trăsă- 
turile limpezi şi aspre ale unei epoci 
care va intra în istorie ca epocă a 
construirii materiale și spirituale a 
comunismului. Nu e de mirare, de 
aceea, dată fiind o asemenea bogăţie 
de motive şi episoade dramatice, că 
interpretările, viziunile regizorale pot 
varia de la un teatru la altul, păstrin- 
du-se mereu intact zăcămîntul de 
metal preţios, căruia i se scoate la 
iveală cînd un filon, cînd altul. Spec- 
tacolele Poveste din Irkutsk din Cluj 
şi din Timişoara nu sînt identice, nici 


în om constituie ...axul ideologic“, sin- 
tetizind precis evaluarea: „Examenul 
încrederii stă, așadar, la baza con- 
flictului întregii acțiuni dramatice“. 
Cornel Todea, fără să nege sau să ne- 
glijeze punctul de plecare al lui Maxi- 
milian, estima îndeosebi replica „Oa- 
menii trebuie să fie fericiţi“, explicînd 
în continuare că „farmecul şi forţa 
deosebită a Poveștii“ rezidă mai ales 
în „ideea că dincolo de sensul direct 
al întimplărilor vieţii cotidiene există 
respiraţia eroică a unei Epopei comu- 
niste, o Epopee a Muncii şi a Dra- 
gostei“. x 

Amîndouă spectacolele sînt impreg- 
nate de noblețea şi poezia textului. 
Cel de la Cluj e însă mai omogen 


Moment din spectacol (Teatrul de Stat din Timișoara) 


ca imagine scenoplastică și acțiuni 
fizice ale interpreţilor, nici ca ritm 
al dialogului. Potrivit cu sensibilitatea 
şi exigenţele proprii, fiecare regizor 
s-a oprit la ceea ce a crezut că e 
esenţial, cuprinzător, parte reprezen- 
tind întregul, și așa se face că Ion 
Maximilian (Timişoara) a socotit că în 
piesa lui Arbuzov „ideea... încrederii 


prin nivelul calitativ egal al regiei, 
scenografiei şi interpretării. Regizorul 
Cornel Todea a găsit în scenograful 
T. 'Th. Ciupe un colaborator excelent, 
care i-a înțeles concepţia și i-a facili- 
tat expunerea scenică. Structura unică 
a decorului — imaginat ca un drum 
suitor în pas de elice, şi terminat 
printr-o amplă platformă suspendată 


PR 


— oferă un suport util și expresiv tu- 
turor variatelor momente ale dramei, 
asiguriînd şi o foarte rapidă succesiune 
de scene. Soluția scenografului Horia 
Popescu (Timişoara) nu e cu mult di- 
ferită, doar că albia albă a drumului 
nu se mai răsucește spre sală, ci se 
pierde undeva în planul din fund al 
scenei. Metafora amînduror decoruri- 
Jor e deslușită, fiindcă — într-adevăr 
— un drum lung, nu totdeauna neted 
şi drept, străbat personajele, un drum 
care totuşi duce pînă la urmă la lim- 
pezirea caracterelor, la așezarea lor pe 
un temei de viaţă, trainic şi senin. 

Regizorii, siguri pe consistenţa dia- 
logului şi pe direcţia fermă a conflic- 
tului, s-au preocupat pas cu pas de 
realizarea unor expresii scenice de 
mare frumusețe. Astfel, ne-ar fi greu 
să optăm pentru suita clujeană a dra- 
gostei și nunţii Valiei, sau pentru cea 
de la Timişoara. Ele se diferenţiază — 
ca valoare — abia spre sfîrşit, cînd 
valsul dansat de mirii de la Cluj pe 
rampa suitoare a decorului și terminat 
sus în vîrf, amețitor, în înălţimi, a avut 
darul să emoţioneze cu mai multă pu- 
tere. Cuvîntul, acțiunea verbală a fost 
urmărită, în genere, mai atent la Ti- 
mișoara, la Cluj constituind singurul 
aspect discutabil. (Însăși eroina prin- 
cipală, de pildă, spune: „o să ploaie“.) 

Viziunile celor doi regizori se deo- 
sebesc însă net în tratarea corului. 
Nu ştim de ce, poate pentru a deosebi 
membrii corului de celelalte personaje 
sau pentru a le conferi mai multă so- 
lemnitate, Maximilian a îmbrăcat co- 
rul în nişte uniforme de culoare în- 
chisă (la început şi la sfîrşit, şi pe 
Valia, Serdiuk, Viktor şi Serghei), care 
de fapt dau „coriștilor“ o morgă ri- 
gidă, străină de factura profund uma- 
nă a întregului spectacol. Aceeași ri- 
giditate şi sensul retoric că reprezintă 
vocile destinului tragic s-au remarcat 
şi în rostirea textului. Dimpotrivă, la 
Cluj, Todea a amestecat pe cei patru 
membri ai corului printre eroii poves- 
tirii, făcîndu-i nu numai să comenteze, 
dar să şi participe la diferitele epi- 
soade. Foarte izbutit, în acest sens, 
monologul Valiei, la oglindă, în pre- 
_zenţa fetei din cor. 

Am văzut două Valii, care şi-au trăit 
cu mare sinceritate drama. lar dacă 
Ileana Ploscaru (Cluj) şi-a angajat 
toate datele experienței sale artistice 
exercitate pe o gamă largă de Scenă din spectacol (Teatrul Naţional din Cluj): 
roluri, Anca Ionică-Neculce (Timişoa- Viktor (Gheorghe  Nuţescu) și Valia (Ileana 
ra) s-a distins prin tinerețe şi prospe- Ploscaru) 
time. Din cele două distribuții s-au 

evidenţiat ambii Serdiuk: Petru Fe- 
lezeu (Cluj) prin spontaneitate şi 
umor, iar Vasile Cosma (Timişoara), 
care şi-a compus rolul, confirmînd 
încă o dată adincimea talentului său 
şi capacitatea de a trăi cu fiecare per- 
sonaj în parte, viața complexă a aces- 
tuia. Perechea tinerilor care se îndră- 
gostesc de Valia a avut, în ambele 
spectacole, interpreți corespunzători ca 
statură spirituală şi fizică. Preferința 
noastră a înclinat spre Gheorghe Nu- 
ţescu (Viktor) şi Marin Aurelian (Ser- 
ghei) de la Cluj, care şi-au diferențiat 
mai limpede personajele ca tempera- 
ment şi ca mişcare a gîndirii. Nuţescu 
a fost foarte volubil la început, mar- 
cînd dezinteresul lui faţă de Valia, 
pentru el doar un obiect de amuza- 
ment. Aurelian, la rindul lui, a subli- 
niat zbuciumul îndrăgostitului şi, apoi, 
serioasa și pasionata angajare a părin- 
telui de gemeni. 

La Timişoara, Eugen Tănase (Vik- 
tor) n-a căutat să difere de Victor 
Odillo Cimbru (Serghei), fiind aproape 
un dublet al lui. Am reţinut hazul ac- 
torilor care l-au interpretat pe Lap- 


cenko (Gheorghe Pătru — Timişoara yw cimec.ro 


Scenă din spectacol (Teatrul de Stat din 
Timişoara) 


Marius Marinescu — Cluj), precum şi 
simţul prieteniei devotate ce o carac- 
terizează pe Larisa de la Cluj (Vera 
Mărgineanu), mai mult decit pe aceea 
timişoreană (Elena Simionescu). Se cu- 
vine a nota și vioiciunea Andei Ca- 
copol (Zinka) şi a lui Zighi Munte 
(Denis) la Cluj, iar din spectacolul ti- 
mişorean, pe Daniel Petrescu (Denis). 
Excelenţi actorii care au alcătuit corul 
la Cluj, remarcindu-se în special Lucia 
Mureșanu şi Constantin Băltăreţu, care 
au creat adevărate personaje cu o 
viaţă şi o semnificaţie proprie, pe 
lingă funcţia de comentatori epici sau 
lirici, după caz, ai dramei. 
Frumuseţea Poveștii din Irkutsk a 
însuflețit scenele despre care am vor- 
bit, prilejuind creatorilor spectacolelor 
— regizori, scenografi, actori — ca şi 
publicului, o caldă apropiere de oa- 
menii care construiesc comunismul, de 
preocupările şi virtuțile lor. Pasiunea 
stirnită de piesa lui, în țara noastră, 
ne îndreptățeşte să spunem că — prin 
popularitate şi preţuire — Alexei Ar- 
buzov a devenit, într-un fel, şi „autor 


romîn“, 
Fl. P. 


Data premierei: 29 lanuarie 1961. Regizor: 


TEATRUL PENTRU TINERET ȘI COPI 


„MARȚIENII“ DE MIHAIL LIBER 


lon Cojar. Decoruri și costume: Natalia Bra- 


galia. Plastica şi coregrafia: Stere Popescu. Distribuţia: Mariana Oprescu (Vaska): Tatiana Popa 
şi Tatiana Tereblecea (Leonea); Genoveva Preda (Katia); Andrei Codarcea (Piotr Egorici): Karin 
Rex (Lidia Andreevna); Stere Popescu şi Mario Tosca (Primul marțian); Amatto Checiulescu și 


Romeo Hoffmann (Al doilea marțian), 


Teatrul pentru Tineret şi Copii şi-a 
deschis porțile ! 

În loc de cîteva rînduri închinate 
semnificației acestei noi instituţii artis- 
tice atit de dorite şi așteptate, în loc 
de a povesti despre bucuria cu care 
micii spectatori i-au întimpinat pri- 
mele spectacole, ar fi suficient să pu- 
blicăm cîteva fotografii luate la întîm- 
plare, în sală, înfățişind fizionomiile 
micilor spectatori dornici, iubitori de 
teatru, pasionaţi şi înflăcăraţi totodată, 
participind din toată inima, uneori 
chiar zgomotos, alături de eroii de pe 
scenă, dar învăţind totdeauna, plecînd 
de la teatru ca de la o altă şcoală, o 
şcoală a educaţiei prin artă. 


Privind sala de spectacole, înţelegi 
pe deplin misiunea deosebită a acestui 
teatru. 

S-a început cu Marţienii de Mihail 
Liber, o piesă care, pornind de la o 
idee fantastico-științifică, dezvoltă în 
coordonatele unei comedii întimplarea 
amuzantă a trei prieteni: Leonea, Var 
ska și Katia. Desigur, toată întimpla- 
rea poate avea un procent oarecare de 
incredibilitate, pe care însă fantezia 
copiilor îl transformă cu uşurinţă în 
plauzibil. „Marţienii“, întilniți pe o 
insulă misterioasă, nu sînt decît niște 
actori de cinema costumaţi fantastic, 
care au pus la încercare pe tinerii 
eroi ce s-au dovedit apți de a deveni 
curajoși interpreţi de film. 


Scenă din actul II: 
Leonea (Tatiana Popa) şi Vaska (Mariana 
Oprescu) 


Actul 1 al piesei (de fapt, un lung 
prolog) e menit să facă prezentările 
caracterologice ale personajelor, sur- 
prinzind cu umor visurile de astronauți 
ale lui Leonea, aplicaţiile detectivis- 
tice ale lui Vaska, ingenuitatea şi can- 
doarea, fizionomia morală luminoasă 
a Katiei. 

Înfruntind mari primejdii (aparente, 
dar pentru eroii piesei totuşi primej- 
dii), copiii se dovedesc a fi nişte ade- 
vărați pionieri. 

Purtătorii cravatelor roşii se com- 
portă ca niște adevăraţi cetățeni so- 
vietici: patriotismul socialist, curajul, 
inițiativa, abnegaţia și spiritul de ca- 
maraderie îi caracterizează pe toți, 
dincolo de diferențele temperamentale. 
Ei sînt eroi ai epocii comuniste, şi 
chiar în jocurile lor năzuiese către 
viitor, iar aceasta e cea mai prețioasă 
idee a piesei scriitorului sovietic M. 
Liber. 

Desigur, lipsa unui conflict susținut, 
dus în adincimea piesei, soluţia finală 
ușor factice, o oarecare monotonie a 
replicilor sînt lipsuri evidente, care 
mai răzbat încă din textul închinat ti- 
nerei generații. Dar mesajul lui gene- 
ral e primit cu însufleţire de specta- 
tori, care văd în eroii de pe scenă 
modele demne de a fi imitate. 

Tînărul regizor Ion Cojar, care nu e 
la primul său spectacol pentru copii 
(a montat Trestiile de aur pe scena 
Teatrului Naţional din Bucureşti), a 
reușit să închege un spectacol limpede 
ca înțelesuri, gîndit cu mijloace artis- 
tice firești, sincere, emoționale. Ceea 
cee valoros în reprezentație e legătura 
directă care se face între actori şi 
public, legătură indispensabilă unui 
teatru pentru copii. Şi în jocul actori- 


lor există o gamă de nuanţe şi semni- 
ficaţii, urmare a muncii regizorale, ce 
a întregit un spectacol armonios, viu, 
împlinind scenic umorul din text. 
Nu a putut fi însă complet înlătu- 
rată — regizoral vorbind — o uşoară 
monotonie, mai cu seamă în ce pri- 
veşte actul I, după cum scenele în care 
apar „marţienii“ trenează prin lungimi 
suplimentare (de altfel, și costumele 
marțienilor, ingenios concepute, nu au 
corespuns întrutotul funcţiei lor sce- 
nice, dată fiind execuţia greoaie), iar 
finalul piesei, precipitat, nu întregeşte 
armonic şi firesc spectacolul. 
Decorurile au ajutat doar parţial 
spectacolului, au simplificat spaţiul 
scenic prin folosirea unor elemente sti- 
lizate, dar nu au avut poezie plastică, 
nu au invitat suficient spectatorii pe 
căile înaripate ale imaginaţiei, căi pe 
care copiii își făuresc singuri din cîte- 
va scînduri o ... rachetă cosmică. Din 
păcate, decorului i-a lipsit, poetic vor- 
bind, această invitație la reverie, ce 
s-ar fi cuvenit să fie răsfrîntă în spec- 


Munca regizorală a fost evidentă în 
jocul actoricesc, nuanţat şi adeseori 
interiorizat. Mariana Oprescu a com- 
pus rolul unui băiețel inimos, cu mij- 
loace de expresie variate, cu o sensi- 
bilitate adincită, cu o gamă de gesturi 
şi inflexiuni vocale de bună calitate; 
Genoveva Preda a jucat cu uşurinţă 
şi fără mari eforturi rolul unei fetiţe, 
rol în care, dincolo de hazul persona- 
jului, am descifrat pericolul unei auto- 
pastişări. Mai multă vioiciune, o mai 
luminoasă prezență s-ar cere Tatianei 
Popa, interpreta lui Leonea. 


Al. Popovici 


TEATRUL ,„ŢĂNDĂRICĂ«“ 


„DOCTORUL AUMĂDOARE“ DE V. KOROSTÎLEV 

În sfîrşit, un nou spectacol pentru 
copii ! (O recentă consfătuire cu ca- 
drele didactice, la sediul teatrului, 
arătase cit este de necesar ca „Ţăn- 
dărică“ să realizeze cît mai multe 
spectacole noi dedicate copiilor pre- 
școlari.) Într-adevăr, e foarte multă 
vreme de cînd copiii bucureșteni aş- 
teaptă noi „titluri“ în repertoriul unui 
teatru în care au văzut de mai multe 
ori acelaşi spectacol. 

Doctorul Aumădoare de V. Koros- 
tilev povesteşte cu haz întîmplările 


unui simpatic doctor, chemat în ajutor 
de maimuţele bolnave din Africa, şi 
care are de înfruntat grele primejdii 
în călătoria sa. 

Spirituală, presărată cu peripeții, cu 
scene de culoare exotică, piesa dedica- 
tă preșcolarilor se urmăreşte cu plă- 
cere, place micilor spectatori prin cas 
„racterul aventuros al episoadelor sale 
potrivite cu înţelegerea lor. 

Pe acest text bine gindit, pe speci- 
ficul teatrului de păpuşi, regizorul 
Ştefan Lenkisch a realizat un specta- 
col care, privit în secţiuni, prezintă 
scene și momente artistic realizate, 
cu tensiune dramatică, uneori spiri- 
tuale. Luat însă în întregul său, spec- 
tacolul trenează, datorită repetării prea 
frecvente a unor anumite mijloace de 
expresie. Cavalcadele eroilor, de pildă, 
sînt reluări nu destul de diferenţiate 
ale aceleiași teme, ca o rotire în cerc. 

Schema iniţială regizorală a fost 
neîndoios bine concepută, dar sensibi- 
lizarea ei scenică a rămas, în oarecare 
măsură, deficitară. 

Decorul (M. Buescu) nu a fost nici 
el totdeauna expresiv stilizat, folosind 
un amestec de culori în care păpuşile 
nu se armonizează cu cadrul scenogra- 
fic. În general, elementele scenografice 
sugerează mai mult intenţii de econo- 
mie în confecţionarea decorului, ne- 

izbutind să sugereze însă culoarea, lu- 
mina, pitorescul „continentului negru“. 
Rămîne o problemă deschisă aceea 
a modalității în care stilizarea decoru- 
lui şi reducerea fizionomiei personaju- 
lui la cîteva elemente sumare pot fi 
acceptate de copii. Se cer, în primul 
rînd, din partea artistului creator o 
mare căldură şi forță emoţională, care 
să „innobileze“ elementele esenţializă- 
rii sale; altminteri, ele par nişte re- 
sorturi ale unui joc gratuit. Scenogra- 
fia spectacolului Păcală a fost mult 
discutată critic, iar cu ocazia noii pre- 
miere, problema revine, semnalind un 
capitol asupra căruia Teatrul „Ţăn- 
dărică“ trebuie să reflecte mai mult. 
Păpușile din Doctorul Aumădoare 
au prezentat citeva reușite capete ca- 
ricaturale (mai ales eroii negativi — 
piraţii); în schimb, protagonistul a 
avut o „fizionomie“ neexpresivă, ştear- 


Scenă din spectacol 


să, fără personalitate. S-a făcut re- 
marcat în egală măsură faptul că, 
dacă unele păpuși au virtuţi de con- 
strucție plastică atunci cînd ele sînt 
statuare, imobile, ele îşi pierd „fizio- 
nomia“ cînd se află în dinamică, în 
acţiune, îşi „topesc“ trăsăturile, rămi- 
nînd simple materiale animate şi nu 
personaje — ceea ce a dus şi la es- 
tomparea virtuților mînuitorilor, din- 
tre care cu greu s-ar putea evidenția 
cineva în mod special. 

În aceeeași măsură, au nemulțumit, 
de astă dată, şi „vocile“, mai puţin 
elocvente artistic. Puțin izbutită, prin- 
tre altele, e nehazlia maimuţă Cici; 
trenante, lipsite de pregnanță sînt 
vocile piraţilor, chiar şi cea a prota- 


gonistului (Marcel Anghelescu), neîn- 
cadrat în personalitatea simpaticulyi 
Doctor, 

Compozitorul D. Capoianu a creat 
pentru spectacol o muzică prea preten- 
țioasă, puţin în afara conflictului pie- 
sei și a puterii de recepție a copiilor. 

Am analizat această ultimă realizare 
a talentatului colectiv de păpuşari al 
Teatrului „„Țăndărică“, cu exigentă cri- 
tică, pentru că știm că posibilităţile 
sale sint mai mari. E firesc, de aceea, 
să-i pretindem şi să așteptăm de la el 
spectacolele demne de prestigiul său 
internaţional, de talia celui realizat 
de pildă de marionetişti cu Micul prinț. 


Al. P. 


TEATRUL MAGHIAR DE STAT DIN CLUJ 


Scenă din „O chestiune personală“ de A. Stein, 

De la stînga la dreapta: Vadasz Zoltan (Hlebnikov), 
Flóra Jenö (Kolokolnikov) şi Szentes Ferene (Fedia) 

m eri dia me 


Radu Beligan 


CÎTEVA ASPECTE ALE REGIEI 
CONTEMPORANE OCCIDENTALE” 


Firește, mu o trecere în revistă a principalelor metode de creație, nu inven- 
tarierea şi analiza experimentului artistic fac obiectul acestei scurte expuneri, 
ci încercarea de a schița citeva aspecte semnificative ale teatrului occidental, 
pentru a putea stabili anumite orientări de bază în domeniul regiei, a distinge 
între concepţia „teatralităţii pure“ şi politica teatrului angajat în slujba unei idei 
progresiste, a vedea către ce obiective se îndreaptă evoluţia teatrului în această 
parte a lumii. 

Trebuie precizat din capul locului că, vorbind despre problemele regiei 
occidentale, vorbim implicit de însăşi condiţia de existenţă a teatrului în aceste 
țări, și ca atare orizontul discuţiei se extinde în chip necesar. 

După cum bine ştim cu toţii, există legi obiective care guvernează asupra 
procesului artistic şi care îi condiționează dezvoltarea. Izvoarele teoriei şi prac- 
ticii teatrale trebuie căutate în viaţa materială a societăţii. 

Două orientări principale, cu infinite nuanţe de o parte şi de cealaltă, se 
disting astăzi în viaţa teatrală pe plan mondial, determinate de dezvoltarea lumii 
pe linia celor două sisteme economico-sociale, sistemul socialist şi cel capitalist. 

Marea Revoluţie Socialistă din Octombrie a determinat o înnoire radicală 
a teatrului rus, înnodiînd firul trainic al tradiţiei realiste cu inovaţia revoluţio- 
nară, pusă în slujba idealului comunist. În procesul de largi prefaceri sociale 
și culturale, ca un răspuns organic la nevoile revoluţiei, a luat naștere şi s-a 
verificat în practică o nouă şi puternică şcoală regizorală, o nouă concepţie despre 
artă, un nou teatru. Un teatru chemat să reflecte realitatea şi să participe activ 
la transformarea ei, un teatru al proletariatului şi al filozofiei sale, factor de 
educaţie a maselor şi, în acelaşi timp, armă de luptă în mina lor. E teatrul 
căruia şi-au închinat activitatea creatoare K. S. Stanislavski şi Nemirovici-Dan- 
cenko, pentru care au luptat Vahtangov, Meyerhold şi toţi artiștii făuritori ai 
tradiţiei revoluţionare sovietice. E teatrul în care astăzi, făcînd parte integrantă 
din această tradiţie, dar în permanentă căutare a noului, a mijloacelor celor mai 
eficiente de pătrundere a realităţii, se afirmă arta regizorală de valoare mon- 
dială a lui Kedrov, Ohlopkov și Tovstonogov, a lui Akimov, Zavadski şi Raven- 
skih. În cadrul realismului socialist se manifestă esența novatoare a artei teatrale 
sovietice; într-o perfectă unitate de concepţie şi metodă se dă bătălia pentru 
victoria spiritului înnoitor pe toate tărimurile artei scenice. 

Ideile teatrului revoluţionar sovietic nu şi-au limitat eficiența, cum e şi 
firesc, între granițele Țării Socialismului. Răsunetul pe care marele eveniment din 
Octombrie l-a avut în istoria culturii universale este evident. Ideile artei noi, 
revoluționare, au cîştigat adeziunea celor mai reprezentative figuri din intelec- 
tualitatea progresistă a epocii, de la Bernard Shaw şi Romain Rolland pină la 
Erwin Piscator şi Bertolt Brecht, pentru a nu-i cita decit pe aceștia. Pe de altă 
parte, la nivelul teatrului neprofesionist, a început să se dezvolte în toate ţările 
capitaliste o mişcare teatrală proletară, şi-au făcut apariţia primele teatre mun- 
citorești, s-a creat o „Internaţională a teatrului revoluţionar“. Manifestări izolate, 
efemere, care mărturisesc însă existența unor germeni ai înnoirii teatrului, cu 
perspective de dezvoltare pe un teren prielnic. 


* Informare prezentată la Seminarul republican al regizorilor. 

În ţările în care revoluţia socialistă a triumfat, in urma celui de-al doilea 
război mondial, teatrul a luat în aceşti ani un avînt nemaicunoscut înainte. Pe 
baza dramaturgiei realist-socialiste, regia noastră, ca şi aceea din celelalte ţări 
socialiste, caută căi noi de expresivitate artistică, pentru a fi la înălțimea cerin= 
țelor spirituale ale spectatorului nou, constructor al unei noi orînduiri sociale. 


GRAVA CRIZĂ DIN SINUL TEATRULUI BURGHEZ 


În ţările capitaliste situaţia se prezintă cu totul altfel. Frămîntările interne 
ale orînduirii capitaliste, deruta economică şi intelectuală, dependenţa artei faţă 
de capital, în primul rînd, au determinat la începutul secolului nostru şi mai ales 
în anii imediat următori primului război mondial o epocă de gravă criză în sînul 
teatrului burghez, criză care s-a accentuat după cel de-al doilea război mondial 
și se află astăzi într-o fază deosebit de acută. Asistăm astăzi la un fenomen 
general de descompunere a artei teatrale occidentale, care reflectă, aşa cum 
remarcă John Gassner, „starea actuală a civilizaţiei (burgheze — n.n.) în toată 
instabilitatea ei“. Subvenţiile oficiale sînt limitate, numărul teatrelor de stat e 
foarte redus; domneşte în bună voie spiritul de antrepriză, de exploatare comer- 
cială a spectacolului teatral. Alcătuirea și desfacerea permanentă a trupelor, 
formula vedetei, a reclamei în jurul „capului de afiș“, mereu altul, nu sînt mă- 
suri chemate să consolideze ansambluri omogene. Un repertoriu eclectic, de cele 
mai multe ori lipsit de valoare artistică, alteori superrafinat şi abscons, cores- 
punzînd foarte puţin sau deloc necesităţilor spirituale ale maselor, nu aduce, 
cum e şi uşor de bănuit, publicul în rinduri largi la teatru. „S-a creat un divorţ 
intre scenă şi sală“, spune Léon Moussinac. Şi cum să nu fie așa, dacă pe scenă 
se etalează fără pudoare turpitudinile unei lumi în descompunere, sub aparenţa 
unor dezbateri ascuţite despre problemele cele mai arzătoare ale omului con- 
temporan ? 

Iată de pildă cum caracterizează corespondentul din America al revistei 
italiene „Il Dramma“, aspectul actual al teatrului din S.U.A.: „Teatrul american 
trăiește de câtva timp sub semnele dezgustătoare ale violenței şi pervertirii 
sexuale“. Şi însuși ziarul „New York Times“, prin condeiul Maryei Mannes, 
descrie astfel impresia produsă de eroii noilor piese americane, prezentate în 
stagiunea 1959—1960: „Numai un psihiatru sau o infirmieră de ospiciu ar fi 
putut petrece mai multe ore ale nopţilor lor în compania unor drogaţi, perver- 
tiți, sadici, isterici, cerşetori, delicvenţi şi alţi bolnavi la minte sau la trup“. 

Baza artei teatrale este, după cum știm, dramaturgia, iar semnele de des- 
cumpunere a artei teatrale se manifestă în primul rînd în dramaturgie. Aşa-zisa 
avangardă a teatrului occidental este de fapt expresia acelei părți a intelectuali- 
tății burgheze, copleșită de marasmul şi neliniștea specifice unei societăți în des- 
compunere. Caracteristic pentru acest aspect ai teatrului burghez contemporan 
este teatrul lui Samuel Beckett, ale cărui piese, de la Așteptîndu-l pe Godot la 
Sfirşitul partidei şi Ultima bandă, reprezintă un punct extrem al procesului de 
descompunere a conţinutului şi formei în teatru. (După cum se ştie, această ul- 
timă piesă constă dintr-un personaj ajuns în ultimul hal de decrepitudine, care 
ascultă, imprimată pe o bandă de magnetofon, istoria unei iubiri a lui din tine- 
reţe. Într-un asemenea spectacol, rolul regizorului se reduce la zero.) 

Problema crizei teatrului occidental se dezbate cu violenţă de ani de zile 
în paginile celor mai importante publicaţii de specialitate. Chestiunea a intrat 
în discuţie la U.N.E.S.C.O. Institutul Internaţional de Teatru a întreprins o an- 
chetă pentru a se găsi, în comparaţie cu alte ţări, soluţii de remediere; reviste 
ca: „Théâtre dans le monde“, „Théâtre populaire“, „Arts-Spectacles“, „Theatre Arts“ 
şi încă multe altele rezervă coloane întregi acestei probleme. Oameni de teatru 
din diferite ţări își spun cuvîntul și, aproape în majoritate, toți sînt de acord că 
starea alarmantă a teatrului burghez decurge din însăși defectuozitatea orînduirii 
sociale care l-a produs. Astfel, Peter Brook, cunoscutul regizor englez, schițează 
lapidar situaţia: „,...spectacole inconsistente, fără vlagă și fără originalitate..., actori 
lipsiţi de zel şi de pasiune. Explicaţia trebuie căutată în sistemul social al timpului 
noO, în legile sale condamnabile“. (E vorba, bineînțeles, de sistemul social 

urghez.) 

Încercări de ieşire din criză s-au făcut și continuă să se facă, dar fără re- 
zultat. Se încearcă permanent — dar în mod izolat şi fără finalitate — mereu alte 

„experienţe stilistice, mereu alte formule. scenice. Dar bineînţeles, rezultatul e nul 
şi situaţia rămîne aceeaşi. Pentru că nu există o fundamentare ideologică ştiin- 
„țifică a fenomenului artistic, pentru că nu există o concepţie sănătoasă asupra 
artei şi misiunii sale sociale şi, mai ales, pentru că orînduirea socială burgheză 
se află la rădăcina acestei arte. În aceste condiţii se face tot mai simțită viru- 
lenţa falsului principiu al „teatralităţii prin ea însăși“, al experimentului făcut 
de dragul experimențului. 

Apar astfel astăzi, ca să dispară miine, așa-zisele studiouri experimentale, 
ateliere de artă dramatică. laboratoare de practică scenică, teatre de cameră 
(Kammer-Theater), teatre de buzunar (théâtres de poche), teatre mici (littles 
theatres) şi altele de felul acesta. Teatre de cîte 80—100 de locuri, improvizate 
în grajduri, în beciuri, în subsoluri, teatre fără actori profesioniști, fără fonduri, 
fără mijloace de publicitate. Se recunosc însă în ansamblul acestor formații efe- 
mere și de cele mai multe ori cu totul nesemnificative, unele cu un caracter mai 
stabil, cu o activitate susţinută, cu un program definit, a căror politică e în- 
dreptată net împotriva teatrului comercial. Teatre care își propun să sprijine lite- 
ratura dramatică originală din ţările respective, să-şi creeze un stil interpretativ 
propriu, să promoveze un repertoriu de ținută. Astfel sînt în Irlanda acele 
„basement-theatres“ (teatre de subsoluri), amenajate în dependinţele marilor clă- 
'diri din Dublin, companii ca Globe-Theatre sau Pike-Theatre, care s-au dovedit 
consecvente în popularizarea operei lui O'Casey şi Synge. Astfel sînt în Austria 
cunoscutele teatre de beci (Keller-Theater) ce funcţionează în subsolurile unor 
cafenele din Viena: „Theater der Courage“ sau „Die Tribiine“. Pe scena acestui 
ultim teatru, în care actorii aproape că ating tavanul cu capul, pe această scenă- 
jucărie s-a jucat şi a cucerit un adevărat triumf piesa Raskolnikoff, dramatizare 
după Dostoievski. Astfel de teatre se mai găsesc la Düsseldorf și la Hamburg în 
R.F.G.. la Oslo în Norvegia și la Oporto în Portugalia, la Salzburg şi în alte oraşe 
ale Europei de vest. În America Latină situaţia e asemănătoare. În Peru, în Ecua- 
dor, în Uruguay şi în Chile îşi duc constant activitatea cîteva grupări de amatori 
şi trupe experimentale. În Argentina se definește o activitate proprie: aceea a 
așa-numitelor „teatre independente“, care se susțin exclusiv prin mijloace proprii 
și tind la ridicarea nivelului cultural al maselor. Mişcarea largă a acestor teatre 
independente, care au dat un reconfortant impuls vieții teatrale argentinene, 
coborită de unii la mercantilism și lipsă de preocupări artistice, a demonstrat 
intre altele că posibilitățile repertoriului nu sînt limitate la producția străină, 
„de serie“, sau la cele trei sau patru nume la modă. Mulţi autori tineri, progre- 
sişti, au creat opere interesante, originale, pe o susținută linie de demnitate inte- 
lectuală. Între aceștia se află şi Agustin Cuzzani, a cărui piesă Centrul înaintaș 
a murit în zori aţi văzut-o la Institutul de Teatru „I. L. Caragiale“, în regia 
tîinărului Raul Serrano, el însuşi un entuziast participant la viața teatrală pro- 
gresistă din Argentina. Serrano ar putea să ne povestească multe lucruri intere- 
sante despre condiţiile patetice în care lucrează ei şi despre fericirea de a fi om 
de teatru al unei ţări socialiste. 

În speranţa înviorării teatrului din ţările aservite capitalului, în dorința de 
abolire a regimului de antrepriză teatrală, se cheltuiesc energii, talente, banii 
puţini cîștigaţi prin subsceripții publice, sau cîștigați pe cont propriu de către 
actori, care au în mod obligatoriu o a doua profesiune. 


MIŞCAREA TEATRALĂ PROGRESISTĂ DIN ŢĂRILE CAPITALISTE 


Legătura teatrului cu masele, acțiunea de educare a poporului prin teatru, 
folosirea valorilor reale ale dramaturgiei și artei scenice în acest scop sint pre- 
ocupări care ţin de estetica teatrului revoluţionar, care pun în discuţie princi- 
palele obiective ale regiei teatrale progresiste. Intelectualitatea înaintată din ţările 
Apusului, reprezentanții de frunte ai acestor ţări pun problema teatrului popular 
pe primul plan al activităţii lor şi consideră că de rezolvarea acestei probleme 
depinde în bună măsură îmbunătăţirea situației generale a teatrului apusean. 
Într-o serie de ţări, teatrul popular reprezintă o realizare efectivă, iar programul 
acestuia o contribuție concretă la opera de culturalizare a maselor. În Norvegia 
funcționează de pildă Folksteatre-ul (Teatrul poporului), rod al unei largi mișcări 
populare, sprijinită de sindicate şi care datează din anii imediat următori Revoluţiei 
Socialiste din Octombrie. În Germania Federală sistemul asociaţiilor pentru popu- 

larizarea teatrului de mase (Volksbiihnen) are o vechime și mai mare, inițiativa 
pornind din rîndul cercurilor muncitoreşti (1890). De dată mult mai recentă, se 
fac de asemenea remarcate: în Suedia, activitatea Teatrului Popular din Göte- 
borg, iar în Elveţia, la Lausanne, activitatea tinerei companii „Faux-Nez“, con- 
dusă de regizorul Charles Apotheloz. Acest entuziast animator a înţeles că nu se 
creează un teatru popular decit mergînd către public, în întîmpinarea lui, şi 
pentru că acest public nu venea la teatru, l-a căutat acolo unde știa sigur că-l 
găseşte: în stradă. Astfel s-a născut „Le Théâtre dans la rue“, care timp de doi 
ani, în lungi turnee, și-a dat spectacolele în piețe publice, pe treteaux-uri impro- 
vizate, fără reclamă și mai ales fără bilete vindute înainte, deoarece „cheta“ se 
făcea abia după spectacol. Şi pentru că repertoriul în aer liber e limitat prin 
condiţii obiective de reprezentare, Teatrul popular „Faux-Nez“ își începe în cea 
mai mare sală din Lausanne, la Teatrul „Beaulieu“, seria spectacolelor clasice de 
mare amploare. Revizorul a fost spectacolul inaugural (februarie 1958) şi cifrele 
sînt grăitoare: în decursul a numai şase reprezentații spectacolul a fost aplaudat 
de 12.000 de spectatori. Programul de activitate viitoare a lui Apotheloz se do- 
vedeşte deci promiţător. 

În afara politicii oficiale de încurajare a teatrului comercial şi exprimînd 
de fapt stadiul cel mai avansat al gîndirii estetice progresiste din aceste ţări, 
formele de teatru popular din Anglia, Italia şi Franța se manifestă ca niște pre- 
zenţe bine ancorate în viața culturală a patriei lor și sînt reprezentative pentru 
adevăratele exigențe spirituale ale maselor. Putem vorbi acum de nişte colective 
bine sudate, de profiluri de teatru, de stiluri de muncă regizorală. Acest aspect 
al mişcării teatrale din țările capitaliste prezintă pentru noi un deosebit interes. 


TEATRELE POPULARE ȘI LEGĂTURA LOR CU MASELE 


Teatrul Workshop, situat într-unul din cartierele muncitorești din estul 
Londrei, este singurul teatru englez cu adevărat popular. Un teatru care-și pro- 
pune „să vorbească la fel de curajos despre societate, cum au făcut-o altădată 
Ben Jonson şi Aristofan“, care pătrunde în masele largi ale poporului nu numai 
printr-o simțitoare reducere a preţului biletelor, dar mai ales prin alcătuirea unui 
repertoriu ce se adresează direct păturilor muncitoare. Tinerii actori ai Teatrului 
Workshop au cunoscut dificultăți financiare de necrezut. Adesea, în lungile turnee 
pe care le-au întreprins prin diferitele oraşe industriale ale Angliei, actorii au 
fost nevoiţi să se oprească la cite o fermă, să muncească acolo cîtva timp ca 
zileri pentru a putea stringe bani să repete o nouă piesă. Există o tradiţie a 
spectacolului popular, propriu clasei muncitoare engleze, care se manifestă cu 
putere mai ales după revoluţia industrială: tradiţia spectacolului de music-hall. 
Aceste spectacole capătă de-a lungul anilor forme de artă autentică, niveluri de 
expresivitate scenică de înaltă școală, datorită și unor generaţii întregi de stră- 
luciţi interpreți ai genului. În acest gen de spectacol o anumită calitate a umoru- 
lui, un anumit spirit al dialogului, specific britanic, sînt valorificate cu succes 
în cele mai multe din mizanscenele Workshop-ului de către regizoarea Joan 
Littlewood. În cele mai multe din montările sale abundă formele populare de 
expresie scenică. Dansul, muzica, pantomima se amestecă cu dialogul, subliniindu-i 
sensurile, și în aceste forme de prezentare publicul este angajat total în spectacol, 
între sală şi scenă dispărînd distanțele. Stilul acestei echipe teatrale este perfect 
ilustrat în montarea piesei Ostaticul de autorul irlandez Brendan Behan. Work- 
shop-ul, teatrul care se adresează maselor vorbindu-le despre realităţile lor cu- 
rente, îşi pune scena la dispoziția tinerilor scriitori autohtoni și joacă deopotrivă, 
pentru același public muncitoresc, piese din marele repertoriu clasic universal: 
Shakespeare, Ben Jonson, Moliere, Cehov, Ibsen, Balzac, B. Shaw şi Sean O'Casey 
sint autorii jucaţi de predilecție aici. 

Este cunoscut, de pildă, succesul înregistrat de acest teatru cu spectacolul 
Macbeth, în cadrul turneului întreprins în Uniunea Sovietică. Discutabil din punct 
de vedere al plasării acţiunii într-un cadru istoric care depășește epoca lui Shake- 
speare (personajele purtau costume specifice sfirşitului secolului trecut), spec- 
tacolul a fost apreciat pentru mesajul său contemporan, antirăzboinic, mesaj care 
exprimă atitudinea combativă, înaintată, a colectivului sub conducerea regizoru- 
lui Howard Goorney. Un succes răsunător a obținut Teatrul Workshop la festi- 
valul internaţional de la Teatrul Naţiunilor în 1956, jucînd o versiune scînteie- 
toare de vervă satirică a Bravului soldat Şveik. 

CUM SE EXPLICĂ SUCCESUL LUI PICCOLO TEATRO 


Problema legăturii teatrului cu masele, problema repertoriului şi a mizan- 
scenei capătă o rezolvare specifică la Teatrul Piccolo din Milano. Fenomenul tea- 
tral contemporan se bucură aici de o explicare științifică mai largă, de un suport 
filozofic materialist mult mai ferm. Teatrul acesta se mărturisește legat de reali- 
tatea istorică şi estetică a timpului nostru și îşi definește misiunea socială în 
opoziție cu realizările pseudoartei burgheze. Teatrul Piccolo se declară împotriva 
divertismentului gratuit şi pentru un repertoriu al marilor probleme sociale. 
Preferinţele teatrului merg către Shakespeare, Cehov, Gorki, și mai ales către 
Brecht. Regizorul teatrului, Giorgio Strehler, se vădește un adept al „teatrului 
conştient“, al teatrului care se bazează pe ascuțita putere de înțelegere a publicu- 
lui. În montările sale se remarcă permanent efortul de a face înțelese spectato- 
rului semnificaţiile actuale ale operei prezentate, sau, cum spune Strehler, de a 
face evidentă prin spectacol înțelegerea a două momente istorice: a aceluia în 
care a fost scrisă opera şi a aceluia în care ea este oferită publicului. Pe această 
înțelegere a spectatorului se bazează regizorul cînd pune în scenă Coriolan, 
Opera de trei parale, Slugă la doi stăpini, sau Azilul de noapte. Permanenta ra- 
portare a operei la posibilităţile de creaţie ale teatrului și, în același timp, la 
posibilitățile de înţelegere ale publicului reprezintă principala trăsătură stilistică 
a regiei de la Piccolo Teatro. 

Se ştie că Italia nu este o ţară de veche tradiție regizorală. La data cînd 
faima lui Stanislavski, Craig sau Reinhardt străbătea lumea, în Italia mai stăruia 
încă domnia „marelui actor“ (Il capocomico). Funcţia de regizor a apărut mult 
mai tîrziu şi a fost recunoscută oficial odată cu înființarea lui Piccolo Teatro, 
adică în 1947, consacrarea ei făcîndu-se tot aici. Orientarea generală a mişcării 
regizorale italiene este la ora actuală influențată, în bună măsură, de activitatea 
acestui teatru. El duce o politică generală perseverentă şi riguroasă cu privire la 
formarea publicului, la atragerea lui către teatru. Astăzi există în Italia un grup 
de regizori talentaţi, în general de orientare realistă, unii dintre ei fiind în acelaşi 
timp actori sau dramaturgi, sau şi una și alta. Activitatea multilaterală a lui 
Eduardo De Filippo, ca dramaturg, actor, regizor se cunoaște. Este unul dintre 
oamenii de teatru compleţi din Italia, bucurîndu-se de adeziunea unui public larg, 
datorită rădăcinilor populare, nealterate, ale artei sale de certă valoare realistă. 
Orazio Costa la Roma, Luchino Visconti la Milano, Eduardo De Filippo la Napoli, 
Luigi Squarzina (autor al unor piese antifasciste), alături de Teatrul Piccolo, duc 
aceeaşi susținută campanie de popularizare a marelui repertoriu în rîndul mase- 
lor. O acţiune similară întreprinde cu deosebit succes marele actor şi animator 
Vittorio Gassman, creatorul unui imens teatru demontabil, în formă de circ, 
„Teatrul popular“, care poposește în importantele centre muncitorești. „Din toate 
părţile şi dintr-o dată — așa cum spune Strehler — trebuie pornit atacul împotriva 
soi ostile“, societate în care artiştii Italiei sînt siliți să-şi ducă mai departe 
activitatea. 


JEAN VILAR, UN REPREZENTANT DE FRUNTE AL REGIEI 
PROGRESISTE FRANCEZE 


În Franţa, reprezentant de frunte al regiei progresiste este Jean Vilar, direc- 
torul T.N.P.-ului. În Palatul Chaillot, teatru cu 2.500 de locuri, se joacă Cidul şi 
Ruy Blas, Don Juan şi Richard al II-lea şi se creează condiţii specifice pentru 
vaste audiții de piese clasice. La T.N.P., se joacă de asemenea Pirandello, Alfred 
Jarry şi Bertolt Brecht şi se creează în sală condiţii specifice de participare, de 
atenţie, de atitudine activă față de spectacol. Sînt cunoscute faimoasele spectacole, 
urmate de discuţii cu publicul muncitoresc din foburgurile Parisului, unde T.N.P.-ul 
îşi desfăşoară sistematic spectacolele sale. Jean Vilar a format prin T.N.P. un 
public nou, esențialmente diferit de publicul burghez obişnuit, un public larg 
deschis poeziei dramatice şi în acelaşi timp disponibil pentru fenomenul de „de- 
mistificare“ a imaginii scenice; un public în acţiune, pe măsura „teatrului unanim 
şi actual“, cum se intitulează T.N.P.-ul. În 1949, Jean Vilar nota într-un număr 

din „La revue théâtrale“: „Actualitatea teatrului e guvernată de pasiunea de a 
cunoaște adevărul; cunoașterea realității confirmă încrederea în noi înşine, în jus- 
tețea judecății noastre“. Teatrul—mijloc de cunoaștere a realităţii ilustrează o 
primă fază a esteticii lui Vilar, pentru ca, zece ani mai tirziu, într-un număr din 
„Théâtre populaire“, să numească teatrul „O şcoală a revoltei“. Teatrul deci nu 
mai este un simplu mijloc de cunoaştere a realității, ci şi o armă de îndreptare 
a ei, un mijloc de canalizare a revoltei spre acţiune. E un stadiu nou de evolu- 
ție, de maturizare a ideologiei sale și, ca un ecou în practica teatrală, Vilar mon- 
tează cu un enorm succes Mutter Courage, iar recent obține un adevărat triumf 
cu spectacolul antifascist Ascensiunea lui Arturo Ui poate fi oprită. Se remarcă 
în toată activitatea regizorală a lui Jean Vilar preocuparea susținută de a crea 
spectacole actuale, de a reda satirei dimensiunea epocii noastre, de a face dintr-o 
piesă strict demonstrativă un spectacol viu, de a dezbăra de „tradiţie“, printr-o 
viziune novatoare, texte care la lectură lasă o impresie de învechit și uzat. 

Toată creaţia lui Vilar se caracterizează prin acest spirit nou de interpretare 
a mesajului dramatic, prin noutatea permanentă a formulei cu care îşi rezolvă 
mizanscenele. Atracția pe care o exercită asupra maselor spectacolele puse în 
scenă de Vilar reprezintă un fenomen recunoscut. Personalitatea acestuia s-a 
contopit cu activitatea teatrului, încît astăzi este foarte greu să pronunţi T.N.P. 
fără să-ţi vină imediat în minte cuvîntul-reflex Jean Vilar. 

Există în Franța o tradiţie a teatrului popular, există o tradiţie de regie 
progresistă. Sint cunoscute marile spectacole populare ale lui Firmin Gemier, 
e cunoscută de asemenea activitatea novatoare a Cartelului, contribuţia efectivă 
la dezvoltarea regiei mondiale a lui Jacques Copeau, Dullin, Baty, Jouvet şi 
Pito&ff. Alături de Vilar, tradiția aceasta este dusă mai departe cu hărnicie şi 
de alți regizori progresiști ai Franţei. Dintre aceştia, numele lui Roger Planchon 
se impune în ultima vreme atenţiei. Activitatea sa la Teatrul Popular din Villeur- 
banne, concepţiile sale cu privire la funcţia activă a publicului („noi nu lucrăm 
pentru public, noi lucrăm cu el“) şi mai ales reuşitul spectacol cu Suflete moarte 
după Gogol, pus în scenă în stagiunea trecută, i-au creat în Franța o anume 
popularitate. Activitatea artistică a lui Planchon este vizibil influențată de ideile 
teatrului brechtian. 

De altfel, asemenea lui Planchon, mulţi oameni de teatru din Occident 
socotesc teatrul şi estetica brechtiană drept călăuză sigură în activitatea lor 
viitoare. „Nu sintem brechtieni, nu sintem fanatici, dar Brecht este un fapt 
capital în teatrul de astăzi şi noi trebuie să ţinem cont de acest lucru, să încercăm 
să facem în așa fel ca din aceasta să profităm toţi“ — declară conducătorii lui 
Piccolo Teatro: Paolo Grassi şi Giorgio Strehler, iar Vilar, care a impus atenţiei 
teatrul lui Brecht, îşi reproșează lipsa de a nu-l fi jucat în întregime pînă la 
această dată. 

Teatrul lui Brecht şi metoda sa de creaţie s-au născut ca un protest împo- 
triva teatpului burghez decadent şi au la bază ideea progresistă, revoluţionară, 
după care „estetica şi morala noastră izvorăsc din nevoile luptei noastre“. 

Metoda de creaţie scenică a lui Brecht este cu totul diferită de cea a lui 
Stanislavski. Noua tehnică de distanțare — opusă celei de trăire și identificare 
a actorului cu personajul — și formula teatrului epic — opusă teatrului dra- 
matic — au provocat în ultimii ani vii dispute în mijlocul oamenilor de specia- 
litate, au incitat la discuţii în presă şi delimitări de poziţii în viaţa teatrală 
contemporană. 


ADEPȚI Al LUI STANISLAVSKI PE TOATE MERIDIANELE 


_ Metoda lui Stanislavski are adepţii săi entuziaşti. Despre evidența actuali- 
tăţii „sistemului“ vorbesc în primul rînd oamenii de teatru din Statele Unite. 
Metoda începe a fi pusă în practică aici încă din anii 1930, la Group Theatre, 
o companie teatrală cu un colectiv de creaţie permanent, condusă de Cheryl 
Crawford, Lee Strassberg și Harold Clurman. Spectacole ca: Oameni în alb: 
de Kingsley şi Golden Boy de Clifford Odets, realizate după „sistem“, fac epocă 
pe Broadway şi numărul adepților crește. Iau naștere numeroase scoli teatrale- 

şi studiouri în care metoda este experimentată cu rezultate evidente. Proprie 
pentru Statele Unite este forma de învățămînt denumită „Actor's Studio“, ce 
funcţionează în plin centrul New York-ului. Elevii sînt triați prin audieri suc- 
cesive şi rămîn în studio pe aceeaşi treaptă de învățămînt, deopotrivă actori 
consacraţi şi debutanţi în teatru. Toţi aceștia devin membri pe viaţă ai studioului, 
cu dreptul de a reveni în răstimpuri să-și îmbogăţească pregătirea. Învăţământul 
nu e organizat pe cicluri, nu există o suită în prezentarea materialului de studiu. 
În fiecare şedinţă însă au loc discuţii asupra exerciţiului prezentat de unul din 
elevi. Conducătorii studioului, Elia Kazan, Lee Strassberg şi C. Crawford, îm- 
preună cu o seamă întreagă de scriitori, oameni de teatru, critici, comentează 
experimentul şi conchid asupra discuţiilor. „Actor's Studio“ se bucură de o 
reputaţie internațională, iar „sistemul“ e socotit în Statele Unite drept „grama- 
tica actorului“. Legătura „sistemului“ cu practica efectivă e mai greu de 
urmărit însă. 

Un regim excesiv de taxe asupra spectacolelor din centrul New York-ului, 
o avalanșă de piese comerciale ce inundă piața teatrală americană determină un 
fenomen asemănător celui cunoscut de Vestul european. Apar acele formații 
„Off Broadway“, acele teatre mici la periferia oraşului, în care se joacă Cehov, 
Gorki, Ibsen, Shaw, Miller şi alţii. Pe o astfel de scenă improvizată s-au jucat 
la New York Trei surori, Livada de vișini, Unchiul Vania (cu Franchot Tone în 
rolul lui Astrov). În şcoli şi în aceste studiouri metoda lui Stanislavski îşi verifică 
permanent valabilitatea. Se ştie că de curînd regizorul sovietic Zavadski a fost 
invitat în S.U.A. să ţină o serie de lecţii practice în legătură cu „sistemul“ şi 
să lucreze la montarea unui spectacol. 

în Europa, unul dintre cei mai entuziaști adepţi ai lui Stanislavski a fost 
Jacques Copeau. În prefața la ediția franceză a volumului Viața mea în artă, 
Copeau aduce un omagiu de recunoştinţă „scumpului său maestru, al cărui 
cuvînt l-a instruit şi al cărui exemplu l-a susținut“. Mai tîrziu, după Copeau şi 
după epoca glorioasă a Cartelului, preocupările de regie, după cum s-a văzut, 
se îndepărtează de școala realistă a lui Stanislavski. Ideile acestuia influențează 
însă formaţia marilor actori. Jean-Louis Barrault de pildă, deşi partizan al 
„teatrului total“ al lui Claudel, se declară admirator al „sistemului“. La fel în 
Anglia, Laurence Olivier, Michael Redgrave şi John Gielgud, interpreţi ai între- 
gului repertoriu cehovian, ca și ai operelor lui Shakespeare. În studioul experi- 
mental de pe lingă Old Vic, în pie elveţiene, în şcolile de artă teatrală 
ale Suediei, „sistemul“ constituie baza programei de învăţămînt artistic. La Roma 
şi la Ziirich, în Japonia, în Mexic şi la New York sînt tipărite şi difuzate în largi 
tiraje studiile lui Stanislavski despre regie şi arta actorului. În Uniunea Sovietică 
şi în ţările de democraţie populară succesele regiei actuale se înalță pe acest 
fundament ideologic. Sînt de necontestat valoarea și valabilitatea „sistemului“. 
Discuţiile aprinse din U.RS.S. asupra „sistemului“ au scos în evidență caracterul 
viu, creator, al acestuia, necesitatea dezvoltării sale creatoare pe baza principiilor 
elaborate de Stanislavski, el însuşi un perseverent luptător pentru dezvoltarea 
şi perfecţionarea „sistemului“. Şi chiar dacă preferințele anumitor oameni de 
teatru merg către ideile teatrului brechtian, o certitudine se degajă totuși cu 
putere din această scurtă privire de ansamblu asupra regiei contemporane. 
Pentru reprimarea emoției sau pentru trăirea ei, pentru participare sau pentru 
identificare, pentru Brecht sau pentru Stanislavski, pentru una din aceste două 
laturi ale alternativei, sau pentru o îmbinare artistică a celor două metode. 
urmează să se decidă unii sau alţii dintre reprezentanţii regiei mondiale. 

În esenţă, cele două metode urmăresc acelaşi scop: comunicarea, prin inter- 
mediul artei scenice, a unui mesaj înaintat, revoluționar, publicului de oameni ai 
muncii, educarea acestui public în spiritul ideilor înaintate ale timpului nostru. 
Lupta principală care se desfășoară în prezent pe arena mondială a teatrului 
nu este între brechtieni şi stanislavskieni. ci între promotorii teatrului realist. 
pus în slujba omului şi a năzuințelor spre fericire și progres, şi matadorii tea- 
trului antirealist, antiumanist, expresie a angoaselor unei societăți în descom- 
punere și a gustului pervertit al unui pumn de afaceriști. 

Legile istoriei arată limpede perspectiva dezvoltării societăţii. Viitorul este 
al teatrului realist, al teatrului pus în slujba poporului şi a năzuinţelor lui 

D-ALE TEATRULUI Ir). 


Din cauza montărilor prea 


Unele teatre nu programează 
judicios piesele din drama- 
iurgia originală 


mari şi complicate, unele 
spectacole nu pot [i prezen- 
tate în deplasări 


Unii autori refuză orice dis- Mai sint teatre în care lip- 
cuție cu privire la imbună- seşte grija pentru calitatea 
tățirea textului artistică a spectacolelor 


— Eu nu văd, tovarășe, ce-i lipsește — Planul de încasări a fost de- 
textului meu! pășit și totuşi, teatrul şchioapătă. 

TEATRUL MUNICIPAL 
PREZINTA : 


În sala „Matei Millo“: 


PASSACAGLIA 


de TITUS POPOVICI 


cu JULES CAZABAN, artist 
al poporului, ILEANA PRE- 
DESCU, FORY ETERLE, artist 
emerit, LAZĂR VRABIE, 
MIHAI MEREUȚĂ, GH. GHI- 
TULESCU, VASILE BOGHIȚĂ 
Regia şi decoruri : 


LIVIU CIULEI, artist emerit 


ÎNTOARCEREA 


de MIHAI BENIUC 


cu ŞTEFAN CIUBOTĂRAŞU, 
artist emerit, G. MĂRUTZĂ, ar- 
tist emerit, ILEANA PRE- 
DESCU, SEPTIMIU SEVER, 
laureat al Premiului de Stat 
Regia : 
ION OLTEANU 


Decoruri : 


GH. ŞTEFĂNESCU 


In sala „Filimon Sîrbu“: 


MENAJERIA DE STICLĂ 


de TENNESSEE WILLIAMS 


cu LUCIA STURDZA BULANDRA, 
artistă a poporului, OCT. COTESCU, 
LUCIA MARA, SEPTIMIU SEVER, 
laureat al Premiului de Stat 
Regia : 
DINU NEGREANU, laureat al Pre- 
miului de Stat 


Decoruri : 


LIVIU CIULEI, artist emerit 


UN STRUCURE ÎN SOARE 


de LORRAINE HANSBERRY 


cu ANA NEGREANU, VALLY VOI- 
CULESCU, VICTOR REBENGIUC, 
MIRCEA ALBULESCU, ANCA VE- 
REŞTI, BEATE FREDANOV, artistă 
emzrită, NASTASIA ŞOVA, DUMI- 
TRU ONOFREI, DINU DUMITRESCU, 
VASILE FLORESCU, DUMITRU 


DUMITRU, N. BOTEZ, P. VASI- Q 


LESCU,. ADRIAN GEORGESCU 
Regia : 
LUCIAN PINTILIE 


Costume : 


ELENA FORȚU 


Decoruri : 


N. SAVIN 


Cer pPoe eee IX Papei OERA 


TEATRUL NAȚIONAL „I. L. CARAGIALE” 


STAGIUNEA 1960—1961 


În repertoriu: 


SALA COMEDIA 


O scrisoare pierdută de I. L. Ca- 
ragiale 
Regia: Sică Alexandrescu 
Învierea, dramatizare după Lev 
Tolstoi 
Regia: Vlad Mugur 
Cuza Vodă de Mircea Şfefănescu 
Regia: Sică Alexandrescu 
Poveste din Irkutsk de A. Arbuzov 
Regia: Radu Beligan 
Cidul de Corneille 
Regia: Mihai Berechet 
Regele Lear de W. Shakespeare 
Regia: Sică Alexandrescu 
A treia, patetica de N. Pogodin 
Regia: Moni Ghelerter 
Tragedia optimistă de Vs. Viş- 
nevski 
Regia: Vlad Mugur 
Apus de soare de B. Delavrancea 
Regia: M. Zirra 
Discipolul diavolului de G.B.Shaw 
Regia: Al. Finţi 
Cînd scapătă luna de Horia Stancu 
Regia: Vlad Mugur 
Oameni care tac de Al. Voitin 
Regia: Mihai Berechet 
Siciliana de Aurel Baranga 
Regia: Sică Alexandrescu 
Anna Karenina după L. Tolstoi 
Regia: Moni Ghelerter 


SALA STUDIO 

Năpasta de I. L. Caragiale 

Regia: Miron Niculescu 
Parada de Victor Eftimiu 

Regia: Mihai Berechet 
Titanic Vals de Tudor Muşatescu 

Regia: Sică Alexandrescu 
Bădăranii de Carlo Goldoni 

Regia :- Sică Alexandrescu 
Maria de Vasile Iosif 

Regia: Moni Ghelerter 
Tartuffe de Molière 

Regia: Ion Finteşteanu 
Surorile Boga de H. Lovinescu 

Regia: Moni Ghelerter 
Hangiţa de Carlo Goldoni 

Regia: Sică Alexandrescu 
Dezertorul de Mihail Sorbul 

Regia: Miron Niculescu 


Judecătorul din Zalameea 
de Calderon 
Regia : Dinu Cernescu 


Ascultă-ţi inima de Al. Korneiciuk 
Regia: Al. Finţi 


În pregătire: 


Macbeth de W. Shakespeare 
Cariera de James Lee 


Regia : Mihai Berechet 
Regia: Vlad Mugur 


AGENŢIA DE BILETE: Calea Victoriei 42—Telefon 14.71.71 

TEATRUL DE COMEDIE 


prezintă 


CELEBRUL 702 


comedie de AL. MIRODAN 
cu: 

RADU BELIGAN, FLORIN SCĂRLĂTESCU, NICOLAE GĂRDESCU, 
MIRCEA ȘEPTILICI, ION LUCIAN, MIRCEA BALABAN, DEM. 
SAVU, AMZA PELLEA, ALEX. LUNGU, DUMITRU CHESA, 

NINETA GUSTI, SANDA TOMA, LILIANA ȚICĂU, 

ROZALIA AVRAM 

Direcţia de scenă: Decoruri şi costume : 

MONI GHELERTER AL. BRĂTĂȘŞANU 


BURGHEZUL GENTILOM 


Comedie-balet de MOLIERE 
Traducere de VICTOR EFTIMIU 


cu: 

GR. VASILIU-BIRLIC, NINETA GUSTI, MIRCEA CONSTANTI- 

NESCU, DEM. SAVU, MIRCEA BALABAN, IURIE DARIE, AUREL 

CIORANU, VASILICA TASTAMAN, SANDA TOMA, IARINA DE- 

MIAN, VAL. PLĂTĂREANU, AMZA PELLEA, D. RUCĂREANU, 
D. CHESA, MARIUS ROLEA, EUGEN CASSIAN 


Direcţia de scenă: Decoruri şi costume: 
LUCIAN GIURCHESCU DAN NEMŢȚEANU 
Muzica: Maestră de balet: 


PASCAL BENTUIU VERA PROCA 


Casa de bilete: Str. Bălăceanu 2 (în spatele Poştei Centrale) 
tel. 16.64.60 și Calea Vietoriei 56 (Continental) 

